ބާކީ4ދުވަސް، ޑީއެމްއާރްޓީގެ ޑޮކްޓަރު އިހުމާލުން ރެކިގެންނަނީބާ؟\nމިޝްކާއަށް އިންސާފު ހޯދައިދިނުން\nމިއީ މިނިސްޓަރ ނަސީމުގެ ތަހުގީގު ހިންގާގޮތްތޯ ސުވާލު އުފައްދައި، ބާކީ އޮތީ4ދުވަސްކަން ވަނީ ހަނދާންކޮށްދީފައި\nމިޝްކާގެ ބައްޕަ ގާތު ޑޮކްޓަރު އެހެން އެހިކަން ޔަގީންތޯ އެތައް ފަހަރަކު އެހިކަމަށް އާއިލާއިން ބުނޭ\nމިޝްކާގެ ބައްޕައަށް ގުޅައި ޑޮކްޓަރު އެމްބިއުލަންސް ފޮނުވިކަމަށް ބުނާ މަޢުލޫމާތު އެޗްޕީއޭއަށް ނުފެނުނު ކަމަށް ބުނި\n10 ޖޫން 2021 | ބުރާސްފަތި 22:00\nއެޗްީއޯސީގެ ހެލްތް ކޯޑިނޭޝަން ކޮމިޓީ ބައްދަލުވުމުގެ ތެރެއިން\nޖޫން މަހުގެ2ވަނަ ދުވަހު ނިޔާވި 10 އަހަރުގެ ފާޠިމަތު މިޝްކާ މުޙައްމަދުގެ މައްސަލާގައި ކަން ހިނގާފައިވާ ގޮތް ދެނެގަނެ، އެފަދަ ކަމެއް ތަކުރާރު ވިޔަ ނުދިނުމަށް ކުރަން ޖެހޭކަންކަން ކަނޑައެޅުމަށް ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑަރ ކޮމިޓީން ބޭއްވި ފުރަތަމަ ބައްދަލުވުމުގައި ހެލްތް މިނިސްޓަރ އަޙުމަދު ނަސީމް ވަނީ މިކަމުގެ އެންމެ ފަހުގެ މައުލޫމާތު ހިއްސާކުރައްވާފައެވެ.\nމި ކޭސްގައި ފެނިގެން މިދިޔައީ ފާއިތުވި ދޮޅު އަހަރުގެ ތެރޭގައި މިފަދަ ހާދިސާއެއް ހިނގާފައި ނުވާތީ ސަމާލުކަން ނުދެވި ހުރި ކަންކަން ކަމަށް މިނިސްޓަރ އިއުތިރާފުވިއެވެ. އަދި ފުރިހަމަ ތަހުގީގެއް ނިންމުމަށްފަހު ކޮމިޓީގެ މަސައްކަތް ކުރިއަށް ގެންދިޔުމަށް އެދިވަޑައިގަންނަވާ ކަމަށާއި، އެ މަސައްކަތަށް އަދި އިތުރު ހަފުތާއެއް ދެއްވުމަށް މިނިސްޓަރ އެދިވަޑައިގެންނެވިއެވެ.\nމިނިސްޓަރ ވިދާޅުވީ މިކަމުގައި ފިޔަވަޅު އެޅި މީހުންގެ ޒާތީ މައުލޫމާތުތައް ހިމެނޭތީވެ، އެ ވާހަަކަދެއްކުން ރަނގަޅީ ތަހުގީގު އެއްކޮށް ނިމުމުން ކަމަށެވެ. އަދި މިކަމުގައި ޕަބްލިކްގެ ޕްރެޝަަރ އޮތްނަަމަވެސް ބޭނުންވެ ވަޑައިގަންނަވަނީ އިންސާފުވެރިކޮށް ގެންދަވަން ކަަމަށެވެ. އަދި މިޝްކާގެ ބައްޕައާ ވާހަކަ ދެކެވޭ ކަމަށާއި، ބައްޕަގެ އެދުމަކީ ކުރިއަށް އޮތް ތަނުގައި މިކަހަލަ ކަމެއް ތަކުރާރު ނުވާނެ ގޮތަށް ކަންތައް ކޮށްދެއްވުން ކަމަށެވެ. އެގޮތަށް މަސައްކަތް ކުރައްވާނެ ކަމުގެ ޔަގީންކަން މިނިސްޓަރ ދެއްވިއެވެ. އަދި މިކަމުގައި މިޝްކާގެ ބައްޕަގެ ކެތްތެރިކަންވެސް ފާހަގަ ކުރެއްވިއެވެ.\nމިކަމާ ގުޅޭގޮތުން ރާއްޖެ އެމްވީއާއި ވާހަކަ ދައްކަމުން މިޝްކާގެ އާއިލާއިން ބުނެފައިވަނީ މިނިސްޓަރ ވިދާޅުވި ތާރީޚަށް ތަފްސީލު ހާމަކުރޭތޯ އިންތިޒާރު ކުރާނެކަމަށެވެ. އަދި މިކަމަކީ ދިގުލައިގެން ގޮސް "މާދަމާ، މާދަމާ" ކިޔާ ކަހަލަ ކަމަކަށް ވިޔަ ނުދިނުމަށް އާއިލާއަށް ކުރެވެން ހުރި ހުރިހާކަމެއް ކުރާނެކަމަށެވެ.\nމިނިސްޓަރ ނަސީމު އަމިއްލައަށް ކުރައްވާ ތަހުގީގަށް އިތުރު ހަފުތާއަކަށް އެދިފައިވާއިރު، މިކަން އިބިލީހުގެ ކައިވެންޏަށް ވީހެން ވިޔަ ނުދިނުމަށް އާންމުން ދަނީ ގޮވާލަމުންނެވެ. މިކަމުގައި މިޝްކާގެ އާއިލާގެ ޚިޔާލުވެސް ހުރީ މި ދެންނެވިގޮތަށެވެ. މިފަދަ ގޮތަކަށް ތިއްބާ ޖޫން 10 ވަނަ ދުވަހު މިޝްކާގެ ބައްޕައަށް ހެލްތް ޕްރޮޓެކްޝަން އޭޖެންސީ، އެޗްޕީއޭއިން ގުޅާފައި ދިން މަޢުލޫމާތުން މިޝްކާއަށް އިންސާފު ލިބޭނެކަމާއި މެދު އާއިލާއިން ވަނީ ކަންބޮޑުވެފައެވެ. އެޗްޕީއޭއިން މިޝްކާގެ ބައްޕައަށް ގުޅާ ރިވިއު ރިޕޯޓްގައި މިޝްކާގެ ބައްޕަ ޑީއެމްއާރްޓީގެ ޑޮކްޓަރަކާއި ދެއްކި ވާހަކައިގެ ތެރެއިން މިޝްކާގެ ޙާލުބެލުމަށްފަހު އެމްބިއުލަންސް ފޮނުވަނީކަމަށް ބުނެފައިވާކަން މިހާރު ފެންނަން ނެތްކަމަށް ވަނީ ބުނެފައެވެ. މި މަޢުލޫމާތު "ގެއްލިފައި"ވާކަމަށް ބުނެފައިވާއިރު، އެޗްޕީއޭއިން މިޝްކާގެ ބައްޕަގެ ގާތު އެތައް ފަހަރެއްގެ މަތިން ޑޮކްޓަރު މިހެން ބުނެފައިވޭތޯ ސުވާލުކުރިކަމަށް ވަނީ ބުނެފައެެވެ.\nއެޗްޕީއޭއިން ދިން މަޢުލޫމާތާއި އަމަލުކުރިގޮތުން މި މައްސަލައިގައި ޑީއެމްއާރްޓީގެ ޑޮކްޓަރު އިހުމާލުން ރެކިގަތުމަށް އެއްކަލަ ޑޭޓާއަޅާ ސިސްޓަމްތަކާއި "ކުޅެގެންފައިވާކަމަށް" މިޝްކާގެ އާއިލާއިން ދަނީ ބުނަމުންނެވެ. މިކަން ރިވިއު ރިޕޯޓްގައި ކޯޓްކޮށްފައިވާގޮތް މިހާހިސާބުން މި ލިޔުމުގައި އަޅުގަނޑު ހިމަނާލާނަމެވެ.\n22:33: ޑީއެމްއާރުޓީގެ ޑޮކްޓަރު ބެލެނިވެރިޔާއަށް ގުޅުމުން ކުއްޖާގެ ހާލަތާ ގުޅޭގޮތުން، މިއީ ކޮވިޑް ޕޮޒިޓިވް ކޭސްއެއްކަމާއި، ނޭވާލާން އުދަގޫވާކަމާއި (1 ދުވަސް ވަންދެން)، ހިކި ކެއްސުމާ (2 ދުވަސް) އަދި6ދުވަސް ވަންދެން ހުންއަންނަކަމާއި، އަދި ޚާއްސަ އެހީއަށް ބޭނުންވާ ކުއްޖެއްކަމާއި އެއްވެސް ދާއިމީ ބޭހެއް ބޭނުންނުކުރާކަމާއި، ނަމަވެސް ޚާއްސަ އެހީއަށް ބޭނުންވާ ކުއްޖެއްކަމުން ތެރަޕީ ނަގާކަމާއި އަދި ކުއްޖާގެ ބަލި ޙާލަތުގެ ސަބަބުން ކުއްޖާއަށް ވާ އުނދަގޫ އަމިއްލައަށް ކިޔައި ނުދެވޭކަމުގެ މަޢުލޫމާތު ބެލެނިވެރިޔާ ދީފައިވަކަމަށް، ޑޮކްޓަރު ނޯޓްކޮށްފައިވެއެވެ. 23:26 އިން 23:33: އިތުރު5ފަހަރަށް ކޯލް ސެންޓަރަށް ބެލެނިވެރިން ގުޅާފައިވެއެވެ. މިތަނުން އެއް ކޯލްގައި ކުއްޖާގެ ހާލު ދަށްވަމުންދާކަމާއި، ހޭނެތިފައިވާކަމާއި ނޭފަތުން ލޭ އަންނަކަމަށް ބުނެފައިވެއެވެ. މިކޯލް ތަކުގައި، ކުއްޖާ ބަލާ ފޮނުވާނެކަމަށް ބުނެފައިވާކަމަށާއި، ނަމަވެސް އެމްބިއުލަންސް އައިސްފައިނުވާކަމާއި އެމްބިއުލަންސް އައުން ލަސްކަމަށް ބެލެނިވެރިޔާ ބުނެފައިވެއެވެ. އަދި އެމްބިއުލަންސް ފޮނުވިފައިވާކަމަށް ކޯލް ސެންޓަރުގެ ފަރާތުން ބުނެފައިވީ ނަމަވެސް އެމްބިއުލަންސް އެކްޓިވޭޓްކޮށްފައިނުވެއެވެ.\nޑީއެމްއާރްޓީ ޑޮކްޓަރު އަމަލުކުރި ގޮތްކަމަށް ރިވިއު ރިޕޯޓްގައިވާ ގޮތް\nމިޝްކާއަށް އިންސާފު ހޯދައިދިނުމަށް ޖަސްޓިސް ފޯ މިޝްކާގެ ނަމުގައި ސޯޝަލް މީޑިއާގައި ކެމްޕޭނެއް ފަށާފައިވާއިރު، ތަހުގީގު ލަސްވިޔަ ނުދިނުމަށް މިހާރު ވަނީ7ދުވަހުގެ ކައުންޓް ޑައުންއެއް ފަށާފައެވެ. މި ކައުންޓް ޑައުންގައި ވޭތިވެ ދިޔަ ތިން ދުވަހުވެސް އިންސާފު ލަސްވިޔަނުދިނުމަށް ވަނީ ހަނދާންކޮށްދީފައެވެ. އަދި އާއިލާއިން ތިބީ މިނިސްޓަރގެ ވައުދުފުޅު ފުއްދަވާނެކަމުގެ އިންތިޒާރުގައިކަމަށް ވަނީ ބުނެފައެވެ.\nއެހެންނަމަވެސް މިޝްކާގެ ބައްޕައަށް އައި ކޯލާއެކު މި ކެމްޕޭންގައި ބައިވެރިވާ ފަރާތްތަކުންވެސް ދަނީ ނުރުހުން ފާޅުކުރަމުންނެވެ. އެގޮތުން މައްސަލައިގައި އިހުމާލުވި ޑީއެމްއާރްޓީގެ ޑޮކްޓަރު އިހުމާލުން ރެކިގަތުމަށް މަސައްކަތްކުރުމަކީ މިނިސްޓަރ ނަސީމް ވަޢުދުވެވަޑައިގެންނެވި ތަފްސީލީ ތަޙުޤީޤު ހިންގަވާގޮތްތޯ ސުވާލުކޮށް ހިތްހަމަނުޖެހުން ވަނީ ފާޅުކޮށްފައެވެ. އަދި އެމަނިކުފާނުގެ ވަޢުދުފުއްވަން ބާކީ އޮތީ4ދުވަސްކަން ވަނީ ހަނދާކޮށްދީފައެެވެ.\nއާއިލާއިން ވަނީ ކުރިއަށް އޮތް ދުވަސްތަކުގައިވެސް މިގޮތަށް ކައުންޓްޑައުން ކުރިއަށްގެންދާނެކަމަށް ބުނެފައެވެ. އާއިލާއިން ބުނެފައިވަނީ އިންސާފު ލިބުން ލަސްވެ މާޔޫސްވާފަދަ މަޢުލޫމާތުތަކެއް ފެންމަތިވެފައިވާ މި ދަނޑިވަޅުގައި، ދެން ސަރުކާރަށް އެއް ހަފުތާއަށްވުރެ އިތުރަށް މިކަމުގައި ބަހަނާދައްކާ މައްސަލަ ދިގުދަންމަން ފުރުސަތު ނުދޭނެކަމަށެވެ. އަދި ވަޢުދުވެފައިވާ މުހުލަތަށްވުރެ މަސައްކަތުގެ ދިއުޅިދިގުވެ އެއަށްވުރެ ލަސްވާނަމަ ފުލުހުންނަށް މައްސަލަ ހުށަހެޅުމަށް ވިސްނާކަމަށާއި، މިކަމުގެ ކަންބޮޑުވުންތައް ކަމާ ގުޅުން ހުރި އެހެން އިދާރާތަކަށްވެސް ހިއްސާކުރުން އިތުރަށް ލަސް ނުކުރާނެކަމަށް އާއިލާއިން ވަނީ ބުނެފައެވެ.\n10 ޖޫން 2021 | ބުރާސްފަތި 23:52\nހުރިހާވެސް މައްސަލަ އަކީ ސަރުކާރުގެ އިދާރާ ތަކުން ފޯނަށް ޖަވާބު ނުދީ ވަމުންދާ އިޙްމާލު ތި މައްސަލަ ޕޮލިހަށް ތަގުގީ ކުރަން ފޮނުވަން ޖެހޭނީ


iPhone ah ves wireless charging adhi annaane\nއައިފޯން އަށް ވެސް ވަޔާލެސް ޗާޖިން އަދި އަންނާނެ\nދުނިޔޭގެ މަޝްހޫރު އެޕަލް ކުންފުނިން ޑިވެލޮޕްކޮށްގެން ބާޒާރަށް ނެރުނު އައިފޯނު7ގެ ބޭނުން ކޮށްލަން އަދި ނުލިބި އުޅެނިކޮށް މިއަތީ އައިފޯން 8 ގެ ވާހަކަ އައިސްފަ އެވެ. އައިފޯނުގެ އަށްވަނަ އެޑިޝަން ވެގެންދާނީ ވަޔާލެސް ކޮށް ޗާޖު ކޮށްލެވޭނެ ފޯނެއްކަމަށް މިހާރު ވާހަކަތަށް ފެތުރެންފަށައިފިއެވެ.\nބޭރުގެ މަޝްހޫރު މިޑިޔާތަކުން ރިޕޯޓްކުރާ ގޮތުގައި އެޕަލްއިން ދަނީ މިހާރުއްސުރެ އައިފޯން 8 ޑިވެލޮޕްކުރުމަށް ތައްޔާރުވަމުންނެވެ. އަދި މިފޯނު ވައާލެސްކޮށް ޗާޖް ކޮށްލެވޭނެ ގޮތް ހެދުމާއިއެކު ފޯނުގައި އެއްވެސް ޖެކެއް ނުހުންނާނެ އެވެ.\nއައިފޯން 8 ގައި ވަޔާލެސް ޗާޖަރެއް އިންނާނެ ކަމަށް ބެލެވެން ފަށާފައިމިވަނީ މިފަހަރު ނެރުނު އައިފޯން7ގައި ހެޑްސެޓް ވަޔާލެސް ކުރުމުން ނަމަށް ޓެކްނޮލޮޖީ ދިރާސާ ކުރާފަރާތްތަކުން އަންނަނީ ބުނަމުންނެވެ. އައިފޯން 8 އާ ބެހޭ ވާހަކަތަށް ފެތުރެން ފަށާފައިވަނީ އައިފޯން7ބާޒާރަށް ނެރުނުތާ ހަފްތާއެއްވެސް ނުވަނީހެވެ. ޓެކްނޮލޮޖީ ދިރާސާ ކުރާ ފަރާތަކުން ބުނާގޮތުގައި އައިފޯން 8 ގައި މި ފިޗާ ހިމެނިގެން ދިއުމަކީ ވަރަށް ކައިރި ކަމެކެވެ. ނަމަވެސް އައިފޯން 8 ގެ ކުރިން ބާޒާރަށް އެޕަލްއިން އައިފޯން7އެސް ނެރޭނެ ކަމަށް ވެއެވެ.\nއެޕަލްއިން މިހާތަނަށް އައިއިރު ވަނީ ކޮންމެ އެޑިޝަނެއްގެ ބޯނަސް އެއްގެ ގޮތުން އެސް އެޑިޝަނެއް ޑިވެލޮޕްކޮށްފަ އެވެ. އެންމެ ފަހުން މިގޮތަށް ނެރެފައިވަނީ6އެސްގެ އައިފޯންތަކެވެ. އެހެންކަމުން 2017 ވަނަ އަހަރުވެސް ފުރަތަމަ ފެނިގެންދާނެ ކަމަށް ބެލެވެނީ އައިފޯން7އެސް ކަމަށް ވަރަށް ބޮޑަށް ބެލެވެއެވެ. އެކަމަކު އައިފޯން7އެސް ގެ ކުރިން މިވަނީ އައިފޯން 8 ގައި ހިމެނޭނެ ފީޗާސްތަކުގެ ވާހަކަތަށް ދެކެވެން ފަށާފައެވެ.\nއައިފޯން 8 ގައި ވަޔާލެސް ފީޗާއެއް ހިމެނުމަކީ އެޕަލްއަށް ލޯބިކުރާ ހުރިހާ ބަޔަކު ވެސް ކުރާ އުންމީދެކެވެ. އައިފޯން ބޭނުންކުރާ ފަރާތްތަކުގެ މެދުގައި އެންމެ ބޮޑު ހިތްހަމަ ނުޖެހުމަށް ވެފައިވަނީ އެޕަލްއިން އައިފޯނާއެކެ ނެރޭ ޔޫއެސްބީ ޗާޖިން ކޭބަލްތަށް ވަރަށް އަވަހަށް ހަލާކުވުމެވެ. އެހެންކަމުން އެޕަލް އިން މިފީޗާ ތައާރަފް ކުރުމާ އެއްކޮށް އެޕަލްގެ ކަސްޓަމަރުންގެ އެ އުންމީދު ވެސް ފުރިހަމަވެ ޝަކުވާތައް ތައުރީފަށް ބަދަލުވާނެކަން ކަށަވަރެވެ.\nއައިފޯން7ނެރުނުތާ މާގިނަ ދުވަސް ތަކެއް ނުވަނީސް އައިފޯން 8 އާބެހޭ އަޑުތަށް ފެތުރެން ފެށުމާއެކު ގިނަ ބައެއްގެ ލޯ މިހާރު އަމާޒުވެފައިވަނީ ސެމްސަންގް ގެ ގެލެކްސީ އެސް 8 އަށެވެ. އެގޮތުން ހަމަ މި ފިޗާ ސެމްސަންގް ގެ އެސް 8 އިން ފެނުމަކީވެސް ވުން އެކަށީގެންވާ ކަމެކެވެ. އެސް 8 ގައި ވެސް ވަޔާލެސް ހެޑްފޯން ހިމެނޭނެކަމުގެ އަޑުތައް މިހާރު ފެތުރިފައި ވެއެވެ.


Serbia ge defender eh Maziya ah\nސާބިއާގެ ޑިފެންޑަރެއް މާޒިޔާއަށް\nމާޒިޔާއަށް ސޮއި ކުރުވި ސާބިއާގެ ޑިފެންޑަރު ޕީޓާ ޕްލަނިޗް\nއޭޝިއާގެ ބައެއް ލީގްތަކުގައި ކުރިން ކުޅެފައިވާ ސާބިއާގެ ޑިފެންޑަރެއް ކަމަށްވާ ޕީޓާ ޕްލަނިޗް މާޒިޔާ އަށް ގެނެސްފި އެވެ.\nލުބުނާން އާއި އިންޑޮނޭޝިއާގެ ޓޮޕް ލީގްގައި ކުޅެފައިވާ ޕްލަނިޗް މާޒިޔާއިން ގެނައީ އޭއެފްސީ ކަޕަށް އެ ޓީމު ވަރުގަދަ ކުރުމުގެ ގޮތުންނެވެ. ޕްލަނިޗް އަކީ މާޒިޔާއިން ގެނައި ދެ ވަނަ ޑިފެންޑަރެވެ. އަފްގާނިސްތާންގެ ގައުމީ ޓީމުގެ ޑިފެންޑަރު ޝަރީފް މުހައްމަދު ވަނީ ކުރިން މާޒިޔާއަށް ސޮއި ކޮށްފަ އެވެ. އިއްޔަ ފޯކައިދުއާ ދެކޮޅަށް ކުޅުނު މެޗަކީ މާޒިޔާގައި އޭނާ ކުޅުނު ފުރަތަމަ މެޗެވެ.\nޕްލަނިޗް އާއެކު މާޒިޔާގެ ބިދޭސީ ކުޅުންތެރިންގެ ޖާގަތައް މިހާރު ވަނީ ހަމަ ވެފަ އެވެ. އަފްގާނިސްތާންގެ ގައުމީ ޓީމުގެ ކީޕަރު އޮވައިސް އަޒީޒީ އާއި ކެރީބިއަން ސަރހައްދުގެ ކުޑަ ގައުމެއް ކަމަށްވާ ސެއިންޓް ވިންސެންޓްގެ ގައުމީ ޓީމުގެ ފޯވަޑް ކޯނޭލިއަސް ސްޓްވާޓް (ކޯނޭ) ދަނީ ސީޒަން ފެށުނީންސުރެ މާޒިޔާގައި ކުޅެމުންނެވެ.\nޖެނުއަރީ ޓްރާންސްފާ ޕީރިއަޑްގައި މާޒިޔާއިން ވަނީ ޓީސީގެ ގައުމީ ޓީމުގެ މިޑްފީލްޑާ އިބްރާހިމް އައިސަމް (ޓޯނީ) އާއި ޑިފެންޑަރު މުހައްމަދު ސާމިރު ލައްވައި ސޮއި ކުރުވާފަ އެވެ.\nމާޒިޔާއިން ޓީމު ވަރުގަދަ ކުރަނީ އޭއެފްސީ ކަޕް ކޮލިފިކޭޝަނަށް ތައްޔާރު ވުމަށެވެ. އޭއެފްސީ ކަޕްގެ ދަތުރު މާޒިޔާ ފަށަން ޖެހޭނީ ޕްރިލިމިނަރީގެ ދެ ވަނަ ބުރުންނެވެ. އެ ބުރުގައި މާޒިޔާއިން ނުކުންނާނީ ބަންގުލަދޭޝްގެ ޑާކާ އަބަހާނީ އާ ދެކޮޅަށެވެ. މާޒިޔާއިން ވަނީ 2017 ވަނަ އަހަރު އޭއެފްސީ ކަޕްގައި ޑާކާ އަބާހަނީ ބަލި ކޮށްފަ އެވެ.\nއަބާހަނީ އާ ދެކޮޅަށް ކުޅޭ ފުރަތަމަ ލެގް މެޗު އޮންނާނީ ޑާކާގަ އެވެ. އެ މެޗު ކުޅޭނީ އަންނަ މަހު ފަސް ވަނަ ދުވަހު އެވެ. ދެ ވަނަ ލެގް މެޗު މާލޭގައި އޮންނާނީ އަންނަ މަހު 12 ވަނަ ދުވަހު އެވެ. ޕްރިލިމިނަރީ ދެ ވަނަ ބުރުން މޮޅުވާ ޓީމެއް ވާދަ ކުރަނީ ޕްލޭ އޮފް ބުރުގަ އެވެ.\nމާޒިޔާގެ މެޗަށް ކޮވިޑް 19 އިގެ ބިރު


ތެލުގެ ވިޔަފާރި ކުރުމަށް ބިމެއް ކުއްޔަށް ދޫކުރުމާއި ގުޅޭ\nމިއިދާރާގެ ނަންބަރު: 341-PRG/341/2021/4 (15 ސެޕްޓެމްބަރ 2021) އިޢުލާނުގައި އިދާރީ ކުށެއް ހިމެނިފައިވާތީ މި އިޢުލާނު ބާތިލުކޮށް އަލުން އިޢުލާނުކުރަމެވެ.\n"ގާފު އޮއިލް އެންޑް ގޭސް" އަށް ދޫކޮށްފައިވާ ބިމުގެ އިރުން 05 ފޫޓު ދޫކުރުމަށްފަހު 1200 އަކަފޫޓްގެ ބިމެއް ތެލުގެ ވިޔަފާރި ކުރުމަށް ކުއްޔަށް ދޫކުރުމަށް މިކައުންސިލުން ވަނީ ނިންމާފައެވެ.\nވީމާމިކަމަށް ޝައުޤުވެރިވެލައްވާ ފަރާތްތަކުން 27 ސެޕްޓެމްބަރ 2021 ވާ ހޯމަ ދުވަހުގެ 10:30 އަށް މިއިދާރާއަށް ވަޑައިގެން ބިޑް ހުށަހެޅުއްވުން އެދެމެވެ.\nބިޑް ހުށަހަޅުއްވަން ވާނީ، މި އިދާރާއިން ތައްޔާރުކޮށްފައިވާ ބިޑް ހުށަހަޅުއްވާ ފޯމުންނެވެ. މި ދެންނެވި ފޯމް އަދި ބިޑްގެ މަޢުލޫމާތު ކަރުދާސް ބިޑްގައި ރަޖިސްޓްރީވާ ފަރާތްތަކަށް ފޯރުކޮށްދެވޭނެއެވެ. ބިޑްގައި ރަޖިސްޓްރީވުން 16 ސެޕްޓެމްބަރ 2021 ވާ ބުރާސްފަތި ދުވަހުން ފެށިގެން 26 ސެޕްޓެމްބަރ 2021 ގެ ނިޔަލަށް ސަރުކާރު ބަންދުނޫން ކޮންމެ ދުވަހަކު ދުވާލު 10:00 އާއި 12:00 އާއި ދެމެދު މި އިދާރާގައި ކުރިއަށް ދާނެއެވެ. ބިޑްގައި ރަޖިސްޓްރީކުރެއްވުމަށް މިއިދާރާއަށް ވަޑައިނުގެންނެވޭ ފަރާތްތަކުން އިސްވެދެނެވުނު ގަޑީގައި މި އިދާރާގެ ރަސްމީ ނަންބަރަށް (6660536) ގުޅުއްވުމުން ނުވަތަ މިއިދާރާއަށް އީމެއިލް ([email protected]) ކުރެއްވެވުމުން މިކަމުގައި އެހީތެރިކަން ފޯރުކޮށްދެވޭނެ ވާހަކަ ދެންނެވީމެވެ.\nޕަބްލިޝްކުރި ތާރީޚު: 15 ސެޕްޓެންބަރު 2021\nޕަބްލިޝްކުރި ގަޑި: 21:56\nސުންގަޑި: 27 ސެޕްޓެންބަރު 2021 12:00


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ޖަނަވަރީ 20 ވާ ހޯމަ ދުވަހު13:00 ގެ ކުރިން، ރެހެންދި ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2020 ޖަނަވަރީ 21 އާއި 2020 ޖަނަވަރީ 23 އާ ދެމެދު، ރެހެންދި ސްކޫލްގައެވެ.\n16 ޖުމާދުލްއޫލާ 1441\nޕަބްލިޝްކުރި ތާރީޚު: 11 ޖަނަވަރީ 2020\nސުންގަޑި: 20 ޖަނަވަރީ 2020 1300


09 ނޮވެމްބަރ 2019 - 08:34\nއަންނަ މަހު ރިލީޒްކުރާ، ސަލްމާންގެ "ދަބަންގް 3" ގެ ނުބައިބައި ރޯލް ވެސް ސައުތުގެ އެކްޓަރު ސުދީޕް ލައްވައި ކުޅުވާފައިވާ އިރު، "ރާދޭ" ގެ މައި ވިލަންގެ ރޯލަށް ނަގާފައި ވަނީ ސައުތުގެ އެކްޓަރު ބާރަތެވެ. ނަމަވެސް މި ފިލްމަކީ އޭނާގެ އަލަތު ބޮލީވުޑް ފިލްމެއް ނޫނެވެ.\n"ބާރަތު" ވަނީ 2013 ގައި ސަނީ ލިއޯނީ އާއި ސަޗިން ޖޯޝީ ކުޅުނު "ޖެކްޕޮޓް" ގެ ރޯލެއް ވެސް ކުޅެފަ އެވެ.\n"ރާދޭ" އަށް އޭނާ ސޮއިކުރިކަން ބާރަތު ވަނީ ސޯޝަލް މީޑިއާގައި ވެސް ހިއްސާކޮށްފަ އެވެ. އެގޮތުން ސަލްމާނާއި ފިލްމުގެ ޑައިރެކްޓަރު ޕްރަބޫދޭވާއާ އެކު ނަގާފައިވާ ފޮޓޯތަކެއް އިންސްޓަގްރާމްގައި ހިއްސާކުރަމުން ބާރަތު ބުނީ "ރާދޭ" ގައި ހިއްސާވުމަކީ ބޮޑު އުފަލެއް ކަމަށެވެ.\nއަންނަ އަހަރުގެ ފިތުރު އީދުގައި ރިލީޒްކުރާ މި ފިލްމުގެ ކާސްޓުންގެ ތެރޭގައި ޑިޝާ ޕަޓްނީ، ރަންދީޕް ހޫޑާ، ޖެކީ ޝްރޮފް އަދި ޒަރީނާ ވައްހާބް ހިމެނެ އެވެ.\n"ޗެހެރޭ" އެޕްރީލް 24 ގައި\nއަމީތާބް ބައްޗަން އާއި އިމްރާޝް ހާޝިމީ މުހިއްމު ރޯލްތަކެއް ކުޅެފައިވާ މިސްޓްރީ ތުރިލާ "ޗެހެރޭ" އަންނަ އަހަރުގެ އެޕްރީލް މަހުގެ 24 ގައި ސިނަމާތަކަށް ގެންނަން ނިންމައި، ފިލްމުގެ ފުރަތަމަ ޕޯސްޓަރު ވެސް ދައްކާލައިފި އެވެ.\nރޫމީ ޖެފްރީ ޑައިރެކްޓް ކުރާ މި ފިލްމު ރިލީޒްކުރަން ކުރިން އޮތީ އަންނަ އަހަރުގެ ފެބްރުއަރީ މަހުގެ 21 ގަ އެވެ.\n"ޗެހެރޭ" ގެ ކާސްޓުންގެ ތެރޭގައި ކްރިތީ ކަރްބަންދާ އާއި ރިއާ ޗަކްރަބަތީ އަދި އައްނޫ ކަޕޫރް ހިމެނެ އެވެ. މި ފިލްމަކީ އަމީތާބާއި އިމްރާން އެކީގައި ފެނިގެންދާ ފުރަތަމަ ފިލްމެވެ.\nއިމްރާންގެ "ދަ ބޮޑީ" އަންނަ މަހުގެ 13 ގައި\nއިމްރާން ހާޝިމީ ލީޑް ރޯލް ކުޅެފައިވާ "ދަ ބޮޑީ" އަންނަ މަހުގެ 13 ގައި ސިނަމާތަކަށް ގެންނަން ނިންމައިފި އެވެ.\nއެ ތާރީހުގައި ފިލްމު ރިލީޒްކުރަން ނިންމުމާ އެކު، "ދަ ބޮޑީ" ބޮކްސް އޮފީހުގައި ވާދަކުރަން ޖެހޭނީ ރާނީ މުކަރްޖީގެ "މަރުދާނީ 2" އާ އެވެ.\nވަޔަކޮމް 18 ސްޓޫޑިއޯ އިން ޕްރޮޑިއުސްކޮށްފައިވާ "ދަ ބޮޑީ" އަކީ ސުނިރު ކެތަރުޕާލް ޑައިރެކްޓްކޮށްފައިވާ ތުރިލާއެކެވެ. މީގެ ކާސްޓުންގެ ތެރޭގައި ރިޝީ ކަޕޫރް، ވެދިކާ އަދި ސޮބީތާ ދުލިޕާލާ ހިމެނެ އެވެ.\nމި އަހަރު ރިލީޒްކުރި އިމްރާންގެ ފުރަތަމަ ފިލްމަކީ ޖެނުއަރީގައި ގެނެސްދިން "ވާއި ޗީޓް އިންޑިއާ؟" އެވެ. އޭގެ ފަހުން ނެޓްފްލިކްސްގެ ވެބް ސީރީޒް "ދަ ބާޑް އޮފް ބްލަޑް" އިން ވެސް އޭނާ ފެނިފައިވެ އެވެ.\n"ޝަކުންތަލާ" އަށް އަމިތު\nހިއުމަން ކޮމްޕިއުޓަރުގެ ނަމުން މަޝްހޫރުވި އިންޑިއާގެ ކުރީގެ އަންހެން ހިސާބު އިލްމުވެރިޔާ ޝަކުންތަލާ ދޭވީގެ ބައޮގްރަފިކަލް ޑްރާމާގެ ރޯލަކަށް އަމިތު ސާދު ސޮއިކޮށްފި އެވެ.\nވިދިޔާ ބާލަން ޓައިޓްލް ރޯލް ކުޅޭ ފިލްމުގައި އަަމިތު ކުޅޭނީ ޝަކުންތަލާގެ އަންހެން ދަރިފުޅު އަނޫޕަމާ ބެނަޖީގެ ފިރިމީހާ ރޯލެވެ. އަނޫޕަމާގެ ރޯލް ކުޅެނީ ސާނިޔާ މަލްއުތުރާ އެވެ.\nއާންމުކޮށް ފިލްމުތަކުގެ ސަޕޯޓިން ރޯލްތަކުން ފެންނަ އަމިތު "ޝަކުންތަލާ ދޭވީ" ފިލްމާ ބެހޭ ގޮތުން ބުނީ އޭނާ ފިލްމަށް އެއްބަސްވީ އޭގެ ސްކްރިޕްޓް ކިޔާފައި އެ ކަމުދިޔަލެއް ބޮޑުކަމުން ކަމަށެވެ. އަދި އިންޑިއާގެ ވަރުގަދަ ޝަހުސިއްޔަތެއްގެ ވާހަކަ ކިޔައިދޭ ފިލްމެއްގައި ހިއްސާވެވުމަކީ ވަރަށް ބޮޑު ޝަރަފެއް ކަމަށް ބުންޏެވެ.\nއަމިތު ސާދު، 36، ކުޅެފައިވާ ފިލްމުތަކުގެ ތެރޭގައި އަކްޝޭ ކުމާރުގެ "ގޯލްޑް"، ސަލްމާންގެ "ސުލްތާން" އަދި ރިތިކް ރޯޝަންގެ "ސުޕަ 30" ހިމެނެ އެވެ.\nއަނޫ މެނަން ޑައިރެކްޓްކުރާ "ޝަކުންތަލާ ދޭވީ" އަކީ އަންނަ އަހަރު ރިލީޒްކުރާ ފިލްމެކެވެ.\nއިތުރު ލިޔުންތައް ބޮލީވުޑް ސަލްމާން ޚާން އަމީތާބް ބައްޗަން


Midhiya Mahu MIRA Ah 994 Million Rufiya - Vaguthu\n8 މަސް ކުރިން ( މާޗް 10, 2021 )\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް މިދިޔަ އަހަރު 994 މިލިއަން ރުފިޔާގެ އާމްދަނީއެއް ލިބިއްޖެއެވެ.\nމީރާ އިން ވިދާޅުވި ގޮތުގައި މި އަދަދަކީ ވޭތުވެދިޔަ އަހަރުގެ ފެބްރުއަރީ ލިބުނު އާމްދަނީއަށް ވުރެ 30.9 އިންސައްތަ ދަށް އަދަދެކެވެ. މި މަހު އާމްދަނީ ދަށްވެފައިވަނީ ރާއްޖެ އަށް ކުރިމަތިވެފައިވާ ކޮވިޑް-19 ގެ ސަބަބުން ކަމަށް ވެސް މީރާ އިން ވިދާޅުވިއެވެ.\nއެގޮތުން ގްރީން ޓެކްސް، ބީޕީޓީ އަދި އެއާޕޯޓު ޓެކުހާއި ފީ ފަދަ ޓެކުހުން ލިބިފައިވާ އާމްދަނީ ވަނީ ދަށްވެފައެވެ. މީގެއިތުރުން މި އަހަރުގެ ފެބްރުއަރީ މަހުގައި ލީސް ޕީރިއަޑް އެކްސްޓެންޝަން ފީގެ ގޮތުގައި އާމްދަނީ ލިބިފައިވުމަކީ މިދިޔަ އަހަރުގެ ފެބްރުއަރީ މަހު ލިބުނު އާމްދަނީ އާ އަޅާބަލާއިރު މިދިޔަ މަހު ލިބިފައިވާ އާމްދަނީ ދަށްވުމުގެ އިތުރު ސަބަބެއް ކަމަށް ވެސް މީރާ އިން ވިދާޅުވިއެވެ. މި ފީ މިދިޔަ މަހު ލިބިފައެއް ނުވެއެވެ.\nނަމަވެސް ފަތުރުވެރިކަމުގެ ދާއިރާ ކުރިއަރަމުން އަންނާތީ މިދިޔަ މަހު ލިބޭނެ ކަމަށް އަންދާޒާ ކުރި ވަރަށް ވުރެ އެ މަހުގައި ލިބިފައިވާ އާމްދަނީ 41.2 ޕަސަންޓު އިތުރުުވެފައިވާ ކަމަށް ވެސް މީރާ އިން ވިދާޅުވިއެވެ. މީގެ ސަބަބަކީ ޓީޖީއެސްޓީ، ގްރީން ޓެކްސް، ޓޫރިޒަމް ލޭންޑް ރެންޓް، ޖީޖީއެސްޓީ އަދި އެއާޕޯޓު ސާވިސް ޗާޖްގެ ގޮތުގައި ލިބިފައިވާ ފައިސާ އިތުރުވެފައިވުން ކަމުގައި މީރާއިން ހާމަކުރެއެވެ.\nމިިދިޔަ މަހު މީރާ އަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާ ކުރަނީ ޖީއެސްޓީއެވެ. އެއީ 672.79 މިލިއަން ރުފިޔާ ނުވަތަ 67.7 އިންސައްތައެވެ. އެއަށް ފަހު އެންމެ ބޮޑު އާމްދަނީއެއް ލިބިފައި ވަނީ އާމްދަނީން ނަގާ ޓެކުހުންނެވެ. އެއީ 107.47 މިލިއަން ރުފިޔާ ނުވަތަ 10.8 އިންސައްތައެވެ.\nމީގެއިތުރުން ގްރީން ޓެކްސްގެ ގޮތުގައި 63.54 މިލިއަން ރުފިޔާ އެއާޕޯޓު ޑިވެލޮޕްމަންޓް ފީގެ ގޮތުގައި 34 މިލިއަން ރުފިޔާ، އެއާޕޯޓް ސާވިސް ޗާޖްގެ ގޮތުގައި 33 މިލިއަން ރުފިޔާ އަދި އެހެނިހެން ފީގެ ގޮތުގައި 82.77 މިލިއަން ރުފިޔާ ހިމެނެއެވެ.\nމިދިޔަ މަހު ބަލައިގަނެފައިވާ އާމްދަނީގެ ތެރޭގައި 41.71 މިލިއަން އެމެރިކާ ޑޮލަރު ހިމެނެއެވެ.


ބްރިޖާ އެކު އެންމެ ބޮޑު ފައިދާއެއް ކުރީ ހުޅުމާލޭގެ ގެސްޓްހައުސްތަކާއި ކެފޭތަކާއި ރެސްޓޯރެންޓް ވިޔަފާރިތަކަށެވެ. ހާއްސަކޮށް ރޭގަނޑުގެ ވިޔަފާރި ވަރަށް ބޮޑަށް ރަނގަޅުވެގެން ދިޔަ ކަމަށް ވިޔަފާރިވެރިން ފާހަގަކުރެ އެވެ. ނަމަވެސް މި މަހުގެ 10 ވަނަ ދުވަހުން ފެށިގެން ބްރިޖާއި ލިންކް ރޯޑްގައި ސައިކަލް ދުއްވާ އިރު ހެލްމެޓް އެޅުން...\nލޯނުތަކުގެ ބުރައާ އެކު އެޗްޑީސީ އަޑިއަށް\nއެޗްޑީސީގެ މެނޭޖިން ޑިރެކްޓަރުގެ މަގާމަށް، ތިން އަހަރު ފަހުން އަލުން ސުހައިލް އަހުމަދު ވަޑައިގެންނެވި އިރު އޭނާއަށް އުފުއްލަވަން ޖެހިފައި އޮތީ ކުރިއަށް ވުރެ މާ ވަރުގަދަ، މާ ނާޒުކު މަސްއޫލިއްޔަތެކެވެ؛ ކުންފުނީގެ ގާބިލްކަމާ ނުބައްދަލު ބޮޑު ދަރަނިތަކުން ސަލާމަތްކޮށް، އެޗުޑީސީ އަލުން ކޮޅަށް ޖެހުމެވެ.\nހުޅުމާލޭ ބީޗު ކޮފީ މޭޒުތަކުން ފުރިފައި، ޝަކުވާ ބޮޑު!\nކުރިން ނަމަ ހުޅުމާލޭ ބީޗުގައި، އެހެން ބައެއްގެ "އުނދަގުލެއް" ނެތި، ހިނގާލައި، ރާޅުފަށުގައި މަޑުކޮށްލައި، އިށީދެލައިގެން އިނދެ ވަގުތުތައް ހޭދަކޮށްލަން އެކަކު ވެސް ޖެހިލުމެއް ނުވެ އެވެ. އެކަމަކު ސިނަމާލެ ބްރިޖާ އެކު ހުޅުމާލެއަށް ކުރިމަތިވި ތޮއްޖެހުންތަކުން ކޮފީ މޭޒުތަކަށް ބާރު ބޮޑުވެ، މިހާރު އެ ބޮޑު ބީޗުގެ ކޮންމެ ހިސާބަކުން ވެސް...\nDecember 17, 2018 173\nސިނަމާލެ ބްރިޖުގެ ޓްރެފިކް ލައިޓުގެ ސިގުނަލް ފެހިވުމާ އެކު އަހުމަދު ފަޒާލް އޭނާގެ ސައިކަލު ދުއްވާލި އެވެ. އޭނާގެ ކަނާއަތުން ވެސް މީހަކު ސައިކަލެއްގައި ދާ ތަން ފަޒާލަށް ފެނެ އެވެ. އެކަމަކު ޓްރެފިކް ސިގުނަލް ރަތްވުމުގެ ކުރިން ހުރަސް ކުރަން އުޅޭ މީހަކު އޭނާގެ ފަހަތުން ގަޑިއަކު 100 މޭލު ބާރު މިނުގައި އަންނަކަމެއް ނޭނގުނެވެ.\nޓެކްސީގެ ހިދުމަތް، ޒަމާނީ ބަދަލަކަށް ބޭނުންވެފައި\nދުނިޔޭގެ ވަރަށް ގިނަ ގައުމުތަކުގައި މިހާރު ޓެކްސީ ހިދުމަތް ހޯދަނީ އޮންލައިންކޮށެވެ. ހާއްސަކޮށް ކުރިއަރާފައިވާ ގިނަ ގައުމުތަކުގައި މިހާރު އޫބާ އަދި މި ސަރަހައްދުގެ ބައެއް ގައުމުތަކުގައި ގްރެބް ޓެކްސީ ހިދުމަތް ތައާރަފްކުރުމުން ގިނަ ބައެއްގެ މެދުގައި ވަނީ ވަރަށް މަގުބޫލު ހިދުމަތަކަށް ވެފަ އެވެ.\nއެންމެ ހަތަރު ލައްކަ މީހުންގެ މި ކުޑަ އާބާދީގައި އިޖްތިމާއީ މައްސަލަތަކުގެ އަދަދު ކިޔަން ޖެހެނީ ހާހުންނެވެ. އެހާ ވެސް ގިނަ އެވެ. އެތައް މިލިއަން މީހުން އުޅޭ ގައުމުތަކުގައި މިފަދަ މައްސަލަތައް ބޮޑު ނުވާ މިންވަރަށް ރާއްޖޭގައި އެކަންކަން އޮތީ ބޮޑުވެ، ފެތުރިފަ އެވެ. ހައްލު ކުރުމަށްޓަކައި ކުރި މަސައްކަތުގެ އެދެވޭ ނަތީޖާއެއް އަދި...\nSeptember 11, 2018 113\nޓެކްސީ އަގަށް ތައުރީފު އެކަމަކު ޑްރައިވަރުން ޝަކުވާގައި\nސިނާމާލެ ބްރިޖް އާއްމު ދަތުރުފަތުރަށް ހުޅުވާލުމާ އެކު ބައެއް ޓެކްސީތަކުން މާލެ- ހުޅުމާލެ ދަތުރަކަށް 100ރ. އާއި 200ރ. އާ ދެމެދުގެ އަގެއް ނަގަން ފެށި އެވެ. އެކަމާ ގުޅިގެން އެތައް ބަޔަކު ދިޔައީ ޝަކުވާކުރަމުންނެވެ. ބްރިޖް އާއްމުކޮށް ހުޅުވާލިއިރު ޓެކްސީތަކަށް ހާއްސަ އަގެއް ޓްރާންސްޕޯޓު އޮތޯރިޓީން ކަނޑައެއްނާޅަ އެވެ. އެހެންވެ ޑްރައިވަރުން...\nސިނަމާލެ ބްރިޖް އާއްމުކޮށް ހުޅުވާލުމުން، މިހާރު މިއޮތީ މާލެ އާއި ހުޅުމާލެ ގުޅި އެއް ފަސްގަނޑަކަށްވެފަ އެވެ. މީގެ ފައިދާ، ހުޅުމާލޭގެ ވިޔަފާރިތަކުން މިހާރު ފެންނަން ފަށައިފި އެވެ. ހޫނު މަސްރޮއްޓާއި ތާޒާ ހެދިކާ ލިބެން ހުންނަ އަތިރިމަތީގެ ކެފޭތައް މިހާރު ހަވީރު ގަޑީގައި އޮންނަނީ ފުރި ބާރުވެފަ އެވެ. މީގެ ކުރިން އާއްމުކޮށް ހުކުރު...\nSeptember 03, 2018 40\nދަތުރުކުރުމުގެ ފީ: ބްރިޖާ ގުޅިފައިވާ މިހާރުގެ ބަހުސް\nމާލެ އާއި ހުޅުލެއާ ދެމެދު ހެދި "ސިނަމާލެ ބްރިޖް" ހުޅުވައިފި އެވެ. ނަމަވެސް ނޭނގޭ އެއް ކަމެއް އަދި އެބަ އޮތެވެ. ބްރިޖުން ދަތުރުކުރާ ވެހިކަލްތަކުން ނަގާ ފީ އެވެ. އެތައް ބައެއްގެ ބަހުސަކަށް މިހާރު އެ އޮތީ އެ މައުލޫ އެވެ.\nރާއްޖޭގެ ސިޔާސީ މައިދާނުގެ "ކާލާ މަންނަ"އަކީ ރައީސް މައުމޫން ހެއްޔެވެ؟ މި ސިފަކުރުން އެންމެ ފުރަތަމަ ބޭނުންކުރެވުނީ އެމަނިކުފާނަށް ނިސްބަތްކޮށެވެ. އޭގެ ފަހުން ރައީސް ނަޝީދު އަދި ގާސިމް އިބްރާހީމަށް ވެސް "ކާލާ މަންނަ"އިގެ ދަރަޖަ ދެވިފައިވެ އެވެ. ސިޔާސީ ކަންކަމުގައި މި ތިން ބޭފުޅުންގެ ނުފޫޒު ގަދަކަން އަދި ޚާއްސަކޮށް އިންތިޚާބުތައް...\nAugust 30, 2018 85\nބްރިޖު: ގޮންޖެހުން ބޮޑު މަޝްރޫއު ތާރީޚުގެ ތެރެއަށް\nމާލެ އާއި ހުޅުލެ، ބްރިޖަކުން ގުޅުވާލައި ދެ ރަށް އެއްކޮށްލުމަކީ ޗައިނާ އަށް ކުރެއްވި ރަސްމީ ފުރަތަމަ ދަތުރުފުޅުގައި 2014 ގައި ރައީސް އަބްދުﷲ ޔާމީން ރައްޔިތުންގެ ފަރާތުން ޗައިނާ އަށް ހުށަހެޅުއްވި ހުށަހެޅުމެވެ. އެއީ، ދިވެހިންގެ ކުރިއެރުމަށް ކޮންމެހެން ބޭނުންވާ ތަރައްގީގެ މަޝްރޫއެއް ކަން ތަކުރާރުކޮށް، ޗައިނާގެ ރައީސް ޝީ ޖިންޕިންގެ...\nJuly 14, 2018 75\nބްރިޖަށް ކުރި ދަތުރު: "ހަގީގަތަކަށް ވެއްޖެ"\nބްރިޖުގެ މަސައްކަތް ކުރަން ހެދި ޕްލެޓްފޯމުގެ މަތިން ފެބުރުއަރީ 21، 2017، ގައި ހިނގާފައި ހުޅުލެ އަށް ދިޔަ ވާހަކަ "މިހާރު"ގައި ލިއުމުން، އެއް ބަޔަކު އެހީ މިހެންނެވެ؛ ތިއީ މަސައްކަތް ކުރަން އެޅި ކުޑަ ފާލަމެއް ނޫން ހެއްޔެވެ؟ ބްރިޖެއް އެޅޭނީ އަދި ކޮން ދުވަހަކުން ހެއްޔެވެ؟ ތިއީ، ހަގީގަތަކަށް ވާނެ ކަމެއް ހެއްޔެވެ؟\nOctober 04, 2016 75\nބްރިޖާ ގުޅޭ ވާހަކަތަކާއި ފެނުނު މަންޒަރުތައް!\nމާލެ އާއި ހުޅެލެއާ ދެމެދު އަޅާ ބްރިޖުގެ މަލަމަތީގެ ކޮންމެވެސް މަންޒަރުތަކެއް މިދިޔަ ސެޕްޓެމްބަރު މަސް ނިމުނު އިރު ފެންނާނެ ކަމަށް ގިނަ ބަޔަކު އިންތިޒާރުކުރި އެވެ. އެއީ، ސެޕްޓެމްބަރުގެ ނިޔަލަށް ބްރިޖްގެ ގިނަ ހޮޅިތައް ޖަހައި ނިމޭނެ ކަމަށް ހައުސިން މިނިސްޓްރީން ޔަގީންކަން ދީފައި އޮތުމުންނެވެ. އެކަމަކު ފެނުން މަތީގައި ތަނބުތައް...\nJuly 19, 2016 69\nބްރިޖް: ހީކުރި ވަރަށް ވުރެ މާ ބޮޑު މަސައްކަތެއް\nމާލެ އާއި ހުޅެލެއާ ދެމެދު އަޅާ ބްރިޖުގެ މައި ސައިޓުން ފުރަތަމަ ވެސް އަޅައިގަތީ ރާއްޖެ އިން މީގެ ކުރިން ދުވަހަކު ވެސް ނުފެންނަވަރުގެ ބިޔަ މެޝިންތަކާއި ކްރޭންތަކާއި އެކި ވައްތަރުގެ ދަގަނޑު ހޮޅިތަކެވެ. ބްރިޖް އަޅާ ސީސީސީސީން ސައިޓުގައި ބޭނުންކުރާ ކްރޭންތައް އެކަނި ވެސް ހައިރާންވާހާ އުހެވެ. ހިތްފަސޭހަ މައިދާނެއްގެ ގޮތުގައި ކުރިން...


Aryan Drug case: bodethi kunfunithakun Shahrukh eku massaikaiy huttalany\nބޮޑެތި ކުންފުނިތަކުން ޝާހްރުކް އާއެކު މަސައްކަތް ހުއްޓާލަނީ\n10 އޮކްޓޯބަރ 2021 - 06:58:34\nމިދުވަސްކޮޅު އެންމެ ގަދައަށް ދެކެވޭ ވާހަކައަކީ ބޮލީވުޑްގެ މެގާ ސްޓާ ޝާހްރުކް ހާންގެ ދަރި އާރިޔަން ހާން ޑްރަގް މައްސަލައެއްގައި ފުލުހުންގެ ބެލުމުގެ ދަށަށް ގެންދެވުނު ވާހަކަ އެވެ. އާރިޔަން ހައްޔަރުކުރުމާއެކު ޝާހްރުކް އޭނާގެ މުޅި ހަޔާތުގައި ހޯދި ގަދަރާއި އިހުތިރާމެއް ވެއްޔާއި މޮޑެވި ދިޔައީއެވެ.\nފާޑުކިޔާ ފަރާތްތަކުން ބުނަނީ ޝާހްރުކް އަށް ދަރިން ބަލަން ވަގުތު ނުވީ ކަމަށެވެ. އަދި ދަރިން ނުބެލުނީ ކަމަށެވެ.\nމީހުންގެ ފާޑުކިޔުންތައް ޝާހްރުކް އަށް އަމާޒްވާން ފެށުމުން އޭނާ އެންޑޯޒް ކުރަމުން އައި ބްރޭންޑްތަކުން މިވަނީ އެ ބްރޭންޑް ތަކުގެ އެމްބަސެޑާގެ މަގާމުން ވަގުތީ ގޮތުން ޝާހްރުކް އެއް ފަރާތް ކުރަމުންނެވެ.\nމީޑިއާ ރިޕޯޓްތައް ބުނާ ގޮތުގައި ޝާހްރުކްއަށް އެންމެ ބޮޑު އާމްދަނީއެއް ލިބޭ އިސްތިހާރު ކުރުމުގެ ދާއިރާ އިން އެންމެ ބޮޑު މުސާރައެއް ދޭ ކުންފުނި ބިޖޫ އިން ވެސް ވަނީ ވަގުތީ ގޮތުން ޝާހްރުކް އާއެކު މަސައްކަތް ނުކުރަން ނިންމާފަ އެވެ.\nއާރިޔަން ހައްޔަރުކޮށްފައިވަނީ އެންސީބީގެ އިންޓެލިޖެންސް އަށް ލިބުނު މައުލޫމާތަކާއި ގުޅިގެން މި މަހުގެ ތިން ވަނަ ދުވަހު ކުރިއަށް ގެންދިޔަ އޮޕަރޭޝަނެއްގައެވެ.\nބޮލީވުޑްޝާހުރުކް ހާންއާރިޔަން ހާން\nސަލްމާން ކައިވެންޏަށް އެދި ޕްރޮޕޯސްކުރި


މި އިޢުލާންވަނީ 16 ޖޫން 2019 1028 ގައި ބާތިލް ކުރެވިފައެވެ.\n1. ޢިމާރާތާއި ޢިމާރާތުގެ ގޯތިތެރެއަށް ހިމެނޭ ސަރަހައްދަށް ހުއްދަ ލިބިފައިވާ މީހުން ފިޔަވައި އެހެން މީހުން ވަނަނުދީ ބެލެހެއްޓުން.\n. ޢިމާރާތުގެ ބޭރުގެ ހޮޅިބުރި އެއް އަދައިފިނަމަ އެކަމެއް ކަމާބެހޭ މުވައްޒަފަށް އެންގުމާއި، ކަރަންޓް ދިނުން ފަދަކަމެއް ދިމާވެއްޖެހާލަތެއްގައި އަޅަންޖެހޭ ފިޔަވަޅުތައް އެޅުމާއެކު އެފަދަހާލެއްގައި ބޭނުންކުރެވޭ ގޮތަށް ބަހައްޓަންޖެހޭ ތަކެތި ރަނގަޅަށް މަސައްކަތް ކުރާ ހާލަތު ހުރިކަން ޔަގީންކުރުން.\nމަގާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nމަގާމަށް ބޭނުންވާ ތަމްރީނެއް/ލައިސަންސެއް/ހުއްދައެއް/ސަނަދެއް ހާސިލްކޮށްފައިވުން.\nވަޒީފާ އަށް އެންމެ ޤާބިލް ފަރާތެއް ހޮވުމަށް ބެލެވޭނެ ކަންތައް:\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 23 މެއި 2019 ގެ 12:00 ގެ ކުރިން، ކޮމިއުނިކޭޝަންސް އޮތޯރިޓީ އޮފް މޯލްޑިވްސް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް www.cam.gov.mv އަދި ފެކްސް 3320000 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 09 ޖޫން 2019 އާއި 13 ޖޫން 2019 އާ ދެމެދު، ކޮމިއުނިކޭޝަންސް އޮތޯރިޓީ އޮފް މޯލްޑިވްސް ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3030300 އަށެވެ. ފެކްސް ކުރާނެ ނަންބަރަކީ، 3320000 އެވެ. އީ-މެއިލް ކުރާނީ www.cam.gov.mv އަށެވެ.


"Barugonu Elhun" Bodu Vefai Vaa Undhaguleh\n"ބަރު ގޮނު އެޅުން" ބޮޑުވެފައިވާ އުނދަގުލެއް!\n01 ފެބްރުއަރީ 2022 - 22:36:08\nބަރު ގޮނު އެޅުން މީ މިހާރު ގިނަ ބަޔަކަށް ވެފައި ވާ ބޮޑު އުނދަގުލެކެވެ. ގިނަ ފަހަރަށް މިހާރު ސިކުންތަަކަށް ވެސް މަގުގައި ކުރިއަށް ނުދެވި މަޑު ކުރަަން ޖެހިއްޖެ ނަމަ ބަރު ގޮނު އަޅާ ނުލާ ހިތެއް ނުފުރެ އެވެ. ބައެއް ފަހަރު ޖެއްސުމަށް ވެސް މިކަން ބައެއް މީހުން ކޮށް ހަދައެެވެ. އެކަކު ފެށުމުން ދެން ތިބޭ މީހުން ވެސް ބަރުގޮނު އަޅަން ފަށާ ފަހަރު ވެސް އާދެއެވެ. ހިތުން ވަރަށް މޮޅުކަމެކެވެ\nބަރު ގޮނު އަޅާއިރު ކުރިމަތި ބަނދުވެފައި އޮތީ ކިހިނެތް ވެފަތޯ ބަލާލަނީ ކިތަށް މީހުން ހެއްޔެވެ. ހައްދަވައިގެން ކަމަކާ ނުލައި ބަޔަކު މީހުން މަގު ބަންދުކޮށްގެން ނޫޅޭނެ އެވެ. އަޅުގަނޑަށް ދިމާވި ހާދިސާއެއް ތި ހުރިހާ ފަރާތަކާ ހިއްސާ ކޮށްލާނަމެވެ. މާލެ އަކީ ތޮއްޖެހިފައި ވާ ތަނެެކެވެ. މަގުތައް ވެސް އެހާ ހަންޏެ އެވެ.\nއަޅުގަނޑުވެސް ދިޔައީ ރައްޓެއްސަކާ އެކުގައި ތާކަށް ދާށެވެ. އަޅުގަނޑުގެެމެންގެ ކުރީގައި ކާރެއް އޮތެއެވެ. ކާރު އޮތުމުގެ ސަބަބުން އަޅުގަނޑުވެސް އަދި ދެން ތިބި މީހުން ވެސް ތިބީ ކުރިއަށް ނުދެވިފައެވެ، މަގު ވެސް އެހާ ހަންޏެވެ. ކާރުގެ ފަހަތުގައި އަޅުގަނޑުމެން ތިބުމުން ކާރުން ފައިބަން އުޅުނު މީހާގެ ހާލު ވަރަށް ރަނގަޅަށް އެނގެއެވެ. މީހަކީ ނުހިންގޭ މީހެކެއެވެ. އެހެން ނަމަވެސް ފަހަތުން އައި ޒުވާން ދެ ސޮރަކު ބަލާލުމެށް ނެތި ހުއްޓާނުލާ ބަރު ގޮނު އަޅަމުން ދިޔައެވެ.\nކާރުން ފައިބަން އުޅުނު މީހާ ބަރުގޮނު އަޅަން ފެށުމުން އަވަހަށް ފައިބަންވެގެން އެހީތެރިޔާގެ ގައިގާ ހިފާ އަވަަހަށް ދުއްވާ ގޮނޑީގައި އިށީދެވޭތޯ އުޅުނެވެ. އަވަހަށް ތަންދެއްކުމަށް ކަން އަޅުގަނޑަށް ވެސް އެނގުނެ އެވެ. އަޅުގަނޑުގެވެސް ކަންފަތަށް އުނދަގޫވެގެން ފަސް އެނބުރި ބަލާލީމެ އެވެ. ހިތަށް އެރި އެވެ. އެއްވެސް ކަހަލަ އަހުލާގެއް އުޅުމެށް ނެތެެވެ. އަޅުގަނޑާއެކު ދެން ތިބި މީހުން ވެސް ތިބީ ބުނާނެ އެއްޗެއް ނޭނގިފައެވެ. ކުރާނީ ވެސް ކީންހެއްޔެވެ. މީ ގައުމުގެ ހާލަތެ އެވެ.\nމާދަމާ ތިމާމީހާގެ މަންމަ ނުވަތަ ބައްޕަ ނޫނީ އާއިލާގެ މީހަކު ގޮވައިގެން ކާރުން ފައިބަނިކޮން ފަހަތުގައި އޮވެގެން ބަޔަކު ބަރުގޮނު އަޅާ ނަމަ ވާނެ އިހުސާސް ނޭނގެނީ ބާއްވަ އެވެ. އެދުވަހުން ވަރަށް ރުޅި ވެސް އަންނާނެ އެވެ. އުނދަގޫ ވެސް ވާނެ އެވެ. އިއްޔެ ތިމާމީހާގެ ފަރާތުން ވެސް ބަޔަކަށް އުނދަގުލެއް ކުރިމަތި ވިޔޭ ހިތައް އަރާނެބާއެވެ.\nބަރުގޮނު ވެސް އަޅަން ވަކި ހަމަތަކަކާ އުސޫލެއް އޮވެއެވެ. އެކަމަކު މީހަކަށް ނުވަތަ ބަޔަކަށް އުނދަގުލެއް ނުކޮށްލާ މިހާރުގެ ކުދިއްނަށް ހިތައް ފިނިކަމެއް ނުލިބެ އެވެ. މި މާލޭގައި ހަމަ އެކަނި އުޅެނީ ތި ކުދިން އެކަންޏެއް ނޫނެވެ. އެހެން މީހުން ވެސް ދިރިއުޅެ އެވެ. ކަމެއް ކުރާއިރު ދެން ތިބޭ މީހުންނަށް ވެސް ވިސްނާލުން މުހިންމެއެވެ.\nޓްރެފިކް މައްސަލަތައްމާލެއިޖުތިމާއީއިޖުތިމާއި މައްސަލަ\nގެއެއްގެ މަތިން ވެއްޓުނު ކުއްޖެއް ހޯދަން ފަށައިފި


ރައީސް ނަޝީދު މަޖިލިސް އިންތިހާބުގައި ވާދަކުރައްވަނީ - Dhivehi Post\nރައީސް ނަޝީދު މަޖިލިސް އިންތިހާބުގައި ވާދަކުރައްވަނީ\nއާޓިކަލް ޕޯސްޓްކުރީ ދިވެހި ޕޯސްޓް2އަހަރު ކުރިން دجنبر 5, 2018 0395\nކުރީގެ ރައީސް މުހައްމަދު ނަޝީދު މަޖިލީސް އިންތިހާބުގައި ވާދަކުރައްވާނެކަން އިއުލާން ކުރައްވައިފިއެވެ.\nރައީސް ނަޝީދު ރައްޔިތުންގެ މަޖިލީސްގައި ވާދަކުރައްވާކަން ހާމަވީ މިހާރު ކުރިއަށްދާ އެމްޑީޕީގެ ގައުމީ މަޖިލީސްގެ ޖަލްސާގައި މީދޫ ދާއިރާގެ ރައީސް ދެއްކެވި ވާހަކަފުޅުންނެވެ.\nއޭނާ ވިދާޅުވީ އެމްޑީޕީއިން ވާދަކުރައްވާ ލިސްޓް މިހާރު ކަނޑައަޅާފައިވަނީ އިންތިހާބުގައި ވާދަކުރައްވާ ބޭފުޅުން ތިިއްބެވި ކޮމިޓީ އަކުން ކަމަށެވެ. އެގޮތުން އެމްޑީޕީގެ ހުރިހާ އިސް ފަރާތްތަކުން އިންތިހާބުގައި ވާދަކުރައްވާކަން އޭނާ ފާހަނގަކުރެއްވިއެވެ.\nއޭނާ ވިދާޅުވީ ޕާޓީގެ ރައީސްވެސް އިންތިހާބުގައި ވާދަކުރައްވާނެ ކަމަށެވެ. މީގެއިތުރުން މިރޭގެ ޖަލްސާގައި އޭނާ ވަނީ ހުށެހެޅުމެއްވެސް ހުށަހަޅުއްވާފައެވެ. އެއީ އިންތިހާބުގައި ވާދަ ނުކުރައްވާ ބޭފުޅުން ތިއްބެވި ކޮމިޓީއަކުން ގޮނޑިތަކާއި މެދު ގޮތެއް ނިންމެވުމަށެވެ.\nރައީސް ނަޝީދު އިންތިހާބުގައި ވާދަ ކުރައްވާނެ ކަމަށް މީދޫ ދާއިރާގެ ރައީސް ވިދާޅުވިނަމަވެސް ރައީސް ނަޝީދު އަދި އެކަން ހާމަކުރައްވާފައެއް ނުވެއެވެ.\nމީގެ ކުރިން ބޭއްވި ނޫސް ކޮންފަރެންސް ތަކުގައި ރައީސް ނަޝީދު ސީދާ އެ ސުވާލަށް ޖަވާބު ދެއްވާފައެއް ނުވެއެވެ.\nމާދަމާއަކީ ފިތުރު އީދު ދުވަސް ކަމަށް ކަނޑައަޅައިފި\nދިވެހި ޕޯސްޓް 1 އަހަރު ކުރިން يونيو 3, 2019\nކޮދިއްޕަރު ރިސޯޓު ކައިރިން މަރުވެފައި އޮތް މީހެއްގެ ހަށިގަނޑު ފެނިއްޖެ\nދިވެހި ޕޯސްޓް 1 އަހަރު ކުރިން مارس 26, 2019


އާފަލު – ޞިއްޙަތު.ކޮމް\nކަށިތައް ރައްކާތެރިކުރުން: ފަރަންސޭސި ވިލާތުގެ ދިރާސާ ކުރާ ފަރާތްތައް ވަނީ އާފަލުން ފްލޭވޮނޮއިޑް އެއް ކަމުގައިވާ “ފްލޯރިޑްޒިން” ކިޔާ މާއްދާއެއް ހޯދާފައެވެ. މިއީ އިއްދައިން ކެނޑިފައިވާ އަންހެނުންނަށް ކަށިފީވުމުގެ މައްސަލައިން މިންޖުކޮށްދީފާނެ، މާއްދާއެއް ކަމަށްވަނީ ބެލެވިފައެވެ. އަދި މިއީ ކަށިތައް ވަރުގަދަކޮށްފާނެ މާއްދާއަކަށް ވެދާނެ ކަމަށް ވެސް ބުނެއެވެ. އާފަލްގައި “ބޯރޯން” ހުރުމަކީ ވެސް ކަށިތައް ވަރުގަދަކޮށް، ރައްކާތެރިކުރުމުގައި އާފަލް ބޭނުންކުރުން އެހީއަކަށް ވާނެ ކަމެކެވެ.\nނޭވާހިއްލުމަށް ލުއިކަން ގެނެސްދިނުން: ވަރަށް ފަހުން ހަދާފައިވާ ދިރާސާއަކުން އެގުނުގޮތުގައި ނޭވާހިއްލާ ކުދިންގެ ތެރެއިން ކޮންމެ ދުވަހަކު އާފަލު ޖޫސް ބޭނުންކުރާ ކުދިން، ނޭވާލާއިރު އަޑު ހުންނަ މިންވަރު މަހަކު އެއްފަހަރު އާފަލު ޖޫސް ބޭނުންކުރާ ކުދިންނަށްވުރެ ކުޑައެވެ. އެހެން ދިރާސާއެއްގައި ބުނެފައިވަނީ މާބަނޑު ދުވަސްވަރު އާފަލު ބޭނުންކުރާ މައިންނަށް ލިބޭކުދިންނަށް ނޭވާހިއްލުން ކުރިމަތިވުމުގެ ފުރުޞަތު އެފަދައިން ކަންތައް ނުކުރާ މީހުންގެ ކުދިންނަށްވުރެ ކުޑަ ކަމަށެވެ.\nއެލްޒެއިމާ ބަލިން ރައްކާތެރިކޮށްދިނުން: އެލްޒެއިމާ އަކީ އުމުރުން ދުވަސްވުމުން ސިކުނޑީގެ ހަދާނާއި ބެހޭ ބަޔަށް ދިމާވާ އުނިކަމެކެވެ. ކޯރނެލް ޔުނިވަސިޓީގައި މީދާ ބޭނުންކޮށްގެން ހަދާފައިވާ ދިރާސާއެއް ބުނާގޮތުގައި އާފަލުގައި ހިމެނޭ “ކުއެރެސްޓިން” އަކީ ފްރީ ރެޑިކަލްތަކުގެ ސަބަބުން ސިކުނޑީގެ ސެލްތަކަށް ގެއްލުންވުން ކުޑަކޮށް، އެލްޒައިމާ ބަލި ޖެހުމުން ރައްކާތެރިކޮށްދިނުމުގައި އެހީތެރިވެދާނެ މާއްދާ އެކެވެ. އަދި އާފަލުގައި ނިއުރޯޓްރާންސްމިޓަރ އެއްކަމަށްވާ “އެސީޓައިލްކޯލިން” ވެސް ހުންނަކަމަށް ބުނެއެވެ.\nހަށިގަނޑުގެ ސަރުބީގެ މިންވަރު ދަށްކުރުން: އާފަލުގައި ހިމެނޭ ފެނަށްގިރޭ ފައިބަރު “ޕެކްޓިން” އަކީ އެހެން މާއްދާތަކާއި ގުޅިގެން، ހަށިގަނޑުގައި ހިމެނޭ ނުރަގަޅު ސަރުބީ ގެ މިންވަރު ދަށްކުރާ އެއްޗެކެވެ. އެގޮތުން ޕެކްޓިން ސަރުބީ އާއި ތަތްވެ، ޕެކްޓިން އާއެކު ސަރުބީ ހަށިގަނޑުން ބޭރުކުރެއެވެ. ދުވާލަކު ގަވާޢިދުން2އާފަލު ކާނަމަ، އެމީހެއްގެ ހަށިގަނޑުގެ ސަރުބީގެ މިންވަރު 16 އިންސައްތަ ދަށްވުމުގެ ފުރުޞަތު އޮންނަ ކަމަށް ބުނެއެވެ. ފްރާންސްގެ އިންސްޓިޓިއުޓަކުން ދިރާސާއެއް ހެދުމަށްޓަކައި މެދުއުމުރުގެ ޞިއްޙަތު ސަލާމަތުން ހުރި 30 މީހުންނަށް އެއް މަސްވަންދެން ދުވާލަކު2ނުވަތަ3އާފަލު ކާންދެވުނެވެ. މަހެއް ފަހުން އެގުނު ގޮތުގައި ދިރާސާގައި ބައިވެރިވި މީހުންގެ %80 މީހުންގެ ލޭގެ ކޮލެސްޓްރޯލް ހުރި މިންވަރު ވަނީ ދަށްވެފައެވެ.\nކެންސަރުން ރައްކާތެރިވުން: އާފަލްގައި ހިމެނޭ ތަފާތު މާއްދާތަކުގެ ސަބަބުން އާފަލު ބޭނުންކުރުމުން ތަފާތު ކެންސަރުގެ ބާވަތްތަކުން ރައްކާތެރިވުމަށް އެހީތެރިވެދެއެވެ. އެމެރިކަން އެސޯސިއޭޝަން އޮފް ކެންސަރ ރިސާރޗް އިން ހާމަކޮށްފައިވާ ގޮތުގައި ފްލޭވޮނޯލް އިން މުއްސަދި އާފަލު ބޭނުންކުރުމަކީ އެކި ކަހަލަ ކެންސަރުތައް ޖެހުމުގެ ފުރުޞަތު 23 އިންސައްތަ ދަށްކޮށްދޭ ކަމެކެވެ. ކޯރނެލް ޔުނިވަސިޓީގެ ސައިންވެރިން ވަނީ އާފަލުގެ ބޭރު ތޮށިން “ޓްރައިޓަރޕީނޮއިޑްސް” ކިޔާ މާއްދާތަކެއް ހޯދާފައެވެ. މިއީ އުރަމަތި، ފުރަމޭ، ގޮހޮރު ފަދަ ތަންތަނުގައި އުފެދޭ ކެންސަރާއި ދެކޮޅަށް ހަރަކާތްތެރިވުމުގެ ބާރު ލިބިފައިވާ މާއްދާ ތަކެކެވެ.\nފުއްޕާމޭގެ ކެންސަރުން ރައްކާތެރިކޮށްދިނުން: 10 ހާސް މީހުން ބައިވެރިކުރި ދިރާސާއަކުން ދައްކާގޮތުގައި އެދިރާސާގައި ބައިވެރިވި މީހުންގެ ތެރެއިން އާފަލް ގިނައިން ކާމީހުންނަށް ފުއްޕާމޭގެ ކެންސަރު ޖެހުމުގެ 50 އިންސައްތަ ދަށެވެ. ދިރާސާކުރާ ފަރާތްތަކުގައި ގަބޫލުކުރާ ގޮތުގައި މީގެ ސަބަބަކީ އާފަލްގައި ގިނަ އަދަދަކަށް އެކުލެވޭ ފްލޭވޮނޮއިޑްގެ ދެބާވަތް ކަމުގައިވާ “ކުއެރެސްޓިން” އަދި “ނެރިންޖިން” އެވެ.\nއުރަމަތީގެ ކެންސަރުން ރައްކާތެރިކޮށްދިނުން: ކޯރނެލް ޔުނިވަސިޓީގައި މީދާ ބޭނުންކޮށްގެން ދިރާސާއެއް ހެދިއެވެ. އެއިން އެނގުނު ގޮތުގައި ދުވާލަކު އެންމެ އާފަލެއް މީދަލަށް ދިނުމުން، އުރަމަތި ކެންސަރު ޖެހުމުގެ ފުރުޞަތު 17 އިންސައްތަ ދަށްވި އެވެ.3އާފަލު ދިނުމުން 39 އިންސައްތަ ދަށްވިއިރު،6އާފަލު ދިނުމުން 44 އިންސައްތަ ދަށްވެގެން ގޮސްފައި ވެއެވެ.\nގޮހޮރުގެ ކެންސަރުން ރައްކާތެރިވުން: ދިރާސާއެއްގައި އާފަލުގެ ތޮށި މީދަށް ކާންދިނުމުން އެމީދާތަކަށް ގޮހޮރުގެ ކެންސަރު ޖެހުމުގެ ފުރުޞަތު 43 އިންސައްތަ ދަށްވެފައިވާކަން ފާހަގަވި އެވެ. އެހެން ދިރާސާއަކުން އެނގިފައިވާ ގޮތުގައި، އާފަލުގައި ހިމެނޭ ޕެކްޓިން އަކީ ގޮހޮރުގެ ކެންސަރުން ރައްކާތެރިކޮށްދީ، ހަޖަމުކުރުން ރަގަޅުކޮށްދޭ މާއްދާ އެކެވެ. އެމެރިކާގެ ނޭޝަނަލް ކެންސަރ އިންސްޓިޓިއުޓް އިން ގޮހޮރުގެ ކެންސަރުން ރައްކާތެރިވެ ހުރުމަށް ފައިބަރު ގިނަ ކެއުން ބޭނުން ކުރުމަށް އިރުޝާދު ދެއެވެ.\nފުރަމޭގެ ކެންސަރުން ރައްކާތެރިވުން: ދިރާސާއެއްގައި އާފަލުގެ ތޮށި މީދަށް ކާންދިނުމުން އެމީދާތަކަށް ގޮހޮރުގެ ކެންސަރު ޖެހުމުގެ ފުރުޞަތު 57 އިންސައްތަ ދަށްވެފައިވާކަން ފާހަގަވި އެވެ.\nހަކުރު ބަލިން ރައްކާތެރިވުން: އާފަލުގައި ހިމެނޭ “ޕެކްޓިން” އިން ހަށިގަނޑަށް “ގެލެކްޓިޔުރޮނިކް އެސިޑް” ހަށިގަނޑަށް ފޯރުކޮށްދެއެވެ. މިއީ ހަށިގަނޑު އިންސިއުލިން ބޭނުންވާ މިންވަރު ދަށްކޮށްދޭ މާއްދާ އެކެވެ. އަދި މިއީ ހަކުރު ބަލިން ރައްކާތެރިވުމަށް އެހީތެރިވެދީފާނެ ކަމެއްކަމަށް ބެލެވެއެވެ. އަދި އާފަލްގައި ހިމެނޭ އެސިޑް ގެ 90އިންސައްތަ އަކީ މެލިކް އެސިޑް އެވެ. ތަބީއީ ހަކުރުގެ ގޮތުގައި ގުނޭ ސަކްރޯޒް އަދި ފަރަކްޓޯޒް ވެސް ގިނަ އަދަދަކަށް އާފަލްގައި ހުރެއެވެ. މިބުނި ތަބީއީ ހަކުރުގެ މާއްދާތަކަކީ ހަށިގަނޑަށް ގެއްލުން ހުރި އެއްޗަކަށް ނުވާތީ އާފަލް ވެފައިވަނީ ހަކުރުބަލީގެ އަހުލުވެރިންނަށް ފައިދާ ހުރި ކާނާއެއް ކަމުގައެވެ. މީގެ އިތުރުން ސިޓްރިކް އެސިޑް އަދި ޓާރޓެރިކް އެސިޑް ވެސް އެކުލެވިގެން ވެއެވެ. ކޮންމެ ދުވަހަކު މަދުވެގެން އެންމެ އާފަލެއް ކާ އަންހެނުންނަށް ހަކުރު ބަލި ޖެހުމުގެ ފުރުޞަތު 28 އިންސައްތަ ކުޑަކަމަށް ވެއެވެ.\nހިތުގެ ދުޅަހެޔޮކަން ދެމެހެއްޓުން: ވަރަށް ގިނަ ދިރާސާތައް ބުނާގޮތުގައި ފައިބަރު ގިނަ ކެއުމެއް ބޭނުންކުރުމަކީ ފައިބަރުގެ ސަބަބުން ލޭހޮޅިތަކުގެ ތެރޭގައި ސަރުބީ ކޮބަޑިގަނޑެއްގެ ސިފައިގެ ތަތްވެ، ހަރުލުން ކުޑަކޮށް ދެއެވެ. އާފަލުގެ ތޮށީގައި ހުންނަ “ފީނޮލިކް ކަމްޕައުންޑް” ތަކަކީ ވެސް ސަރުބީ ލޭގެ ތެރެއަށް ގޮސް ލޭހޮޅިތަކުގައި ހަރުލުން ކުޑަކޮށްދޭ މާއްދާ ތަކެކެވެ. ލޭހޮޅިތަކުގައި ސަރުބީ ޖަމާވެ ހަރުވުމުން ލޭދައުރުވުމަށް ހުރަސްއަޅައި، ކްރޯނަރީ އާޓަރީގެ ބަލިތައް ފެންމަތިވެގެން ދެއެވެ.\nފިތުގައި ހިލަ އުފެދުމުން ރައްކާތެރިކޮށްދިނުން: ފިތުގައި ހިލަ އުފެދެނީ “ބައިލް” ގައި ސަރުބީ މާގިނައިން ހުންނަގޮތް ވުމުންނެވެ. މިހެންވުމުން ސަރުބީތައް ހަރުވެ، ހިލަ އުފެދެއެވެ. މިކަން ފަލަމީހުންގެ ކިބައިން (ފިތުހިލައިގެ މައްސަލަ) ބޮޑަށް ފާހަގަވާނެ އެވެ. ފިތުހިލައިން ރައްކާތެރިވުމަށް ޑޮކްޓަރުން އިރުޝާދު ދެނީ ފައިބަރު ގިނަ ކެއުން ބޭނުންކޮށްގެން، ސަރުބީ ދަށްކުރުމާއި، ބަރުދަން ލުއިކުރުމެވެ.\nހަޖަމުކުރާ ނިޒާމާއި ގުޅުންހުރި ބައެއް މައްސަލަތަކަށް ލުއިކަން ފޯރުކޮށްދިނުން: އާފަލުގައި ފައިބަރު ގިނައިން ހުރުމަކީ ބަނޑުހިކުމުން ދުރުކޮށްދޭނެ ކަމެކެވެ. އަދި ބަނޑުހިކުން މެދުވެރިވެފައިވާނަމަ، ބަނޑު ސާފުކޮށް ފަސޭހަކޮށްދޭނެ ކަމެކެވެ. ގޮހޮރުގެ ބައްޔެއް ކަމުގައިވާ “އިރިޓަބަލް ބަވަލް ސިންޑްރޯމް” އަކީ އެކަމުގެ ސަބަބުން، ބަނޑުހިކުން، ބޭރަށްހިންގުން، ބަނޑުގައި ރިހުން، އަދި ވައިބޭރުވުން ކުރިމަތިކުރުވާ ބައްޔެކެވެ. މިބަލީގެ އުދަނގޫ ކުޑަ ކުރުމަށް ޑޮކްޓަރުން އިރުޝާދު ދެނީ ފައިބަރު ގިނަ ކެއުން އިޚްތިޔާރުކުރުމަށާއި، ކެއުމުގައި ތެލުގެ ބައި މަދުކުރުމަށެވެ. މީގެ އިތުރުން ފައިބަރު ގިނައިން ބޭނުންކުރާނަމަ، ފުރަގަސް ފަރާތް ފޭބުން ފަދަ މައްސަލަތަކުން ދުރުކޮށް ދެއެވެ.\nދަތްތަކާއި ހިރުގަނޑުގެ ދުޅަހެޔޮކަނ ދެމެހެއްޓުން: އާފަލު ކައި ހަފައި ހެދުމަކީ އަނގައިގެތެރޭގައި ހުންނަ ކުޅުބޭރުކުރާ ގޮށްތަކުން ކުޅު ދޫކުރުމަށް ބާރުއަޅާ ކަމެކެވެ. މިއީ އަނގައިގެ ތެރޭގައި ހުންނަ ބެކްޓީރިޔާ ފަދަ ޖަރާސީމްތައް މަދުކޮށް، ދަތްފަނިކެއުމުން ދުރުކޮށްދޭނެ ކަމެކެވެ.\nތުރުތުރުއަޅާ ބަލިން ރައްކާތެރިކޮށްދިނުން: ދިރާސާތަކުން އެނގޭގޮތުގައި އާންމުކޮށް ތަރުކާރީ އާއި މޭވާ ފަދަ ފައިބަރު ގިނަ ކެއުންތައް ބޭނުންކުރުމަކީ ތުރުތުރުއަޅާ ބަލިން ކޮންމެވެސް ވަރަކަށް ރައްކާތެރިކޮށްދޭ ކަމެކެވެ. ތުރުތުރުއަޅާ ބައްޔަކީ ސިކުނޑީގައި “ޑޮޕަމީން” އުފައްދާ ނާރުސެލްތައް ހަލާކުކޮށްލާ ބައްޔެކެވެ. އަދި އެންޓި އޮކްސިޑެންޓް ތައް އާފަލުގައި ހުރުމަކީ ވެސް މިކަމަށް ވާގިވެރިވެދޭ ކަމެކެވެ.\nފުރަމޭއިން ވިހަ ސާފުކުރުން: އަހަރެމެން ކާން ބޭނުންކުރާ ކާނާއާއި، ބޭސް ފަދަ އެއްޗެތީގެ ތެރެއިން އަބަދުވެސް ތަފާތު ވިހަތައް ހަށިގަނޑަށް ވަދެއެވެ. ހަށިގަނޑުން ވިހަ ސާފުކުރުމުގައި ޒިންމާވާ މައިގަނޑު ގުނަވަނަކީ ފުރަމޭ އެވެ. އެގޮތުން ބުނެވޭ ގޮތުގައި ހަށިގަނޑުން ވިހަ ސާފުކުރުމަށް އެންމެ ކަމުދާ އެއް މޭވާ އަކީ އާފަލެވެ.\nހަށިގަނޑު ދިފާޢީ ބާރު ރަގަޅުކުރުން: ރަތް އާފަލުގައި ކްއެރެސްޓިން ހުރެއެވެ، މިއީ ދިފާޢީ ނިޒާމްގެ މަސައްކަތްތައް ރަގަޅުކޮށް، ހަރުދަނާކޮށް، ދިފާޢީ ބާރު ވަރުގަދަކޮށްދޭ ކަމެކެވެ.\nލޯފުސްވުމުން ރައްކާތެރިކޮށްދިނުން: ދިރާސާތައް ބުނާގޮތުގައި އެންޓި އޮކްސިޑެންޓްގެ ވައްތަރުތައް ގިނަ މޭވާ ތައް ބޭނުންކުރުމަކީ އޭގެ ސަބަބުން ލޯފުސްވުން ފަދަ މައްސަލަތައް ދިމާވުމުގެ ފުރުޞަތު 15-10 އިންސައްތަ ދަށްކޮށްދޭ ކަމެކެވެ.\nއެހެނިހެން ފައިދާތައް :-\nފައިބަރު ގިނަ އަދަދަކަށް އެކުލެވޭތީ ބަނޑުހިކުމުން ވެސް އާފަލު ބޭނުންކުރުމަކީ ރަގަޅު ކަމެކެވެ.\nއާފަލުގައި ފެނުގެ ބައި މަތީ އަދަދަކަށް އެކުލެވޭތީ ހުންގަދަ ވެފައި ވާނަމަ އާފަލް ކެއުމުން ހުންތިރިވެގެން ދިއުމަށް އެހީތެރިވެދެއެވެ.\nއާފަލްގެ ވަހަކީ އެރޯމާ ތެރަޕީގެ ދުނިޔޭގައި އެވަހުގެ ސަބަބުން ހަމަޖެހުމާއި މަޑުމައިތިރިކަން ހޯދައިދިނުމަށް ބޭނުން ކުރެވޭ އެއްޗެކެވެ.\nބަރުދަން ލުއިކުރުމަށް ވެސް އާފަލު ބޭނުންކުރުން އެހީއަކަށް ވެއެވެ.\nއާންމުކޮށް އާފަލް ފަދަ މޭވާ ކާނަމަ ބަލިތަކާއި ދުރުކޮށް ދެއެވެ.\nގުރުދާގެ ހިލަ އުފެދުމުގެ ފުރުޞަތު ކުޑަކޮށް ދެއެވެ.\nކާނާއާފަލުއާފަލުން ލިބޭ ބައެއް ޞިއްޙީ ފައިދާތައްމީރު މޭވާމޭވާޞިއްޙަތުޞިއްޙަތު.ކޮމްޞިއްޙީ ފައިދާތައްޑރ. ޢަބުދުލް ޢަޒީޒު ޙަމީދު\nޖުލައި 5, 2017\nރޯދަ ވީއްލުމުގައި ކެއުންބުއިން ބަހައްޓާނީ ކިހިނެއް؟


ބެނީން - ވިކިޕީޑިއާ\n6°28′N 2°36′E / 6.467°N 2.600°E / 6.467; 2.600\n- Date August 1, 1960\n- Total 112,622 km2 (101st)\n- Total $13.035 billion (140th)\n- Per capita $1,608 (166th)\n- Total $6.712 billion\n- Per capita $828\nHDI (2007) 0.492\nError: Invalid HDI value · 161st\n1. Cotonou is the seat of government.\n2. Estimates for this country explicitly take into account the effects of excess mortality due to AIDS; this can result in lower life expectancy, higher infant mortality and death rates, lower population and growth rates, and changes in the distribution of population by age and sex than would otherwise be expected.\nބެނީންއަކީ ހުޅަނގު އެފްރިކާއަށް ނިސްބަތްވާ ޤައުމެކެވެ.\nބެނީންގެ ރަސްމީ ބަހަކީ ފަރަންސޭސި ބަހެވެ. އިނގިރޭސި ބަހުން މި ޤައުމުގެ މީހުންނަށް ކިޔަނީ ބެނިނީޒް ނުވަތަ ބެނިނޮއިޒްއެވެ. ޤައުމުގެ އެންމެ ބޮޑު ޝަހަރަކީ ކޮންޓޮނޫއެވެ. މި ޤައުމުގެ ވެރިރަށަކީ ޕޮރްތޮނޯވޯއެވެ. މިއީ މަލްޓި ޕާޓީ ޑިމޮކްރަސީއެކެވެ. ޤައުމުގެ އާބާދީއަކީ 8 މިލިއަނެވެ. އެހެންކަމާއެކު، މިއީ ދުނިޔޭގައި 90 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 112622 އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ bj. އެވެ. ކޯލިން ކޯޑަކީ +229 އެވެ. ފައިސާގެ ގޮތުން ބޭނުންކުރަނީ ވެސްޓް އެފްރިކަން ފްރޭންކެވެ.\nކޮލޯނިއަލް ދުވަސްވަރާއި އަދި މިނިވަންވި އިރުގައި ވެސް މި ޤައުމުގެ ނަމަކަށް ކިޔާފައިވަނީ ދަހޯމޭ އެވެ. އެހެން ނަމަވެސް 1975 ވަނަ އަހަރުގެ ނޮވެންބަރު މަހުގެ 30 ވަނަ ދުވަހަށް ފަހު އެ ޤައުމުގެ ނަމަކީ ބެނީން ކަމުގައި ހަމަޖެހިގެންދިޔައެވެ. ބެނީން އާއި ނައިޖީރީއާގައި އޮންނަ ބެނީން ޝަހަރާ ދެތަނަކީ އެއްވެސް ގުޅުމެއް އޮތް ދެ ތަނެއް ނޫނެވެ. އަދި ބެނީން ބްރޯންޒަސްއާ ވެސް މި ބެނީންއަކާ ގުޅުމެއް ނެތެވެ.\nބެނީންގެ ހުޅަނގުގައި އޮތީ ޓޯގޯއެވެ. އިރުމަތީގައި އޮތީ ނައިޖީރިއާއެވެ. އުތުރުގައި އޮތީ ބުރުކީނާ ފާސޯ އާއި ނީޖަރެވެ.\nއަބޮމޭ ޕްލެއިންގައި ދިރިއުޅުނު ތަފާތު ނަސްލުތަކުގެ މީހުން ގުޅިގެން ދަހޯމޭގެ ރަސްކަން ޤާއިމުކުރިއެވެ. ތާރީޚުގެ ޢިލްމުވެރީން ޤަބޫލުފުޅު ކުރައްވާ ގޮތުގައި މިއަދުގެ އަބޮމޭ ސަރަޙައްދަށް ގިނަ ޢަދަދެއްގެ ބަޔަކު ހިޖުރަކޮށްފައިވަނީ އަޅުންގެ ވިޔަފާރި ފަދަ ކަންކަމުގެ ސަބަބުން ސަލާމަތަށް ނުރައްކާވީ ބަޔަކުގެ ސަބަބުންނެވެ. ދަހޯމޭ ރަސްކަމުގެ ފުރަތަމަ ވެރިޔަކީ ގަންގްނީހެސޫ ނަމަކަށް ކިޔާ ބޭފުޅެކެވެ. މިއީ އަޖާ ޚާންދާނަކަށް ނިސްބަތްވާ ބޭފުޅެކެވެ. ދަހޯމޭ މީހުންގެ ތެރޭގައި އޮތީ ޢަސްކަރީ ސަގާފަތެކެވެ. އެއީ އެމީހުންގެ ސަލާމަތީ ކަންތައްތައް ބެލެހެއްޓުމުގެ ގޮތުންނާއި އަދި އެމީހުންގެ އިން ފުޅާކުރުމުގެ ގޮތުންނެވެ. އޭރު ދަހޯމޭގެ ވެރިރަށެއްގެ ގޮތުގައި އޮތީ އަބޮމޭއެވެ. ދަހޯމޭ ކިންގްޑަމް ބޮޑަށް މަޝްހޫރުވެފައިވަނީ އެ މީހުންގެ ސަގާފަތާއި އާދަކާދައަށްޓަކައެވެ. ކުޑަ ފިރިހެން ކުދީން ތިބެނީ ޢުމުރުން ދުވަސްވެފައި ތިބޭ ސިފައިންގެ ބެލުމުގެ ދަށުގައެވެ. އެމީހުން އެ ކުދީންނަށް ޢަސްކަރީ ސަގާފަތާއި އާދަކާދަ ދަސްކޮށްދެއެވެ. މި ކުދީން ސިފައިންގެ ތެރެއަށް ވަންނަ ޢުމުރު އަންނަން ދެން ތިބެނީ މި ގޮތުގައެވެ. ދަހޯމޭގައި ވަރަށް ވަރުގަދަ އަންހެން ލަޝްކަރެއް ވެސް އޮތެވެ. މި ލަޝްކަރަށް ކިޔާ ނަމަކީ “އަހޯސީ” އެވެ. މީގެ މާނައަކީ އަހަރެމެންގެ މައިންނެވެ. ފުރަތަމަ ކޮޅުގައި ދަހޯމޭގެ ލީޑަރުން އަޅުންގެ ވިޔަފާރިއާ ދެކޮޅު ހެއްދެވި ކަމުގައި ވިޔަސް ގާތްގަނޑަކަށް 300 އަހަރު ވަންދެން ދަހޯމޭގައި އަޅުންގެ ވިޔަފާރި ކުރިޔަށް ދިޔައެވެ. ޕޯޗުގީޒުގެ ވިޔަފާރި ވެރީން 1472 ގައި، މި ހިސާބުގައި އަޅުންގެ ވިޔަފާރި ފެށިއެވެ. ބައެއް އަހަރު އަހަރު 20000 އަށް ވުރެ ގިނަ އަަޅުންގެ ވިޔަފާރި ވެސް މި ސަރަޙައްދުގައި ކުރެވިފައިވެއެވެ.\nބެނީންގެ އާބާދީގެ ތެރެއިން ގިނަ ބަޔަކު ދިރިއުޅެމުން ގެންދަނީ އެ ޤައުމުގެ ދެކުނުގައެވެ. ބެނީންގެ އާބާދީއަކީ ޒުވާން އާބާދީއެކެވެ. ބެނީންގެ މީހުންގެ އެވަރެޖު ޢުމުރަކީ 59 އަހަރެވެ. އެފްރިކާގެ ތަފާތު 42 ނަސްލެއްގެ މީހުން މި ޤައުމުގައި އުޅެއެވެ. ބެނީންގެ އާބާދީއަށް ބަލާއިރުގައި އެ ދައުލަތުގެ ގިނަ ރައްޔިތުންނަކީ ކިރިސްތިޔަނުންނެވެ. މީގެ އިތުރުން އަދިވާސީ ދީންތައް ކަމުގައިވާ އެނިމިސްޓް ދީންތަކަށް ތަބަޢަވާ މީހުން ވެސް ކޮންމެވެސް ވަރަކަށް އުޅެއެވެ.\nބެނީންއަކީ މުއްސަނދި ސަގާފަތެއް އޮތް ޤައުމެކެވެ. އަވަށްޓެރި އެހެން ދައުލަތްތަކެކޭ އެއްފަދައިން ބެނީންއަކީ ވެސް މިއުޒިކުގައި ވަރަށް މަތީ މަޤާމެއް ޙާޞިލުކޮށްފައިވާ ޤައުމެކެވެ.\nބެނީންގެ އާބާދީގެ ތިންބައިކުޅަ އެއްބައި މީހުން ދިރިއުޅެނީ ބައިނަލް އަޤްވާމީ ފަޤީރުކަމުގެ ރޮނގު ކަމުގައިވާ 1.25 ޑޮލަރު ނުލިބޭ މީހުންގެ ގިންތީގައެވެ. ބެނީންގައި އިޤްތިޞާދީ ގޮތުން އެންމެ ފާހަގަކޮށްލެވޭ މަސައްކަތަކަށް ކުރަނީ ކޮޓަނުގެ ވިޔަފާރިއެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 1608 ޑޮލަރެވެ.\n↑ Central Intelligence Agency (2009). "Benin". The World Factbook. Retrieved February 1, 2010.\n↑ 2.0 2.1 2.2 2.3 "Benin". International Monetary Fund. Retrieved 2009-10-01.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 12 ޖުލައި 2018، 09:26 ގައެވެ.


Thinvana quarter gai wholesale aai retail viyafaari dhah\nތިންވަނަ ކުއާޓަރުގައި ހޯލްސޭލް ރީޓެއިލް ވިޔަފާރި ދަށް\nރާއްޖޭގެ ބޮޑު ފިހާރައެއް: ނިމިދިޔަ ކުއާޓަރުގައި ހޯލްސޭލް/ ރީޓެއިލް ވިޔަފާރި ދަށް ކަމަށް ސާވޭއިން ދައްކާ- ފޮޓޯ އަވަސް\nމި އަހަރުގެ ނިމި ދިޔަ ތިންވަނަ ކްއާޓަރުގައި ހޯލްސޭލް އަދި ރީޓެއިލް ވިޔަފާރި ދަށްވެފައިވާ ކަމަށް މަރުކަޒީ ބޭންކުގެ ސާވޭގައި ބައިވެރި ވިޔަފާރި ތަކުން ބުނެފި އެވެ.\nއެމްއެމްއޭ އިން އާއްމުކޮށްފައިވާ ތިން ވަނަ ކުއާޓަރުގެ ބިޒްނަސް ސާވޭގައި ބައިވެރިވި ގިނަ ފަރާތް ތަކުން ބުނެފައިވާ ގޮތުގައި މި ކުއާޓަރުގައި މުދާ ގަންނަން އޯޑަރު ލިބުނު އަދަދު ދަށްވެފައިވާއިރު، މުދާ ވިއްކުނު އަގު ވެސް ވަނީ ދަށްވެފަ އެވެ.\nމި ސާވޭގައި ބައިވެރި ގިނަ ވިޔަފާރި ތަކުން ބުނެފައިވާ ގޮތުގައި ނިމިދިޔަ ކުއާޓަރުގައި ހޯލްސޭލް/ ރީޓެއިލް ވިޔަފާރި ދަށްވިނަމަވެސް، އަހަރުގެ ފަހު ކުއާޓަރުގައި ވިޔަފާރި ރަނގަޅުވާނެ ކަމަށް އުންމީދު ކުރެވެ އެވެ. ހަތަރުވަނަ ކުއާޓަރުގައި މުދާ ވިކޭ އަދަދު 86 ޕަސެންޓް އިތުރުވެ، ވިޔަފާރި ރަނގަޅު ވާނެ ކަމަށް އުންމީދުކޮށްފައިވެ އެވެ. އަދި މި މުއްދަތުގައި ވިޔަފާރީގެ ސްޓޮކް ވެސް އިތުރު ވެގެންދާނެ ކަމަށް ބުނެފައިވެ އެވެ.\nއެމްއެމްއޭގެ މި ސާވޭގައި އިމާރާތް ކުރުމުގެ ދާއިރާ އާއި ޓޫރިޒަމް ސެކްޓާ އަދި ހޯލްސޭލް އަދި ރިޓެއިލް ވިޔަފާރި ކުރާ 174 ކުންފުންޏަކުން ބައިވެރިވެފައިވެ އެވެ. ސާވޭ ކުރިއަށް ގެންގޮސްފައިވަނީ 25 ސެޕްޓެމްބަރުން މިމަހުގެ ހަ ވަނަ ދުވަހުގެ ނިޔަލަށެވެ.\nހޯލްސޭލް/ ރީޓެއިލް ވިޔަފާރި ދަށްވިއިރު، ސަރުކާރުގެ މަޝްރޫއުތައް ހިންގުން މަދުވުމުގެ ސަބަބުން އިގްތިސާދުގައި ދައުރުކުރާ ފައިސާގެ އަދަދު ވަނީ މަދުވެފަ އެވެ.\nގޭބިސީގެ އާމްދަނީ އާއި ހަރަދުގެ ސާވޭ ފަށައިފި


މި ސަރުކާރަކީ އިންތިހާބަށް ފޮޅޭ މަލެއް ނޫން: އާޒިމް – Haftha\nSat, 22 January, 2022, 8:24 pm\n29 އޮގަސްޓް 2021, މާލެ, އެމްޓީސީސީގެ ހޮޓްލައިން އިފްތިތާހު ކުރުމަށް ބޭއްވި ރަސްމިއްޔާތުގައި އެމްޓީސީސީގެ ސީއީއޯ އާދަމް އާޒިމް ވާހަކަ ދައްކަވަނީ --- ހަފްތާ ފޮޓޯ\nމި ސަރުކާރަކީ އިންތިހާބަށް ފޮޅޭ މަލެއް ނޫން: އާޒިމް\nމި ސަރުކާރަކީ އިންތިހާބަށް ފޮޅޭ މަލެއް ނޫން ކަމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ)ގެ ސީއީއޯ އާދަމް އާޒިމް ވިދާޅުވެއްޖެއެވެ.\nއާޒިމް އެހެން ވިދާޅުވީ ށ. ކޮމަންޑޫއާއި މަތިކޮމަންޑޫ ގުޅާލުމުގެ މަޝްރޫއު އިފްތިތާހުކުރުމަށް މިއަދު ހަވީދު ކޮމަންޑޫގައި ބޭއްވި ރަސްމިއްޔާތުގައި ވާހަކަދައްކަވަމުންނެވެ. އާޒިމް ވިދާޅުވީ، މި ސަރުކާރުގެ މަސައްކަތް ލަސް ކަމަށް ވާހަކަ ދައްކަނީ ރައީސް އިބްރާހީމް މުހައްމަދު ސޯލިހުގެ އަގު ވައްޓާލަން ކަމަށެވެ. އަދި މީގެ ކުރިން ދެ އަހަރު ތިން އަހަރުން ނިންމާ ބަނދަރުގެ މަސައްކަތް މިހާރު އެއް އަހަރުގެ ތެރޭގައި ނިންމާ ކަމަށާއި، މަސައްކަތް ލަސް ނަމަ އެކަން އެގޮތަށް ނުވީސް ކަމަށް ވިދާޅުވިއެވެ.\nއާޒިމް ވިދާޅުވީ ކޮމަންޑޫގައި އެ މަޝްރޫއު ނިންމާއިރު، އެރަށަށް ބޭނުންޖެހިފައިވާ ބައެއް ކަންކަން އެ ކުންފުނީގެ ސީއެސްއާރުގެ ދަށުންވެސް ކުރަން ނިންމާފައިވާ ކަމަށެވެ. އެގޮތުން، އެރަށު ޓާފް ދަނޑުގެ މަސައްކަތާއި ބިންގަނޑު އެއްވަރު ކުރުމުގެ މަސައްކަތް ފާހަގަކުރެއްވިއެވެ.\n“ތިބޭފުޅުން ޝައްކުކޮށްފާނެ، މިތަނަށް މިއަދު އިންތިހާބަކާ ދިމާވީމަ އައިސް މިކަން ކުރާތީ ޝައްކުކޮށްފާނެ. ޝައްކު ނުކުރައްވާ. މި ސަރުކާރަކީ އިންތިހާބަށް ފޮޅޭ މަލެއް ނޫން” އާޒިމް ވިދާޅުވިއެވެ.\nއޭނާ ވިދާޅުވީ މި ސަރުކާރަކީ އިންތިހާބަށް ފޮޅޭ މަލަކަށް ވާނަމަ، އެމްޓީސީސީން 150 ޕްރޮޖެކްޓުގައި ސޮއި ނުކުރާނެ ކަމަށް ވިދާޅުވިއެވެ. އަދި ކޮންމެ ހަފްތާއަކު ކަހަލަ ގޮތަކަށް އެމްޓީސީސީން ތަރައްގީގެ މަޝްރޫއެއްގައި ސޮއިކުރާ ކަމަށް ވިދާޅުވިއެވެ.


ކޮވިޑް-19 ވެކްސިން މިމަހުގެ 26 ވަނަ ދުވަހު ރާއްޖެއަށް ލިބޭނެ! | Sandhaanu\nކޮވިޑް-19 ވެކްސިން މިމަހުގެ 26 ވަނަ ދުވަހު ރާއްޖެއަށް ލިބޭނެ!\nމިމަހުގެ 26 ވަނަ ދުވަހު ރާއްޖެއަށް ކޮވިޑް-19 ވެކްސިން ލިބޭނެކަން ކަށަވަރު ވެއްޖެ ކަމަށް ދައުލަތުގެ މީޑިޔާ ޕީއެސްއެމް އިން ބުނެފިއެވެ.\nޕީއެސްއެމް އިން ބުނީ ކޮވިޑް-19 ވެކްސިން ރާއްޖެ ގެނައުމުގެ މަސައްކަތުގެ އިސްކޮށް ހަރަކާތްތެރިވާ އޮފިޝަލަކު 26 ވަނަ ދުވަހު ރާއްޖެއަށް ވެކްސިން ގެނައުމަށްޓަކައި ކުރަންޖެހޭ މަސައްކަތްތައް ކުރަމުންދާކަން ކަށަވަރު ކޮށްދީފައިވާ ކަމަށެވެ.\nރާއްޖެ އަށް މިމަހު ވެކްސިން ގެންނާނެ ކަމަށް ބުނި ނަމަވެސް ގެންނާނީ ކިހައި އަދަދެއްގެ ވެކްސިނެއް ކަމެއް އަދި ހާމަކޮށްފައެއް ނުވެއެވެ.\nސިންގަޕޫރުގެ އެސްޓްރާޒެނެކާއިން ރާއްޖެ އަށް ކޮވިޑް-19 ވެކްސިންގ ގަތުމަށް ނިންމާފައިވާ ކަމަށް މިނިސްޓްރީ އޮފް ފިނޭސްއިން މިދިޔަ މަހުގެ 31 ވަނަ ދުވަހު ވަނީ ވިދާޅުވެފައެވެ. މިކަމާގުޅޭ އެއްބަސްވުން އެކުލަވާލުމުގެ މަސައްކަތް ކުރަމުންދާކަމަށްވެސް ސަރުކާރުން ވިދާޅުވެފައިވެއެވެ.\nމުޙައްމަދު ޒާހިރު ޖެނުއަރީ 13, 2021 At 2:30 ޕމ\nތިއީ އިންޑިއާއިން ހިލޭދޭ ވެކްސިންކޮޅޫ ސިންގަޕޯރު ކުންފުންޏަކުން ގަންނަކަމަށް ހަދާފަ ރައްޔަތުންގެ ޓެކްސް ފައިސާގަނޑެއް އަނެއްކާވެސް ހިލާލަނީބާއެވެ. ދެން ހެސްކިޔާފަ އެންމެންވެގެން ޚިޔާނާތްވާންފެށީމާ މިގޮތަށް ހިތްނުތަނަވަސްވާ ކޮހުންވެސް އުޅޭނެކަން ހަނދުމަކުރަށްވާށެވެ. އެޅިހާ ބަތަކަށް ރިހަ އެއް މިޒަމާނުގައި ނުވާނެއެވެ. ބަލާ ޗެކް ޖަހަންޖެހެއެެވެ.


Hayaathah bindhaali maruge Raalhu!\nހަޔާތަށް ބިންދާލި މަރުގެ ރާޅު!\nގުރައިޝާ އާއި އޭނާގެ ފިރިމީހާ ޝިފާޒް ދަރިފުޅު އީރާ އާއެކު --\nދުވަސްތަކަކަށްފަހު އުމުރުން ފަސް އަހަރުގެ އީރާ ހުރީ ވަރަށް އުފާވެފަ އެވެ. ނަލަ ހެދިލައިގެން މިއަދު ހެނދުނު ގެއިން ނުކުތީ އޭނާގެ ބައްޕައާ ބައްދަލު ކޮށްލަަން މާލެ ދާށެވެ. ބައްޕަ ގާތަށް ދާއިރު އީރާގެ މަންމަ، ފާތުމަތު ގުރައިޝާ އާއި މަންމަ ފަރާތުން މާމަ އާއި ކާފަ ކާފައާއެކު ދެވޭތީ އީރާ ހުރީ ފޮޅިފަ އެވެ. މާލެ އަންނަނީ މިޑް ޓާމް ބްރޭކާ ދިމާކޮށް ބައްޕައާއެކު އުފާކޮށްލައި ހިތް ފުރެންދެން މަޖާ ކޮށްލާށެވެ. އެހެނެއް ނުވި އެވެ.\nވީ ހިތާމަވެރި ދުވަހަކަށެވެ. ހިނގީ ހިތްދަތި ހާދިސާއެކެވެ. ދަތުރުމަތީގައި ލޯންޗް ބަންޑުން ޖަހާލައި އީރާގެ ދެމައިން ވެސް މަރުވީ އެވެ. ކުޑަކުޑަ އީރާގެ ކާފަ އާއި މާމަ ވެސް ވަކިވެގެން ދިޔައީ އެވެ. އީރާގެ އާއިލާއާ އަވަށްޓެރިޔާ ވަކިވެގެން ދިޔަ ގޮތުން މުޅި ރާއްޖެ އޮތީ ހިތާމައިގަ އެވެ.\nދިހަ މީހުނާއެކު މިއަދު ހދ. ނޮޅިވަރަންފަރުން ހަނިމާދު ވައިގެ ބަނދަރަށް ދާން ތައްޔާރުވަމުން ދިޔައިރު އީރާގެ ކާފަ ހުސައިން އަބްދުﷲ ގެއިން ނުކުތީ އުފަލުން ހުރި ކާފަ ދަރިފުޅު އީރާއާ ސަމާސާ ކުރަމުން އުފާ ކޮށްދެމުންނެވެ. އޭނާގެ އަންހެނުން އަދި އީރާގެ މާމަ މަރިޔަމް މަނިކެ ވެސް ފަހަތުން ހިނގައިގަތެވެ. އީރާގެ މަންމަ، ގްރައިޝާ ކައިރީގައި ހުއްޓެވެ. މުޅީން ވެސް ދެކެވުނީ ދަތުރުގެ އުފާވެރި ވާހަކަ އެވެ. ދާން އޮތް މާލޭގެ ވާހަކަ އެވެ.\nހާދިސާގައި މަރުވި މީހުންގެ ޖަނާޒާއަށް ތައްޔާރު ވަނީ\nމި އާއިލާ ދަތުރަށް ތައްޔާރުވި އިރު މާލޭގައި ހުރި އީރާގެ ބައްޕަ، ޝިފާޒުއާ ބައްދަލުވޭވޭތީ އެ ވާހަކަ ދެކެވުނެވެ. އަދި ކިޔަވައިދިނުމަށް މުޅި ހަޔާތް ހޭދަކޮށް އެކަމުގައި މިއަދާ ހަމައަށް ދެމިހުރި ހުސެއިން އަބްދުﷲ އަށް ވެސް ބިޒީ ޝެޑިއުލާ ދުރަށް ދެވި މާލޭގައި ހުރި ދަރިފުޅާއެކު އާއިލީ އުފަލުގައި ބައިވެރިވާން ހުރީ ވަރަށް ބޮޑަށް ކެތް މަދުވެފަ އެވެ. އަދި ދެފަރާތުން އާއިލާގެ އެހެން ގިނަ މީހުން ވެސް އުޅެނީ މާލޭގަ އެވެ. ހުސެއިން އަބްދުﷲގެ ދެމަފިރިން ވެސް އަދި އީރާގެ ދެމައިން ވެސް ތިބީ އަވާހާ މާލެ ދެވޭނެ ވަގުތަކަށް ބަލައިގެނެވެ.\nއީރާ އައި އޭނާގެ ބައްޕަ ޝިފާޒް\nމި ފޮޓޯއަކީ އީރާ އާއި އޭނާގެ ބައްޕަ ޝިފާޒް މީގެ ކުރިން ނަގާފައިވާ އެ ދެބަފައިންގެ ސިގްނޭޗާ ޕޯސްއެކެވެ. މިހާރު ދެބަފައިން ބައްދަލު ނުވެ ދުވަސްވެފައިވާތީ ގްރައިޝާ އާއި އީރާގެ ދެމައިން މިއަދު މާލެއަށް ފުރަން އުޅުނު އިރު މާލެ ގޮސް އީރާއަށް ބައްޕަ ނުފެނި ދިޔަ ދުވަސްތަކަށް ވާވަރަށް ފޮޓޯ ނަގާނެކަން ދޭހާވަރަށް އުފަލުން އުޅުނެވެ. މި ފޮޓޯއަކީ މީގެ ކުރިން އީރާގެ މަންމަ ފޭސްބުކްގައި ވެސް ހިއްސާކޮށްފައިވާ ފޮޓޯގަނޑެކެވެ!\nދަތުރު ހެދިއިރު ވެސް މޫސުން ގޯސް\nއީރާގެ ކާފަ ދަތުރަށް ތައްޔާރުވެ ފޮއްޓަށް އެއްޗެހި އަޅައި ތައްޔާރުވަމުން ދިޔަ އިރުވެސް ނޮޅިވަރަންފަރަށް މޫސުން ގޯހެވެ. މިއަދު ހެނދުނު އެ ރަށަށް ކުރި ވިއްސާރައިގެ ސަބަބުން ރަށުގެ ބޮޑު ސަރަހައްދެއްގައި ފެންބޮޑުވި އެވެ. އަދި އެ ފެން ހިންދުމުގައި ރަށު މީހުން އުޅުނެވެ. އިރާގެ މަންމަ އާއި މާގެ ގޮވައިގެން ކާފަ ބަނދަރަށް ދިއީ މޫސުމާމެދު މާ ބޮޑު ވާހަކައެއް ނުދައްކަ އެވެ. އިތުރު ބަޔަކާއެކު ބަނދަރުގައި އޮތް 23 ފޫޓްގެ ލޯންޗަށް އެރި އިރުވެސް މޫސުމުގެ ވާހަކައެއް ނުދައްކަ އެވެ. ލޯންޗުގައި އޮތީ ވެސް އުފާވެރި ނިޔާމަ ދަތުރެއްގެ އުފާވެރި މާހައުލެކެވެ.\nހެނދުނު 11:30 ގައި "އައި ސްޕީޑް" ދަތުރު ފަށައި ފުލް ސްޕީޑްގައި ދުއްވައިގަނެ ހަނިމާދޫ ކަނޑުއޮޅިއާ ކައިރިން ލޯންޗު ބަންޑުން ޖަހާލައިފި އެވެ.\nދަތުރު ކުރި ލޯންޗު\n"މި ދަތުރަށް ތައްޔާރުވީ އާއިލާ އެކުގައި، މާލޭގައި އެމީހުންގެ އެންމެންހެން ތިބޭތީ މިހެން ލިބޭ ޗުއްޓީތަކުގައި މާލެއަށް ދާނެ، ރަށުގައި އިތުރަށް އެއްވެސް މީހަކު ވަރަށް މަދުން ނޫނީ ނޫޅޭނެ،" މިވަގުތު ނޮޅިވަރަން ފަރުގައި ހުރި އީރާގެ އާއިލާގެ މެންބަރަކު ބުންޏެވެ.\nނޮޅިވަރަންފަރުން ހަނިމާދޫ އެއާޕޯޓަށް ދަތުރު ކުރި 10 މީހުންގެ ޖާގައިގެ ލޯންޗު ބަންޑުން ޖަހާލައި އެންމެން ކަނޑުވީ ހިނދުކޮޅެއްގެ ތެރޭގައި ކުއްލިއަކަށެވެ.\nލޯންޗު ބަންޑުން ޖަހާލުމުން ރާޅުތަކާއެކު އީރާގެ ކާފަ އާއި މާމަ އަދި އީރާގެ ދެމައިން ވަކިވެ ރާޅާއި ފުންކަނޑުގެ ބާނީގެ ތެރެއަށް ގެއްލި ވަކިވީ އެވެ. އެ ވަގުތުކޮޅު ބައްދަލުވިއިރު އެއިން އެއްވެސް މީހަކު ތިބީ ލައިފް ޖެކެޓް އަޅައިގެނެއް ނޫނެވެ. އެހެންވެ އެހީގެ އަތަކާ ހަަމަށް ދާނެ ވަގުތެއް ނުލިބުނެވެ. އުފަލާއެކު އާއިލާއާ ބައްދަލުވެ މަޖަލުގައި މިޑްޓާމް ޗުއްޓީ ހަދަން ކުރި ހުރިހާ އުންމީދަކާއެކު ކަނޑުގެ ރާޅުތަކާއި އޮޔާ ބެހިގެން ދިޔައީ އެވެ.\nގުރައިޝާގެ ކައިވެނީގެ ދުވަހު، އޭނާގެ މަންމަ އާއި ބައްޕަ އަދި ފިރިމީހާއާއެކު\nނޮޅިވަރަންފަރު، އަހިމާގެއިން ފުރަން ނުކުތް އުފާވެރި އާއިލާ ހިތާމެވެރި ގޮތަކަށް ވަކިވެގެން ދިޔައިރު އެ އާއިލާގެ އަވަށްޓެރިޔާ، ޖެހިގެން ހުރިގޭ އައިޝަތު އަލީ ވެސް އެ ހާދިސާގައި ކަނޑުވެ ވަކިވެގެން ދިޔައީ އެވެ.\nބަންޑުން ޖަހާލި ލޯންޗު ހަނިމާދޫ އެއްގަމަށް އަރުވަނީ\nއީރާގެ ބައްޕަ، ޝިފާޒާ ހަމައަށް އައީ އުފަލުގައި އޮތް އާއިލާއެއް ނޫނެވެ، ހިތާމެވެރި ހަބަރެކެވެ. މި ހަބަރާއެކު އޭނާއަށް ވެސް ރޮވުނީ އެވެ. ނޮޅިވަރަންފަރު ވެސް ކަރުނައިގެ ތެރެެއަށް ގެނބުނީ އެވެ. މުޅި ރާއްޖެއަށް ވެސް ހިތް ދަތި ހިތާމައިގެ ދުވަހަކަށް ވެގެން ދިޔައީ އެވެ.\nފަސް މީހުންގެ ޖަނާޒާ ކުރިއަށް ދަނީ\n10 މީހަކު ތިބި ލޯންޗެއް ގެއްލިގެން ހޯދަނީ\nބޯކޮށް ވާރޭވެހި މާލެ ފެނު އަޑީގައި


India Visa Ge Kankamah Halleh Hoadhumah Midhanee Masaikah Kuramun- Shahid - Vaguthu\nއިންޑިއާއަށް ބޭސްފަރުވާއަށް ދަތުރުކުރަން ޖެހޭ ދިވެހިން ވިސާ ހޯދުމަށް ކުރިމަތިވެފައިވާ ދަތިތައް ހައްލު ކުރުމަށް އެގައުމުގެ ސަރުކާރާއި ވާހަކަ ދައްކަވަމުން އަންނަ ކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެއެވެ.\nއިންޑިއާއަށް ބޭސްފަރުވާއަށް ދާން ބޭނުން ވެފައި ތިބި ދިވެހިންނަށް ވިސާ ނުލިބޭތީ މީގެ ކުރިން ވަނީ ރާއްޖޭގައި ހުންނަ އިންޑިއާ އެމްބަސީ ކައިރީ ކަންބޮޑުވުން ވެސް ފާޅުކޮށްފައެވެ. އޭރު ދިވެހިން ވަނީ ވިސާ ހޯދުމަށް އިންޑިއާ އެމްބަސީއަށް ހުށަހަޅަން ޖެހޭ ލިޔުންތައް ހުށަހަޅަން ރޭގަނޑުން ފެށިގެން ޖެހިގެން އަންނަ ދުވަހު އޮފީސް ހުޅުވުމާއި ހަމައަށް ކިއުގައި ތިބެފައެވެ.\nމިކަމާއި ގުޅިގެން ޝާހިދު ކުރެއްވި ޓުވިޓެއްގައި ވިދާޅުވީ، ބޭސް ފަރުވާ ކުރުމަށް އިންޑިއާއަށް ދާން ބޭނުންވާ ދިވެހިންނަށް ވިސާ ހޯދުމުގައި ކުރިމަތިވަމުންދާ ތަކުލީފުތައް އެނގިލައްވާ ކަމަށާއި މިހާތަނަށް ވެސް އިންޑިއާގެ ބޯޑަރު ބަންދުކޮށްފައި އޮތުމުން، ދިވެހިންނަށް ވިސާދެމުން އަންނަނީ އިންޑިއާ ސަރުކާރުން ހަމަޖައްސާފައިވާ ޚާއްސަ އުސޫލެއްގެ ދަށުން ކަމަށެވެ.\nޝާހިދު ވިދާޅުވީ، އިންޑިއާ ވިސާގެ ކަންކަން ހައްލު ކުރުމަށް އެގައުމުގެ ސަރުކާރާއި މެދުކެނޑުމެއްނެތި މިހާރު ވެސް ވާހަކަ ދައްކަމުން އަންނަ ކަމަށެވެ.\n"މިހާރު ކުރިމަތިވެފައިވާ އުނދަގޫތަކަށް ހައްލެއް ހޯދުމަށް އަޅުގަނޑު މި އަންނަނީ މެދުކެނޑުމެއްނެތި އިންޑިއާ ސަރުކާރާ ވާހަކަދައްކަމުން. ވަރަށް އަވަހަށް ޙައްލެއް ލިބޭނެކަމަށް ޔަޤީން ކުރަން." އދ. ގެ އާންމު މަޖިލީހުގެ ރައީސްކަން ވެސް ކުރައްވަމުން އަންނަ ޝާހިދު ވިދާޅުވިއެވެ.\nވިސާ ހޯދުމުގައި ދިވެހިންނަށް ދަތިތަކެއް ކުރިމަތިވެފައިވާ ދަނޑިވަޅެއްގައި އިންޑިއާ އެމްބަސީން ވަނީ ދިވެހިންނަށް ފަސޭހަކޮށްދިނުމުގެ ގޮތުން އޮންލައިންކޮށް ވިސާއަށް އެދެވޭ ގޮތް ވެސް ހަދާފައެވެ.\nއޮކްޓޯބަރ 9, 2021 20:33\nމަނިކުފާނުގެ ޤައުމެއްނޫންތޯ އެއީ. އެހެންވީމާ އަވަސްކޮށްދެއްވާ!\nއޮކްޓޯބަރ 9, 2021 20:34\nހައްލު ހޯދަން ޤައުމުގެ ބާކީ އޮތްބައި ވިއްކާ ނުލައިފިއްޔާ ކިތައްމެހާވެސް ރަނގަޅު.\nއޮކްޓޯބަރ 9, 2021 20:45\nއުދުހޭ ދޫނީގެ ދެފިޔަ ވީމަ ވާގޮތް ހޭހޭ\nއަމިއްލަ ޤައުމުގައި އެމްބަސީ ހުރެ އަވައްޓެރި ކަމުގައި ލާހައްދެއްނެތި އެކަމަކު ވިސާގަނޑު ހޯދަން ކުރާ ބޮޑު ނޮހޮރުއްޕާން\nމިކަންވެސް ބޮލުގައި އަޅުވާނީ ކުރީސަރުކާރުގެ\nއޮކްޓޯބަރ 9, 2021 21:33\nވެރިކަމާއި ހަވާލުވި ދުވަހުން ތިހެން ކިޔަމުން އައީ ، ބޭނުންހުރިހާކަމެއް ފުދި އަދިވެސް ކަމެއް އޮތީތަ ބޭނުންވާ ، މުޅި ޤައުމު ދިރުވާލާފި ، ކަލޭ ޖަލުން ނޫން އެހެންތާކުން ނުފެނޭ\nއޮކްޓޯބަރ 9, 2021 21:35\nއިންޑިޔާއަށް ދިވެހި ދައުލަތް ހަވާލުކޮއްފާ، ދެން ކޮން ހައްލެއްގެ ވާހަކަ ދައްކާކަށް؟ ހެޔޮނުވާނެ ކަމެއްް އެއީ...\nއޮކްޓޯބަރ 9, 2021 22:14\nބަލަ އިންޑިއާމީހުން ބޭނުން އިރަކު މިގައުމައް އާދެވެންޏާ ދިވެހންނައްވެސް އެގޮތހއް ކަންކުރވެންވާނެ އެކަމައް ކަލޭ ނުޖެހޭނެ މިގައުމުން ބައެއް އިންޑިއާޢައް ވއްކާކައް ޢައްދާރު ދިވެހިންތިބީ ނިދާފަ ކަމައްކަލޭހީނުކުރާތި\nއޮކްޓޯބަރ 9, 2021 22:30\nނޮވެމްބަރ 15 ގަ އިންޑިއާ ހުޅުވާލާ ތޫރިސްޓުންނަށް އޭގެ ފައިދާ ނަގަން އެއުޅެނި ދެން ނުޖެހޭނެ ވިސާ ނަގާކަށް. ގުނބޯ ހެއްދުމުގެ ލާމަސީލް\nއޮކްޓޯބަރ 9, 2021 22:52\nއެހެން ވީމަތޯ މަނިކުފާނުގެ ފައިޕުޅުގަބޮސް ދިނީމައެންބަސީޔައް ގުޅުވާފަ މީނަޔަށްވިސާދޭށެ ވިދާޅުވީމަ ލަހެއްފަހެއްނެތިއެންބަސީންވިސާއެދޫކުރަނީ\nހުރިހާރަޔަތުންވެސް މިބޭފުޅާގެ ފާގަބޮސްދޭންވީ އޭރުނ ތިކިން ތިކިޔާވިސާވެސް ލިބޭނެ\nމިރާށްޖެއަންނަ އިންދިޔާމީހުން ނުޖެހޭނެ ވިސާޔެއް ވިޔަފަރި ހުށްދަޔެއް ހޯދާަކަށެއް އެމީހުނަތް ހުރިހާކަމެއް ފުރީގައުމެމީ\nއޮކްޓޯބަރ 10, 2021 00:09\nޢިންޑިއާގެވިސާހައްލުކުރާތާ40ޢަހަރު ނަމަވެސް އެމީހުންބޭނުންކޮއްމެކަމެއްރާއްޖެއިންހަމަޖެހޭ ޥެރިކައަމައްއައްނަނީ އެމީހުންއެޖެންޑާއާއެކު ކޮއްމެފަހަރަކުއެމްޑީޕީގެލީޑަރުން\nއޮންލައިންކޮށް ވިސާއަށް އެދެވުނީމަ ވަރަށް ފަސޭހަވީ ތޯއްޗެއް! އޮންލައިންކޮށް ވިސާއަށް އެދޭ ވާހަކަ ބުނީމަ ހީވަނީ ވަރަށް ފަސޭހަ ކަމެއްހެން އެކަން ކުރަން އެތަކެއް ތަކުލީފެއް އުފުލަންޖެހޭ އަދި އެލިޔުން ހިފައިގެން ބަލިމީހާ ގޮވައިގެން އެމްބަސީއަށް ދާންޖެހޭ ޗުއްޓީއަށް 30 ދިވަސް ވިސާ ޖަހަން 15 ދުވަސް އިންޑިއާއަށް ގޮސް ބޭސްފަރުވާ ފެށޭއިރު ޗުއްޓީ ހަމަވެފައި އޮންނަނީ\nއޮކްޓޯބަރ 10, 2021 01:47\nއިންޑިޔާ އުޅެނީ ހުޅުވާލަން، ސާހިދު މިއުޅެނީ ވަގުތު ދިމާކޮށްފަ މެޑަލް ޖަހަން.\nއޮކްޓޯބަރ 10, 2021 02:46\nތިޔަ ހައްލު ވަރަށް ހިތިވާނެ ބަލަންތިބެމާ ބަހީ.\nއޮކްޓޯބަރ 10, 2021 04:06\nހައްލު ހޯދަން ހައްލު ހޯ ދަން މީ ބޮޑު ބޭބެޔޯ މިފަދަ އުނދަގޫ ބޮޑު ބޮޑުބޭބެ އެއް ދުވަހަކުވެސް ނުދެކެން.. ތީ ބޮޑު މުސީބާތެއް...\nއޮކްޓޯބަރ 10, 2021 04:51\nއިންޑިއާ އެ އުޅެނީ ޓޫރިސްޓުންނަށް ހުޅުވާލަން. ދިވެހިންނަށް ހިލޭ އޮން އެރައިވަލް ޓޫރިސްޓް ވިސާ ލިބޭ ގައުމެއް. ޝާހިދު ބޭނުންވަނީ އެކަމުގެ ކްރެޑިޓް ވެސް ހޯދައި އެއީ ވެސް މީނާ ކޮށްދިން ކަމެއް ގޮތުގައި ދައްކަން.\nއޮކްޓޯބަރ 10, 2021 06:47\nޝާހިދު އަކީ ކޮމްޕިއުޓަރެއް ތަ މުޅި ދުނިޔޭގެ ހުރިހާ ޤައުމެއްގެ ހުރިހާ ކަންތައް ބަލަމުން ވިސާ ގެ ކަންތައް ބަލަން؟ ޕައިލެޓުންނަށް ވެސް ފްލައި ކުރަން ވަކި ގަޑި އެއް އޮވޭ. އެހެން ނޫނީ ޕައިލެޓް ގެ ސިކުނޑި އަށް ބުރަ ބޮޑުވެގެން މަތިންދާ ބޯޓް ދުއްވަން ލޮޅުން އަރާނެ. ވެރިއަކު ނެތީމާ ވިސާ ކަންތަކުގައި ލަންކާ ގައާއި އިންޑިއާ ގައި ތިބި ދިވެހިންނަށް އެ ޤައުމު ތަކުން ހަދަނީ ހަދާނެ ގޮތެއް. ފޮރީން މިނިސްޓަރަކު ނެތީމާ މި ދެ ޤައުމުން އެޑްވާންޓޭޖް ނަގާ ކިތަންމެ ވަރަކަށް ވެސް!\nއޮކްޓޯބަރ 10, 2021 07:23\nމިހާރު މިއޮތްވަރަށް އިންޑިޔާއީ ގުޅުން ނޯންނައިރުވެސް ދިވެހިންނަށް އެއްވެސް ދަތިކަމެއްނެތި އިންޑިޔާއަށް ގޮސްއައިސް އުޅެވޭ! މިހާރު އިންޑިޔާއަށް މިޤައުމު ގޮސް ހުސްވާއިރުވެސް ވިސާނުލިބިގެން ގަނޑުތެޅެންޖެހެނީ! ކޮބާތޯ މިގުޅުމުން ދިވެހިންނަށް ލިބޭ ފާއިދާ! ކުރިން އޮށްގޮތް މާރަނގަޅު! ސްކޫލް ޗުއްޓީގެ ކުރިން ވިސާގެ ކަންކަން ހައްލުކޮށް ދެއްވާނެ ކަމަށް އުއްމީދު ކުރަން!!!\nއޮކްޓޯބަރ 10, 2021 07:26\nއެތައް ބާރަކާއި ޖާހެއް އަދި ފައިސާއެއް ތިހެންކިޔާގެން ނަގާފަވީ ، ވެރިކަމަށް އައިދުވަހުވެސް ތިހެންކީ ، ހެޔޮނުވާނެ އަދވެސް ހިތް ނުފުނުފުރެނީތަ ، މީނަގެ މައްޗަށް ހިޔާނަތްތެރިއެއްގެ ދައުވާ އުފުލާ ޖަލުގައި ބާއްވަން ފެންނަނީ ، މިވަރު ނުލަފާ މީހެއް މި ދިވެހި ފަސްގަނޑުމަތީގައި ނުދެކެން\nއޮކްޓޯބަރ 10, 2021 08:15\nތިއީ ހާދަހާވާ ބޮޑު މަސައްކަތެކޭ.. ތިވަރައް މަސައްކަތް ނުކުރައްވާ.. ވަރުބަލިވެސް ވާނެނޫން..\nއޮކްޓޯބަރ 10, 2021 08:47\nޝާހިދު އަށް މަގޭ ޖީބުން ޙަރަދު ކޮށްފަ މަޤާމު ހޯދީ. މަ ހީކުރީ އާ ފޮރިން މިނިސްޓަރަކު ލާނެ ކަމަށް. ހައްތާ ވެސް ކާފަ އަށް މަސް. އަހަރެން އިންޑިއާގަ މިޖެހެނީ ގަނަތެޅެން. ހާދަ އުނދަގުލޭ ވިސާ ކަންތައް. ވެރިއަކު ނެތްކަން އިންޑިއާ އޮފިޝަލުންނަށް އިނގި، ހަދަނީ ހަދާނެ ގޮތެއް.\nއޮކްޓޯބަރ 10, 2021 08:49\nކޯންޗަކަށްތޯ ތިޔަވީ. ސޯލިހުބުނި އެންމެގާތް ބައިވެރިއަކީ އިންޑިއާއޭ. ދެންކީއްކުރަން އިންޑިއާއަށް ސަލާންޖަހަންޖެހެނީ. ވިސާހޯދަންވެސް އާދޭސްކުރަންދޯ މިޖެހުނީ. ރީއްޗެއްނު. ރާއްޖެއާ އެއްވެސް ގުޅުމެއްނެތް ގައުމަކުންވެސް ވާހަކަދައްކައިގެން ކަންކަން ކޮށްދޭނެ. ތިތިބީ އިންޑިއާގެ ދަށުވެފާ ތިބިވަރު. އެމީހުންބުނިގޮތަކަށް ހަދަންޖެހުނީ. އާދޭސްކުރަން ދެން ފަހަތުން ދުވެލަ ދުވެލާތިބޭ.އިންޑިއާ ފަސްޓް. އިންޑިއާ އައުޓް*\nއޮކްޓޯބަރ 10, 2021 09:40\nސާކް ޤައުމުތަކަށް އޮންނަ "އޮން އެރައިވަލް" ވިސާ ކޮބައިތޯ؟


Thahugeeguge emme fahuge mauloomaathu saafu kurahvaifi\nމިރޭގެ ބައްދަލްވުމުގެ ތެރެއިން: ރޭގެ ހަމަލާގެ ތަހުގީގު ގޮސްފައިވާ ހިސާބުގެ އެންމެ ފަހުގެ ތަފްސީލު ވަނީ ހޯއްދަވާފައި --\nކުރީގެ ރައީސް މުހައްމަދު ނަޝީދަށް އަމާޒުކޮށް ރޭ ދިން ޓެރަރިޒަމް ހަމަލާގެ ތަހުގީގު ގޮސްފައިވާ ހިސާބެއް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ސާފު ކުރައްވައިފި އެވެ.\nރައީސް ނަޝީދަށް އަމާޒުކޮށް ރޭ ދިން ހަމަލާއާ ގުޅިގެން ވަރުގަދަ ތަހުގީގެއް ވަނީ ފަށާފައެވެ. ރައީސުލްޖުމްހޫރިއްޔާގެ އޮފީހުގެ ތަރުޖަމާން މުހައްމަދު މަބުރޫކް އަޒީޒު ވިދާޅުވީ ރޭގެ ޓެރަރިޒަމްގެ ހަމަލާއާ ގުޅިގެން ފުލުހުން ފަށާފައިވާ ތަހުގީގުގެ އެންމެ ފަހުގެ މައުލޫމާތު ރައީސް ހޯއްދަވާފައިވާ ކަމަށެވެ. މަބުރޫކް ވަނީ ސީޕީ މުހައްމަދު ހަމީދު އާއި އޭސީޕީ މުހައްްމަދު ރިޔާޒު އަދި ހޯމް މިނިސްޓަރު އިމްރާން އަބްދުﷲ ބައިވެރިވެވަޑައިގެން ބައްދަލްވުމުގެ ފޮޓޯއެއްވެސް އާންމު ކުރައްވާފައެވެ.\nހަމަލާ ގުޅިގެން ފުލުހުން މިއަދު ބޭއްވި ނޫސްވެރިންގެ ބައްދަލުވުމެއްގައި ކޮމިޝަނާ އޮފް ޕޮލިސް މުހައްމަދު ހަމީދު ވިދާޅުވީ ރޭގެ މައުލޫމާތާ ގުޅިގެން ފުލުހުންގެ ތަހުގީގުގައި ހަމަލާއާއި ގުޅުންހުރި ކަމަށް ބެލެވޭ ހަތަރު މީހަކު ފާހަގަކުރެވިފައިވާތީ އެމީހުން ދެނެގަތުމުގެ މަސައްކަތް ކުރަމުންދާ ކަމަށެވެ.\nސީޕީ ވިދާޅުވި ގޮތުގައި ޝައްކު ކުރެވޭ މީހުންގެ ހަރަކާތްތައް ބެލި، އެމީހުންނަށް ފުރައިގެން ނުދެވޭނެހެން އަޅަންޖެހޭ ފިޔަވަޅުތައް ދަނީ އަޅަމުންނެވެ. ބަޔަކަށް ޝައްކު ކުރެވުނު ނަމަވެސް މީހަކު ހައްޔަރު ކުރެވޭނީ އެމީހުންގެ މައްޗަށް ހެކިތަކެއް ހޯދިގެން ކަމުގައިވެސް ވިދާޅުވި އެވެ. ޕްރޮސެކިއުޓާ ޖެނަރަލާ ގުޅިގެން ތަހުގީގަށް ކުރިއަށްދާ ކަމާއި ޝައްކު ކުރެވޭ މީހުން ހައްޔަރުކުރުމަށް ކުރަން ޖެހޭ މަސައްކަތްތައް ވެސް ހިނގަމުންދާ ކަން ފާހަަގަކުރެއްވި އެވެ.\nރޭގައި ދިން ފަދަ ހަމަލާއެއް ދިނުމުގެ ގާބިލްކަން ލިބިފައި ތިބި ބަޔަކު މުޖުތަމައުގެ ތެރޭގައި އަދިވެސް އެބަތިބި ކަމުގައިވެސް ސީޕީ ވިދާޅުވި އެވެ.\n"މިފަދަ އަމަލުތައް ހިންގުމުގެ ގާބިލްކަން ހުރި މީހުން އަޅުގަނޑުމެންގެ ތެރޭގައި ތިބިކަން އެއީ އެއްބަސްވާ ކަމެއް. ޝަރީއަތުގެ މަރުހަލާއިން، ސާބިތުނުވެގެން ނުވެގެން ނުވަތަ ހެކި ނެތިގެން ވިޔަސް ސަލާމަތްވެގެން އަޅުގަނޑުމެންގެ މުޖުތަމައުގެ ތެރޭގައި ވެސް އެ މީހުން އެބައުޅޭ. އަދި ޖަލުތަކުގައި ވެސް އެބަތިބި."\nފުލުހުންނަށް ރޭގެ ހަމަލާއާއި ގުޅޭ އިންޓެލިޖެންސް އެއްވެސް މައުލޫމާތެއް އެއްވެސް ފަރާތަކުން ކުރިން ހިއްސާކޮށްފައި ނުވާ ކަން ތަކުރާރުކޮށް ސީޕީ ފާހަގަކުރެއްވި އެވެ. އެކަމަކު އިންޓެލިޖެންސް މައުލޫމާތު ލިބުމުގައި ހުއްޓުމެއް ނެތް ކަން ޔަގީންކޮށްދެއްވި އެވެ. ތަހުގީގުގައި ފުލުހުންނަށް ލިބެން ހުރި ހުރިހާ ވަސީލަތެއް ބޭނުން ކުރާނެ ކަމަށާއި އެގޮތުން މައްސަލައިގެ ތަހުގީގަށް 400 އާ ގާތް ކުރާ އަދަދަކަށް ފުލުހުން ބައިވެރިވާ ކަމަށެވެ.\nގޮއްވާލާފައިވާ ޑިވައިސްގެ މައުލޫމާތު ހިއްސާ ކުރައްވަމުން ސީޕީ ވިދާޅުވީ މިލިޓަރީ ލެވެލްގެ އާލާތްތަކެއް ގޮވި އެތީގައި ނެތް ކަމަށެވެ. އެކަމަކު ގޮއްވުމަށް ބޭނުން ކުރާ އާލާތްތައް ބޭނުން ކޮށްފައި އެބަހުރި ކަމަށާއި އޭގެ އިތުރު މައުލޫމާތުތައް ފަހުން އާންމު ކުރާނެ ކަމަށެވެ. ގޮއްވާލި އެތީގެ އެނާލިސިސްތައް ހަދަމުން އަންނަ ކަމަށް ވިދާޅުވި އެވެ.\nރޭގެ ހަމަލާ އަކީ ޓެރަރިސްޓް ހަމަލާއެއް ކަމަށް ވިޔަސް ސީޕީ ހަމީދު ދެކެވަޑައިގަންނަވާ ގޮތުގައި ރާއްޖޭގައި ކުއްލި ނުރައްކަލުގެ ހާލަތު އިއުލާން ކުރަންޖެހޭ ހާލަތެއް ނެތެވެ. ރައްކާތެރިކަމަށް ގިނަ ފިޔަވަޅުތަކެއް އަޅައި، ސިފައިންނާއި ފުލުހުންގެ އޮޕަރޭޝަން ލެވެލް މަތި ކުރެވިފައިވާ ކަން ފާހަގަކުރެއްވި އެވެ.\nރޭގެ ހަމަލާ ތަހުގީގުކުރުމުގައި އިނގިރޭސިވިލާތުގެ ކަމާ ގުޅޭ ފަންނީ ދެ ބޭފުޅެއްގެ އެހީތެރިކަން ފުލުހުންގެ ތަހުގީގަށް މިހާރުވެސް ލިބެމުންދާ ކަމަށްވެސް ސީޕީ ވަނީ ހާމަކުރައްވާފަ އެވެ. އަދި ރައީސުލްޖުމްހޫރިއްޔާ ރޭ އިއުލާންކުރެއްވި ގޮތަށް އޮސްޓްރޭލިއާގެ ފެޑަރަލް ޕޮލިސްގެ ބޭފުޅުން މާދަމާ ރާއްޖެ ވަޑައިގަންނަވާނެ ކަމުގައިވެސް ވިދާޅުވި އެވެ.


Himabihi Vaccin doze furiham nukura dharivarunnah Vaccin dheynq mashvaranee\nވެކްސިން ފުރިހަމަކުރެވިފައި ވޭ ތޯ ބަލާ! އިހަކުން ނުވި ރައްކަލެއް ފަަކުން ނުވާނެ!\n15 ޖެނުއަރީ 2020, 18:13 |\nފުވައްމުލައް ސިޓީ ސްކޫލްތަކުގައި ތިބި ހިމަބިހި (މީސަލްސް) ވެކްސިންގެ2ޑޯޒު ފުރިހަމަ ނުކުރާ ދަރިވަރުންނަށް ވެކްސިން ދިނުމާއި ގުޅޭ ގޮތުން ސްކޫލްތަކުގެ ވެރިންނާއި ފުވައްމުލަކު ހޮސްޕިޓަލުން މިއަދު ބައްދަލުކޮށްފިއެވެ. މިއަދު ފުވައްމުލަކު ހޮސްޕިޓަލުގައި ބޭއްވި މިބައްދަލުވުމުގައި ފުވައްމުލަކު ސްކޫލްތަކުގެ އިސްވެރިންނާއި ބައްދަލުކުރެއްވީ ހޮސްޕިޓަލުގެ މެނޭޖަރ އަހުމަދު ސައީދެވެ.\nމި ބައްދަލުވުމަށްފަހު ފުވައްމުލަކު ހޮސްޕިޓަލުން ހާމަކުރައްވާފައި ވަނީ ދިވެހިރާއްޖޭގައި ފެތުރެމުންދާ ހިމަބިހި (މީސަލްސް) ބަލިން ރައްކާތެރިވުމުގެ ގޮތުން ސްކޫލްތަކުގެ ދަރިވަރުންނަށްނަށް ވެކްސިން ދިނުމާއި ގުޅޭ ގޮތުން ސްކޫލްތަކުގެ އިސްފަރާތްތަކާއެކު މަޝްވަރާ ކުރެވިފައިވާ ކަމަށެވެ.\nމި ބައްދަލުވުމުގައި ސްކޫލްތަކުގައި ކިޔަވާ ދަރިވަރުންގެ ތެރެއިން މީސަލްސް ވެކްސިންގެ2ޑޯޒް ފުރިހަމަނުކުރާ ދަރިވަރުންނަށް ވެކްސިން ފުރިހަމަ ކުރުމަށް ބާރު އެޅުމަށް ސްކޫލްތަކުގެ ވެރިން އެއްބަސްވެފައިވާ ފުވައްމުލަކު ހޮސްޕިޓަލުން ހާމަކުރެއެވެ.\nމިއީ ސްކޫލްތަކުގެ ވެރިން ބާރު އެޅުމަށްވުރެ ބޮޑަށް ކޮންމެހެން ކަށަވަރުކުރަން ޖެހޭ ކަމެއްކަމަސ ްމިކަލް ނޫހަސް މައުލުޟާތު ދިން ފުވައްުލކުގެ އާއްމު ރައްޔިތަކު ބުންޏެވެ. ދިވެހި ސަރުކާރުން ކަނޑައަޅާފައިވަނީ ވެކްސިން ފުރިމަނުކޮށް ސްކޫލްތަކަށް ދަރިވަރުންނަށް ނުވަދެވޭނެ ކަަމަށެވެ. ނަމަވެސް ފުވައްމުލަކުގެ ހުރިހާ ސްކޫލެއްގައި ވެސް ވެކްސިން ޖެހުމާއި ދެކޮޅުހަދައި ވެކްސިން ނުޖާހާ ތިބި ކުދިން އެބަތިބި ކަމަށް މިކަލްނޫހަށް އިތުބާރުހިފޭ މައުލޫމާތު ތަކެއް ލިބިފައި ވެއެވެ.\nއެމީހުން ސްކޫލްތަކަށް ވަނީ ކިހިނެތް ކޮން ގޮތަކުން ތޯ ސުވާލު އުފެދެއެވެ. ސްކޫލަށް ކުދިން ވައްދާއިރު ވެކްސިން ކާޑު ފުރިހަމަތޯ ޔަގީން ކުރަން ޖެހެއެވެ.\nރާއްޖޭގައި ވެކްސިން ޖެހުމާއި ދެކޮޅު ހަދާކަމަށް ބޮޑަށް އަޑުއިވެނީ ދީނީ ވަކި ފިކުރުތަކެއް ގެންގުޅޭ މީހުންގެ ގްތޫޕްތަކުން ކަމަށް ވެއެވެ.\nރާއްޖެއިން ނައްތާލެވިފައިވާ ހިމަބިހި ރާއްޖޭއިން އަލުން ފެނިފައިވަނީ ވެކްސިން ނުދީ ތިބި ކުދިންތަކެއްގެ ގައިންނެވެ. މިދުވަސްކޮޅު ރާއްޖޭގައި ހިމަބިހި ފެތުރެމުންދާކަމަށާއި އެކަމަށް ސަމާލުވުމަށް ހެލްތު މިނިސްޓރީން ވަނީ ހާމަކޮށްފައެވެ.\nރާއްޖޭގައި މީސަލްސް ވެކްސިން ޖަހަން ފެށީ 1980ގެ އަހަހަރުތަކުގައެވެ. އެއިގެ ކުރިން އުފަންވެފައިވާ މީހުންނަށް މީސަލްސް ވެކްސިން ނުޖެހި ހުރުމުގެ ފުރުސަތު ބޮޑެވެ.\nވެކްސިން ފުރިހަމަ ނުކުރާ ދަރިވަރުނަނަށް ވެކްސިން ދިނުމާއި ގުޅޭ ގޮތުން މަޝްވަރާ ކުރުން -ފުވައްމުލަކު ހޮސްޕިޓަލުގައި\n1980-2007 އާއި ދެމެދު އުފަންވެފައިވާ މީހުންނަށް މީސަލްސްގެ 1 ޑޯޒް، 9އެމް ފުރިހަމަ ކުރެވިފައި ހުރުމުގެ ފުރުސަތު ބޮޑެވެ.\n2005-2006 އަދި 2017 ގައި އެމްއާރު ވެކްސިން ކެމްޕޭނެއް މުޅި ރާއްޖޭގައި ހިންގާފައިވެއެވެ. އަދި 2007 އަކީ ރާއްޖެގައި އެމްއެމްއާރު ވެކްސިން ކެމްޕޭނެއް ކުރިޔަށްގެންދިޔަ އަހަރެކެވެ. މިދެކެމްޕޭނުން ވެކްސްިން ޖަހާފައި ހުރިނަމަ މީސަލްސްގެ2ޑޯޒް ފުރިހަމަކުރެވިފައި ވާނެއެވެ.\nކުރިން މީސަލްޖެހި ރަންގަޅުވެފައިވާ މީހުން ވެސް އެ ވެކްސިން ޖަހާކަށް ނުޖެހޭނެއެވެ. އމީހުންގެ ދިފާއީ ނިޒާމުގައި މީސަލްސްއިން ދިފާއުވުމުގެ ބާރު އެކުލެވިގެން ވާނެތީއެވެ. އެހެން ނޫންނަމަ ރަކާތިރިކަން ބޮޑީ އަވަހަށް މީސަލްސް ވެކްސިބް ޖެހުމެވެ.\nއިތުރު ލިޔުންވެކްސިން ދިނުންފުވައްމުލަކު ހޮސްޕިޓަލް\nTags: ވެކްސިން ދިނުން, ފުވައްމުލަކު ހޮސްޕިޓަލް


Dho?! STORY: Hithu loabi hithaa vakivaaneyhey. Ep18.\nކުޑަ ކުޑަ އަޒްކާ ބަލަން ފަޒްލީންގެ ރައްޓެއްސެއް ގެއަށް ގެނައުމަށްފަހު އެރޭ ކިނާން ފަޒްލީން ގޮވައިގެން ހުޅުމާލެއަށް ދިޔައެވެ. އެދަތުރަކީ "ދިރިހުރެ" ފަޒްލީންއާ އޭނަ ބައްދަލުވާނެ އެންމެ ފަހު ދަތުރުކަން އެނގޭނަމަ އެ ދަތުރު ޔަގީނުންވެސް އޭނާ ނުކުރީހެވެ.\nރޭގަނޑު ބާރަ ޖެހުމާ ގާތްވަމުން ދިޔައެވެ. ރޭގަނޑުގެ ވަގުތު ފަސްވަމުން ދިޔަވަރަކަށް ހުޅުމާލޭގެ މަގުތަކަށް ހިމޭންކަން ވެރިވަމުން ދިޔައެވެ. މާހައުލަށް ފެތުރިފައި އެވާ އަނދިރިކަމުން ވަގުތީ އުފާތަކެއް ޙާޞިލްކޮށް، ރޭގަނޑުގެ އެ ހިމޭންކަމަށް ނަފްސުގެ ޢިއްޒަތް ނީލަން ކިޔަމުންދިޔަ ޒުވާން ޖޯޑުތައް މަދުމަދުން ނަމަވެސް ކިނާންމެންގެ ލޮލުގައި އަޅައިގަތެވެ. އިރެއްގައި ކިނާން އާއި ފަޒްލީން އަކީވެސް އެފަދަ މަޤާމެއްގައި ހެދުނު ކުޑަ ކުޑަ ގޯހަކުން ދުނިޔޭގައި ލެއްވި އެންމެ ބޮޑު ލަދާ ކުރިމަތިލާން ޖެހުނު ބައެކެވެ. ލަދުވެތިކަން ފޮރުވައި، ދުނިޔެ އަށް ބޭޒާރު ނުވެ އެ ސިއްރު ވަންހަނާ ކުރެވުނަސް މިއަދުވެސް އެ ލައްގަނޑު އެ ދެހިތުގައިވެސް ވާކަހަލައެވެ. ސައްޙަ ނޫން ކާވެންޏެއްގެ މަތީ ދެމި ތިބެވުނަސް ތާ އަބަދު އެފާފައިގެ މަތިން އެމީހުން ހަނދާން ހުރެއެވެ. ފަހަރުގައި އިތުބާރުގެ ވާފަށް ކެނޑި އެ ދިރިއުޅުމުގެ އޮފްކަންގެއްލިގެން ގޮސްފައިވާ ސިއްރާ ގުޅިފައިވާ ޙަޤީޤަތަކީވެސް އެއީއެވެ. ސައިކަލު ފަހަތުގައި ހިމޭންކަން އިޚްތިޔާރުކޮށްގެން ފަޒްލީން އިނެވެ. އޭނާގެ ނުތަނަވަސް ކަމަށް ނިމުމެއް ނެތްކަން ކިނާންއަށް އެނގެއެވެ. އެހެނަސް ކެތްތެރިވުން ނޫން ގޮތެއް ކިނާންއަކަށް ނުވިސްނުނެވެ. ފަޒްލީންގެ އެ ޢަމަލުތަކުން ފަޒްލީނަށްޓަކައި އެ ހިތުގައިވާ ޤަދަރާއި ލޯބި މަޑު މަޑުން ނަމަވެސް ގެއްލި ފޫހިކަން ވެރިވަމުންދިޔައެވެ. އުއްމީދުތަކެއް ކުރަމުން ފަޒްލީންގެ އުފަން ދުވަހަށްޓަކައި ދަތުރުހަދައި މިހިސާބަށް އައުމުންވެސް އޭނާގެ ތުންފަތަށް ކުޑަމިނުން ހިނިތުންވުމެއްވެސް ވެރިއެއް ނުކުރުވިއެވެ.\nފަޒްލީން އެ ގޮތުގައި އަނގައިން ނުބުނެ އިނުމުން ކިނާންވެސް އެ ގޮތް އިޚްތިޔާރުކުރިއެވެ. އެ މީހުންގެ ދިރިއުޅުމުގައި ނިމުމުގެ " ސިއްކަ" ޖެހެން މެދުވެރިވި ހިނދުކޮޅާ ކުރިމަތިލާން ޖެހުނީ އެވަގުތުއެވެ. އެމީހުން ދާން ހަމަޖެހިފައި ވާ ރެސްޓޯރެންޓް ހުންނަ މަގަށް ސައިކަލު ލަނބާލުމަށްފަހު ކިނާންއަށް ސައިކަލު ހުއްޓާލެވުނީ ކުއްލިއަކަށެވެ. ކުރިމަތީހުރި ޢިމާރާތުގެ ފުރަތަމަބުރީގެ ބެލްކަނީގައި އެހުރީ މީގެ ކުރިން އޭނާ ދުށް އަންހެން ކުއްޖެކެވެ. އެއީ އެހެން އަންހެން ކުދިންނާ މުޅިން ތަފާތު ކުއްޖެކެވެ. އެންމެ ފުރަތަމަ އެ ކުއްޖާ ފެނުނީންސުރެ ފަޒްލީންއާ ކާވެނި ކުރަންދެންވެސް އެ ކުއްޖާ ފެނޭ ތޯ އޭނާ ބެލިއެވެ. އެ އަންހެން ކުއްޖާ ފެނުނަސް އޭނާގެ ހިއްސުތަކުގައި ކަރަންޓްގެ އޮއިވަރެއް ދެމިގަންނަ ކަހަލައެވެ. ނިދާހެދުމުގައި އެ ދިގު އިސްތަށިގަނޑު ހާމައަށް ދޫކޮށްލައިގެން ބެލްކަނީގެ ރެއިލިންގ ގަނޑުގައި އުޅަނބޮށި އަޅުވާލައިގެން އިރުކޮޅަކު ހުރުމަށްފަހު އަންހެން ކުއްޖާ ކޮޅަށް ތެދުވެ ދެއަތުން އިސްތަށިގަނޑު ހައްޔަރުކޮށްލަމުން ބޮލުމެދަށް ހުޅިއެއް ޖަހާލިއެވެ. ހީވާ ކަހަލައެވެ. އެވަގުތު ކިނާންއާ އެ ނުދަންނަ އަންހެން ކުއްޖާ ނޫން އެހެން އެކަކުވެސް އެތަނަކު ނުވެއެވެ.\n"ވާވަރަށް ބެލިއްޖެތަ؟!.." ކަމެއްވާކަންވެސް ކިނާންއަށް އިހްސާސްކުރެވުނީ އޭނާގެ ފަހަތުން ފަޒްލީންގެ އަޑު އައުމުންނެވެ.\n"މި ހިތަށް އަރަނީ ފަޒްލީން އާ ހާދަ ވައްތަރު ކުއްޖެކޭ އެއީ.. އަނެއްކާ ގެއްލިފަ ހުރި ކޮއްކޮ އެއްތަ އެއީ؟! ހާދަ ވައްތަރޭ!" އޮޅުވާލަން ދައްކާނެ އެއަށްވުރެ ރަނގަޅު ބަހަނާއެއް އެވަގުތު ކިނާންއަކަށް ނުވިސްނުނެވެ. ފަޒްލީންގެ އެތެރެހަށީގައި ހީވީ ހުޅުފެޅިހެންނެވެ. ބޯމައްޗަށް ބިންދާލި ބިޔަ ރާޅެއްހެން އޭނާ ކުރަންފެށި ޝަކުވާގެ އޮއިވަރުގައި ކިނާން ރަނގަޅަށްޖެހުނެވެ.\n"އެއީނު އެ ކުއްޖަކީ؟! ކިނާންގެ ފޯނުގަ ފޮޓޯ އިން ކުއްޖާ އެއީ.. ކީއްވެތަ ލޯބިނުވާއިރު މަށާ އިނީ؟! " ފަޒްލީންގެ ފަހު ސުވާލާއެކު ކިނާން އަށް ދެއަތަކަށް ބޯހޫރާލެވުނެވެ. އިންސާނުންނަކީ ކިހާ ފަސޭހައިން ކަންކަން ހަނދާންނެތޭ ބައެއް ހެއްޔެވެ؟ އަވަސް އަރުވާލައިގެން ނަމެއްގައިވިޔަސް ކާވެނި ކުރަންޖެހުނު ސަބަބު ފަޒްލީންއަށްވެސް ހަމަ ރަނގަޅަށް އެނގޭނެއެވެ. އެ އަންހެން ކުއްޖާގެ ފޮޓޯ ކިނާންގެ ފޯނުގައި ޤައިދުކުރެވުނީ ފަޒްލީންއާ ކާވެނި ކުރުމުގެ މާކުރިންނެވެ. އެއީ އެއަންހެން ކުއްޖާ އޭނާއަށް ފެނުނު ދެވަނަ ފަހަރެވެ. އެފަހަރު މާދުރަށް ގޮސް އޮބާ ނުލަނީސް އެ އަންހެން ކުއްޖާގެ ފޮޓޯއެއް އޭނަ ނެގީއެވެ.\nއެ ނުދަންނަ އަންހެން ކުއްޖާއަށްޓަކައި ކިނާންގެ ހިތުގައިވާ ޖާގަ ފަޒްލީން އެރޭ ރަނގަޅަށް ދެނެގަތެވެ. ރުޅިއާ ނަފްރަތުގެ ކަނޑަކަށް ފަޒްލީންގެ ނަފްސު ގެނބިގެން ދިޔައެވެ.\n"އަހަރެން ބޭނުމެއް ނޫން ކިނާން އާ އިނދެގެން އުޅޭކަށް!.. ވަރިކުރޭ އަހަރެން!" ފަޒްލީންގެ ހިތަށް އައި ހުރިހާ އެއްޗެއް ކިނާންއާ ދިމާއަށް ގޮވުމަށްފަހު އެންމެ ފަހުން އޭނާ ބުނެލިއެވެ. ނަފްސު ހަމައިން ނެއްޓި ރުޅިވެރިކަން އައިސް އޭނާ ވަށާލަމުން ދިޔަޔަސް ކިނާން އެއްޗެއް ނުބުނެވޭތޯ ބެލިއެވެ.\n"ކިނާން އަހަރެންދެކެ ލޯތްބެއް ނުވޭ!... ލޯބި ނުވާތަނުގަ އުފަލެއްވެސް ހޯދައެއް ނުދެވުނެއްނު!.. މިޔަކަށް ނުކިޔާނެ ދިރިއުޅުމެކޭވެސް! ކިނާން ލޯބިވަނީ އެހެން މީހެއް ދެކެ!... މިހާރު ބޭނުމެއް ނޫން އެކުގަ އުޅޭކަށް! ވަރަށް ފޫހިވޭ ކިނާން ދެކެ!... ސައިކަލު ހުއްޓާ ނޫނީ އަހަރެން ފުންމާލާނީ!" އައިސްފައިވާ ގަދަ ރުޅިޔާއެކު ފަޒްލީންގެ ނޭވާތައްވެސް ދިޔައީ އަވަސް ވަމުންނެވެ. ފަޒްލީން ގެ ދެއަތުން ކިނާންގެ ބުރަކަށީގައި ތަޅަމުންދިން އިންޒާރަށް ބެލުމެއްނެތި ކިނާން ސައިކަލު ބާރުކޮށްލިއެވެ. އެއިރުވެސް ފަޒްލީންގެ އެ ޝަކުވާތަކާއި ރުޅިވެރިކަން މެދު ކެނޑުމެއްނެތި ކިނާން އަށް އަމާޒުކުރެވެމުން ދިޔައެވެ.\n"ތީނީ ވަރިކޮށްފަ! އޯކޭތަ؟!.." އެ ލަފްޒު ކިނާން އަށް ބޭރުކޮށްލެވުނީ ވިސްނުމެއް ނެތިއެވެ. ފަޒްލީންގެ އަޑު ކުއްލިއަކަށް މެދުކެނޑުނެވެ. ހީވީ އެ ކުޑަކުޑަ ލަފްޒުގެ ބުރަކަމާއި ވޭން އެއްފަހަރުން އެ ނަފްސު ޤަތުލުކޮށްލިހެންނެވެ. ސައިކަލުގެ ފަހަތަށް ވެރިވި ލުއިކަމާއެކު، ދެން އިވުނީ ބާރުބާރަށް މަގުމައްޗަށް އެއްޗެއް ޖެހުނު އަޑެވެ. ފަސް އެނބުރި ބަލައިލެވުނު އިރު ފަޒްލީންގެ ބޮލާއި ހަށިނގަޑު ވަނީ ލެއިން ތަތްތެޅިފައެވެ. ބުނެވުނު ބަހުގެ ނުބައިކަމާއި ސުންޕާކަން ކިނާންއަށް އިހްސާސްކުރެވުނީ ވާނެ ހުރިހާކަމެއް ވެ ނިމުމުންނެވެ.\nފަޒްލީން މަރުން ސަލާމަތްވާނެކަމަށް އެކަކުވެސް ތިބީ އުންމީދުކޮށްގެނެއް ނޫނެވެ. ލިބުނު ކުއްލި ހިތާމައިން ކިނާންގެ އަމިއްލަ ނަފްސުގެ މައްޗަށް އޮތް އިތުބާރުގެއްލި ނަފްސާނީ ބަލިކަށިކަމެއްގެ ޝިކާރައަކަށް މަޑުމަޑުން ބަދަލުވަމުންދިޔައެވެ. އިސްޖެހި ވަށައިގެންވާ ދުނިޔެއަށް ފޮރުވިގެން އުޅެން އޭނާ ބޭނުންވިއެވެ. ދިރިއުޅުމުގެ މިހާ ހިސާބުން އޭނާގެ މައިންބަފައިން އަނެއްކާވެސް އޭނާގެ އަތުގައި ހިފިއެވެ. ކާވެންޏަށްފަހު އެދެމީހުންގެ ގުޅުން ބަލައި ނުގަތަސް، ފަޒްލީންގެ ސަލާމަތަށްޓަކައި ގާތްގާތުގައި ކުރެވުނު ދެ އޮޕަރޭޝަނަށްފަހު "ކޯމާ" ގެ އަނދިރި ނިންޖަކަށް ދާންޖެހުނު ފަޒްލީންވެސް އެމީހުން ބަލައިގަތީ ދެނެވެ.\n"އެނގޭތަ އެ ދުވަހު އަހަންނަށް ފެނުނީ ކޮން އަންހެން ކުއްޖެއްކަން!... އެ އަންހެން ކުއްޖަކީތީ... ފަޒްލީންއާ ކާވެނި ކުރުމުގެ ކުރިންވެސް މިޝްކާ ފެނޭ ތޯ އަހަރެން ހާދަ ހޯދީމޭ..." އަހަރެންގެ ކަނާއަތްތިލަ ނަގައި މޭގައި ޖައްސާލަމުން ކިނާން ބުނެލިއެވެ. ބުނާނެ އެއްޗެއް ނޭނގިފައި އަހަންނަށް އިނދެވުނެވެ. ކިނާންގެ ދިރިއުޅުމަށް ކުރިމަތިވި ހުރިހާ ހިތްދަތިކަމެއްގެ ފެށުން ގުޅިފައިވަނީ އަހަންނާކަން އެނގުމުން އަހަރެން ވަކިން ދެރަވިއެވެ. ކިނާންފެނުނު ފުރަތަމަ ދުވަހުން ފެށިގެން އަހަރެން ކިނާން ދެކެވި ލޯތްބަކީ އެއްފަރާތުން ވެވުނު ލޯތްބެއް ނޫންކަން އެނގުމުން މުޅިން އެހެން ކަހަލަ ޖަޒުބާތީ އޮއިވަރެއްވެސް އެ ހިނދު ހިތުގައި ދައުރު ވެލިއެވެ.\n"ކިނާން މަންމަމެންނަށް އެނގޭތަ ކިނާން ފަޒްލީން ވަރިކުރިކަން..؟!" އެސުވާލު އަހަރެންގެ ދުލުން ބޭރުކުރެވުނީ ކީއްވެ ކަމެއް އަހަންނަކަށް ނޭނގެއެވެ. އެނގޭހާވެސް އެއްޗަކީ ކިނާންގެ ދިރިއުޅުމުގެ އެ މަޤާމް ހުސްވެފައިވާކަން އެނގުމުން އަހަރެންގެ ހިތް އުފަލުން ފުރިގެން ދިޔަ ކަމެވެ.\n"ނޭނގޭނެ! އެކަކަށްވެސް ނޭނގޭނެ!" ފުން ނޭވާއެއް ބޭރުކޮށްލަމުން ކިނާން ބުނެލިއެވެ.\nއެދުވަހަށްފަހު އަހަންނާއި ކިނާންގެ ގުޅުން އިހުނަށްވުރެ ބަދަހިވަމުން ގާތްވަމުންދިޔައެވެ. އަހަރެންގެ ވަށައިގެންވާ ނުރުހުމާއި ނަފްރަތަށް ފަރުވާ ބެހެއްޓުމެއްނެތި އަމިއްލަ ނަފްސާ ދޭތެރޭ ވިސްނާ މީހަކަށް އަހަރެން ހެދުނީމެވެ.\nނަމަވެސް ނަފްސު ކޮޅަށް ނަގައި ދިރިއުޅުމުގެ ހަނގުރާމައިގައި މޮޅު ހޯދަން ނިކުންނަ ކޮންމެ ފަހަރަކު ކުރިމަތިލާންޖެހެނީ އެ ނަފްސު އިނދަޖެހި ވަޅުޖަހަން މަޖުބޫރު ކުރުވާ ކަހަލަ ކަމަކާއެވެ. އެއީވެސް އޭގެ ތެރެއިން ދުވަހެކެވެ. ގޭގެ ސިޓިންގ ރޫމުގައި އަތުރާފައިވާ ސޯފާތަކުން ސޯފާއެއްގައި އޮށޯވެލައިގެން އަހަރެން އޮތީމެވެ. އަހަރެންގެ ހުރިހާ ޝައުޤުވެރިކަމެއް ދޫކޮށްލެވިފައިވަނީ ކުރިމަތީ ހުރި ޓީވީއިން ދައްކަމުން ދިޔަ އިނގިރޭސި ޑްރާމާއަށެވެ. ޒޯޔާއައިސް އެތަނުން ސޯފާއެއްގައި އިށީންކަމެއް އަހަންނަކަށް ޏޭނގެއެވެ.\n"އެހެން މީހުންނަށް ދެރަ ދީފަ ތިހެން ހަމަޖެހިލައިގެން އޮންނަން ވަރަށް ފަސޭހަ ދޯ؟!" ޒޯޔާގެ އަޑަށް ސިހިފައި ތެދުވެ އަހަންނަށް އިށީނދެވިއްޖެއެވެ. އެއްގެއެއްގައި އުޅުނަސް، މިއީ ހޮސްޕިޓަލުން ގެއަށް ދޫކޮށްލީންސުރެ އަހަރެން ޒޯޔާ ދުށް ފުރަތަމަ ފަހަރެވެ. ކޮޓަރީގެ އެކަހެރިކަމަށް އެ ނަފްސު ދޫކޮށްލައިގެން އެކަހެރިކަމުގައި އޭނާ އުޅޭތާ ދުވަސްކޮޅެއް ވެދާނެއެވެ. އެމޫނުމަތިން ފެންނަ ރިހުމާއި ދުޅަވެފައިވާ ދެލޮލުން އެކަނިވެސް އެހިތް ޒަޚަމްވެފައިވާ ވަރު ރަނަގަޅަށް ދިޔައީ ބުނެދެމުންނެވެ. ޒޯޔާއާ މެދު އެވަގުތުވެސް އަހަރެންގެ ހިތުގައި ހަމްދަރުދީ އުފެދުނެވެ.\n"އަހަރެން އެއްވެސް މީހަކަށް ދެރައެއް ނުދެން!.." ބިރުން އިނދެވެސް، އިސްޖަހާލަމުން މަޑު މަޑުން އަހަރެން ބުނެލީމެވެ.\n"ދެރަ ނުދޭތީ ދޯ މުޅި ގޭތެރެ މަރުވެފަ އޮތް ގަބުރެއްހެން ހިމޭންވެފަ މިއޮންނަނީ... ކަލޭ މިގޭގަ އުޅޭހާ ދުވަހަކު އަހަރެމެންނަށް އުފަލެއް ނުލިބޭނެ!.." މެހެރުގެ އަޑު އައީ ފަހަތުންނެވެ. މެހުރުގެ އަޑު އައިލެއް ބާރުކަމުން އަހަރެންގެ ހިތްވެސް ބިރުގެންނުވިއެވެ. އެ ދެލޮލުން އެދުވަހު ފެނުނު ނުރުހުން ވެގެން ދިޔައީ އެގޭގެ ހަތަރުފާރުން ބޭރުވުމަށް އަހަންނަށް މަޖުބޫރު ކުރުވި ޙަޤީޤަތަށެވެ. އުއްމުގެ އެދުމާއި އާދޭސްތަކަށް ފުރަގަސް ދިނުމަށްފަހުއެވެ. ކިނާން އަހަރެންގެ އަތުގައި ހިފިއެވެ. އެ ގޭގައި އުޅެން އަހަންނަށް ފަސޭހަ ނުވާނެކަން އެނގުނަސް، ފަހަށް ވިސްނުމެއްނެތި ވަގުތީ ހައްލުގެ އެދުމުގައި އެގެއަށް އަހަރެން ބަދަލުވީމެވެ. ޢަބްދުލްޤާދިރުގެ ރުހުމާއެކުގައެވެ.\nއަހަރެން ހީކުރިގޮތަށް އެގޭގެ ދިރިއުޅުން އަހަންނަކަށް ފަސޭހައެއް ނުވިއެވެ. އިފާޝާއާއި ސުރައްޔާގެ ނުރުހުންތެރި ބެލުންތަކާއި ބަސްތައް އެގެއިންވެސް އަހަންނަށް ރައްދުކުރެވެމުންދިޔައެވެ. ހީވާ ކަހަލައެވެ. ދުނިޔެއިން އަހަރެންނަށްޓަކައި ހިޔާވަހިކަމެއް އޭގެ ހަގިގިމާނައިގައި ލިބެންނެތީއެވެ. މީހުންގެ ރުހުމާ ލޯބިވަނީ ދުނިޔެއަށް އުފަންވީންސުރެ އަހަރެންގެ ބަދުނަސީބާ ގުޅިފައެވެ.\nދުވަސްތައް ހޭދަވަމުންދިޔައެވެ. މަޑުމަޑުން ހާލަތާއި ވަގުތަށް އަހަރެންގެ ސިކުނޑިވެސް ހާނަމުން ދިޔައީމެވެ. ކިނާން އާ އެކު އެގޭގައި ހޭދަކުރާ ދުވަސްތަކުގައި ވަޒީފާއަކަށް ދާން އަހަރެން ނިންމީމެވެ. ކިނާންގެ އެހީތެރިކަމާއެކު ވަރަށް ފަސޭހައިން އަހަންނަށް ވަޒީފާއެއް ހަމަޖެހުނެވެ. ވަޒީފާއަށް ދާން ފެށިތާ މަސް ދުވަސް ވި ދުވަހު މުސާރަ ނަގައިގެން އަންނަމުން އަހަރެން ފިހާރައަކަށް ވަނީމެވެ. ކާހިތްވާ ކަހަލަ ބައެއް ސާމާނު ހިފައިގެން ގެއަށް ދިޔަ އިރު ކާމޭޒް ދޮށުގައި ސުރައްޔާއާއި އިފާޝާ ތިއްބެވެ. ގާތުގައި އައިޕެޑް ހިފައިގެން އެއިން ގޭމެއް ކުޅުމުގައި އަޒްކާ އިނެވެ. އަހަރެން ގެނައި ކޮތަޅު ކާމޭޒްމަތީގައި ބެހެއްޓުމަށްފަހު ފެންވަރާ ތާޒާވެލުމުގެ ގަސްދުގައި އަހަރެން ކޮޓަރިއާ ދިމާއަށް ހިގަނއިގަތީމެވެ. އަހަރެން ތަންކޮޅެއް ދުރަށްގޮސް ސުރައްޔާ މެންނާ ދިމާއަށް ބަލައިލެވުނު ވަގުތު އަހަރެން ގެނައި ކޮތަޅަށް ބަލައިލަމުން އިފާޝާގެ ގާތުގައި ސުރައްޔާ ކޮންމެވެސް އެއްޗެއް ބުނެލިތަން ދުށީމެވެ.\nފެންވަރާލައި ތާޒާވެލައިގެން އައިއިރު ސުރައްޔާއާއި އިފާޝާއެއް އެތަނަކު ނެތެވެ. ގޭގަ ގެންގުޅޭ މީހާ އަޒްކާއަށް ކިރުތައްޓެއް ގިރުމުގައި އުޅުނެވެ. އަހަރެން ގޮސް ކާމޭޒް ދޮށުގައި އިށީނުމާ އެކު އަޒްކާ އައިޕެޑް ބޭވުމަށްފަހު އަހަންނާ ގާތަށް ޖެހިލިއެވެ. އަހަރެން ގެނައި ކާއެއްޗެހި ކާން އޭނާ ބޭނުންވިއެވެ. އަހަންނަށް ނޭނގުނީ އަހަރެން ގެނައި ޕީނަޓްބަޓަރަކީ އަޒްކާއަށްޓަކައި ޒަހަރެއް ކަމެވެ. އެގުމެއްނެތި އަހަރެން އެ އެއްޗެހި އަޒްކާއަށް ކާން ދިނީމެވެ. --ނުނިމޭ--


Fathuhulla ge story: Reethee heenleemaa\nނޭވާ ހިފަހައްޓައިލައިގެން ހިތުގައި އަތްއަޅައިގެން އަހަންނަށް ހުރެވުނީ ހަމަ ކިރިޔާއެވެ. އާތިފާގެ ކޮންމެ ޖުމުލައެއް، ކޮންމެ ލަފުޒަކުން ހިތުގެ ވިންދު އަވަސްވެ މީހާ ދާހިތްލާ މިންވަރު އިތުރުވަމުން ދިޔައެވެ. ކަންފަތާ ދިމާ ދެފަރާތުން ދުއްވާގަތް ތުރުތުރުލުން މުޅި ހަށިގަނޑަށް ފެތުރެމުން، ފައިގެ ބޮޑުވާ އިނގިއްޔާ ހަމައަށް ތިރިވިއެވެ.\n"ދެންވީ ގޮތެއް އެނގޭތަ؟" އާތިފާ ޝަހާދަތް އިނގިލި ހިއްލައިލަމުން އަހަންނާ ދިމާއަށް ބަލައިލިއެވެ. "އޭނާ ކޮޓަރީގެ ތަޅުގައި ހިފައިލީ."\n"ކާކު؟" އަހަންނަށް ކެތެއް ނުކުރެވުނެވެ.\n"ބަލަ އަހަރެން ބުނީމެއްނު ވާހަކައިގެ ކުރި ނުމަރާށޭ،" އާތިފާ ހިތްހަމަ ނުޖެހުނެވެ. "ދެން ބުނާނެ މާ ހާސަރު ދިގުވަނީއޭ. އަހަންނަށް ވަރަށް އުނދަގޫވާނެ އަޑު ނާހާ ވާހަކަދައްކަންޏާ. ވާހަކައިގެ ކުރި މަރަންޏާ."\nފާޑަކަށް ރަކިވާ ގޮތްވިއެވެ. ކުރިންވެސް އަހަރެން އެހެން ހިތަށް އެރިއެވެ. ވާހަކަދެއްކުނީތީ އެކަމާ ލަދުގަނެ އިސް ޖަހައިލީމެވެ. ކިތަންމެ ބޮޑު ވަރެއް ވިޔަސް އާތިފާ ސުވާލެއް ކުރުމުން ނޫނީ އަނގައި ވެސް ނުބުނަށް އަޒުމު ކަނޑައެޅީމެވެ. އޭނާ ކިތައްމެ ގިނައިން ވާހަކަ ދެއްކިޔަސް ބަހެއް ނުބުނަން ނިންމީމެވެ.\nއަހަންނަށް އާތިފާގެ މޫނަށް ބަލައިލެވުނެވެ. އޭނާ ހުރީ އަހަރެންގެ މޫނަށް ބަލާށެވެ. ހިތްހަމަ ނުޖެހިފައި ހުރި ކަހަލަ ގޮތަކަށެވެ. އަހަންނަށް ދެއަތް ހިއްލައިލެވުނެވެ. މާފުކުރާށޭ ބުނާފަދަ ގޮތަކަށެވެ.\n"ތަޅުލައިފަ ހުރީމަ، ފާޑަކަށް ހިނިތުންވެލަމުން އޭނާގެ ޖީބުން ނެގީ ތަޅުދަނޑިއެއް. މައިގެ ތެރޭގައި އޮތް ހަނިމަގުގެ ދެ ކޮޅަށް ބަލައިލަމުން ކޮޓަރިއަށް އޭނާ ދެމިގަތް،" އާތިފާ ފުން ނޭވާއެއް ދޫކޮށްލިއެވެ. "އޭރު އޭނާގެ ބޮލަށް ހުރީ އިބިލީސް ސަވާރުވެފަ. ކޮޓަރިއަށްވަދެ ނިދިފައި އޮތް ފިނާގެ މޫނަށް އޭނާ ބަލައިލި. އޭރު ފިނާއަށް އޮތީ ހަމަ ރަނގަޅަށް ވެސް ނިދިފަ. ދެން އޭނާގެ ޖީބުން ނެގީ ކުޑަވަރެއްގެ ފުޅިއެއް. ނަގައިފަ އަތުގައި އޮތް ރުމާލަށް އަޅައިލުމަށްފަހު ފިނާގެ ނޭފަތާއި އަނގައާ އެއްކޮށް ނިވާކޮށްލި. ފިނާ ނޭވާ ހާސްވެގެން ތެޅިގަތް."\nއަހަނަށްނަށް ނޭވާ ހިފައްޓައިލައިގެން ހުންނަން މަޖުބޫރުވިއެވެ. މޭގައި ޖަހަމުން ދިޔަ ވިންދު އަވަސްވެ ގައިން ހީބިހި ނަގަމުން ދިޔަވަރަކަށް ފައިގެ ތުރުތުރުލުން އިތުރުވިއެވެ. ދެފަރާތުން މީހާ ފިތެމުންދާހެން ހީވަމުން ދިޔައެވެ. އާތިފާ ކިޔައިދޭ މަންޒަރު ސިފަވާ ވަރަކަށް ބޮލަށް ކުރާ ބާރު ބޮޑުވަމުން ދިޔައެވެ.\n"އޭނާއަށް މާބޮޑަށް އެކަން ކާމިޔާބެއް ނުވި. ފިނާ ތެޅިގަތް ގޮތުން ނޭފަތް މަތިން ރުމާ ނެއްޓިގެން ދިޔަ. ނަމަވެސް އޭނާ މާ ހުޝިޔާރު. ފިނާގެ އަނގައާއި ނޭފަތާ އެއްކޮށް ދެ އަތުން ބަންދުކޮށްލި. ފިނާ އުޅުނީ ބާރަށް ހަޅޭއްލެވޭތޯ. ދެން ފިނާ ބެލީ އޭނާގެ އަތުގައި ދަތްއެޅޭތޯ. ކޮންމެ ވެސް ގޮތަކުން ފިނާއަށް އޭނާގެ އަތުގައި ދަތް އެޅުނު. އޭނާގެ ކަނާއަތުގެ ކުޑަވާ އިނގިއްޔާ ދިމާގައި ދަތް އެޅިއިރަށް އޭނާ އަތް ދަމައިގަތް ގޮތުން އެތަން ކަނޑައިގެން ދިޔަ. އޭނާގެ އަތުން ހޯސްލައިފައި ލޭތައް އޮހިގަތް. ފިނާގެ އަނގަމަތީގައި ވެސް ލޭތައް އުނގުޅުނު. ފިނާ ތުންފަތް ފޮހެލަމުން އަތަށް ބަލައިލި. ފިނާއަށް ލޭ ފެނުމުން ބާރުބާރަށް ހަޅޭއްލަވާގަތް. އޭނާއަށް ވެސް ބަލައިލެވުނީ އަތަށް. އަތަށް ތަދުވެ ލޭ އަންނަތަން ފެނުމުން ފިނާގެ ކަންކަށި މައްޗަށް ފުރަތަމަ ހަމަލާ އަމާޒުވި. އެއާއެކު ފިނާ އެއްލިގެން ދިޔަ."\nއާތިފާ ފުން ނޭވާއެއް ދޫކޮށްލިއެވެ. އަހަންނަށް ބަލައިލެވުނީ ސީދާ އާތިފާގެ މޫނަށެވެ. އޭނާގެ ދެ ލޮލަށް ވަނީ ކަރުނަތައް ޖަމާ ވެފައެވެ.\n"ފިނާ އެއްލި ޖެހުނީ އެނދު މައްޗަށް. އޭނާ ފާޑަކަށް ކުކުރިލި. ފިނާ އެ ގޮތަށް އޮއްވާ އެމީހާ ފިނާގެ ދެއަތް ބަނދެލި. ދެފައި ވެސް ބަނދެލި. އެންމެފަހުން އަނގަމަތީގައި ފޮތިގަނޑެއް އެއްސި. އޭނާގެ ކުރު ސޯޓު ބޮނޑިކޮށްލުމަށްފަހު އަނގައަށް ކޮށްޕާލި. ފިނާ ސަލާމަތް ވޭތޯ ވަރަށް މަސައްކަތްކުރި. ދެފަޔާއި ދެ އަތް ހައްޔަރުކޮށްފައި އޮތުމުން އޭނާއަށް މާބޮޑު ކަމެއް ކުރެވޭ ގޮތެއް ނުވި." އާތިފާ ކުރިއަށް ޖެހިލަމުން އަހަންނާ ކައިރިވެލިއެވެ.\nއަހަންނަށް ހުރެވުނީއެވެ. ހިތަށް ދެތިން ސުވާލެއް އެރި ނަމަވެސް ސުވާލެއް ބޭރު ކޮށްނުލަން އަޒުމު ކަނޑައަޅައިގެންނެވެ. އެހެންނޫނީ އާތިފާ ހުއްޓައިލާނެތީއެވެ. ވާހަކަ ހުއްޓައިލައިފި ނަމަ އޭނާ ރުއްސަން އެތައް އިރެއް ނަގާނެ ކަން އެނގޭތީއެވެ.\n"ދެން އެނގޭނެ ވާނެގޮތް. ފިނާ ފަކީރަށް ހެދޭނެ ގޮތެއް ކުރެވޭނެ ކަމެއް ނެތި އެފަކީރު އޮތީ. ދެ ލޮލުން ކަރުނަތައް އޮހޭ ހާލު ލިބެމުންދިޔަ އަނިޔާތަކަށް ކެތްކޮށްލައިގެން،" އާތިފާ ގަދަކަމުން ހިންދިރުވާލިއެވެ. "އަންހެނަކަށް ނޫނީ ނޭނގޭނެ މިކަހަލަ ކަމެއްގެ ސަބަބުން ލިބޭ އަނިޔާއެއް. އަޅާ ވޭނެއް. ތިމާ ބޭނުން ނުވެ ހުއްޓާ އެކަހަލަ ހަޑި މުޑުދާރު ކަމެއް ކުރީމަ ދެންވާނެ ގޮތެއް. އެއިން ލިބޭ އަނިޔާއެއް. ވިސްނައިލަބަލަ. އަމިއްލައަށް އިހުސާސްކޮށްލަބަލަ. މި ދައްކަނީ ކުޑަކަމެއްގެ ވާހަކައެއް ނޫނޭ. މި ކިޔަނީ ޖަނަވާރުންގެ ވާހަކައެއް ނޫނޭ."\n"އެ ކާކު؟" އަހަރެން ވާހަކަދައްކަން ފެށިއިރަށް އާތިފާ ފެށިއެވެ.\nނަސީބެކޭ ހިތަށް އެރިއެވެ. އާތިފާއަށް އަހަރެން ބުނި ވާހަކަ ނީވެއެވެ. އަހަރެން ހީކުރީ އޭނާ ކިޔައިދިން ވާހަކަ ނިމުނީ ކަމަށެވެ.\n"އެނގޭތަ؟ އޭނާއަށް އެއް ފަހަރުން ފުދުނީއެއް ނޫނޭ. އެއްފަހަރު ނިމޭ އިރަށް އަނެއްކާ ވެސް ފެށީ. ޖަނަވާރުންނަށް ވުރެ ދަށު ދަރަޖައަށް ވެއްޓިގެން ރޯމާ ދުވާލު އެހެން ނޫޅޭނެ އިންސާނިއްޔަތު ކަމުގެ ކަންފުޅެއް ހުރި ނަމަވެސް. މީހެއްގެ ހައްގަކަށް އަރައިގަނެވޭއިރު ތިމާ މީހާއަކީ މާތްﷲ ހެއްދެވި މަހުލޫގެއް ކަން ވެސް ހަނދާން ނުހުރޭ. ދެން ބުނާނެ މިކަހަލަ ވާހަކަދެއްކީމަ އަބަދު ދައްކަނީ ހަޑި ވާހަކައޭ. އެކަމަކު ހިތަކަށް ނާރާނެ ހަޑި ކަންތައް ކުރާ މީހުން އުޅޭތީއޭ ހަޑި ވާހަކަ ދައްކަން ޖެހެނީ،" އާތިފާގެ ރާގު ބަދަލުވިއެވެ. "ދެން މި ކަހަލަ ކޮންމެ ކަމެއް ހަނދާނީ ސިޔާސީ ނޫނީ ދީނީ ކަމަކަށް. މަށަކަށް ނުވިސްނޭ މި ދިވެހިންގެ ވިސްނުން މިހާ ދަށަށް ވެއްޓިގަތް ސަބަބެއް. ޑިމޮކުރަސީއެއް އައިސްގެން ވީ މޮޅެއް ލިބުނު ހައްގެއް މި ގައުމަކުން މަށަކަށް ނުފެނޭ. ކުރިން ރަނގަޅަށް ހުރި ކަމެއް ވެސް ވީއްޔާވީ ގޯސް. ގޯސްކޮށް ހުރިކަމެއް ވީއްޔަ އެކަމެއްދަނީ ހައްދުން މައްޗަށް. މަށަށް އެނގޭ ކަމަކީ ފިނާ ފަކީރު ނިދައިފަ އޮއްވާކަން އެ ކުރި ކަމެއް ކުރީ."\nއަހަންނަށް ފުން ނޭވާއެއް ދޫކޮށްލެވުނެވެ. އާތިފާ ބަހެއް ނުބުނެ މަޑުކޮށްލައިގެން ހުރީއެވެ.\n"އެއީ ކާކު؟ އަހަރެން މި އަހަނީ ފިނާއަށް، އަހަރެންގެ އަންހެނުންނަށް އެ ހާލު ޖެއްސީ ކާކުހޭ؟" އަހަރެން ދެއަތް މުށްކަވާލަމުން އަހައިލީމެވެ.\n"މަށަށްތަ އެނގޭނީ؟" އާތިފާ ވެސް ރުޅިވެރި ކަމާއެކު ބުނެލިއެވެ.\n"ކީއްވެ ނޭނގެންވީ؟ ކަލޭ ތި ވާހަކަ ކިޔައިދިން އިރު ހީވަނީ މަންޒަރު ބަލަން ހުރެފަ ކިޔައިދިންހެން. އެހެންވީމަ ކަލޭއަށް އެނގޭނެއްނު އެ މީހާއަކީ ކާކުކަން. އެއީ ކޮން ނަމެއް ކިޔާ މީހެއްކަން. ކޮން ސިފައަކަށް ހުރި މީހެއްކަން." އަހަންނަށް ރުޅި އިސްކުރެވުނެވެ.\n"ކަލޭ ހީކުރަނީ މަ މި ދައްކަނީ ދޮގުވާހަކައެއް ކަމަށްތަ؟" އާތިފާ ރުޅި އަންނަގޮތް ދައްކާލިއެވެ.\n"ކަލޭއަށް އެނގޭ އަހަރެން ކޮފީއަށް ދިޔައީ ނިޔާޒުއާ އެއްކޮށްކަން. އެ ނިޔާޒު ކަލޭއަށް އެނގޭ. ކަލޭއަށް ފިނާ ކޮޓަރީގައި ހިނގި ކަންކަން އަކުރުން އަކުރަށް ކިޔައިދޭން އެނގިއްޖެ. ދެން ކަލޭއަށް އެއީ ކާކުކަން ނޭނގުން އެ އަޖައިބެއްނު." އަހަރެން ބޭނުންވީ އާތިފާގެ އަނގައިން ހުރިހާ ވާހަކައެއް ހޯދާށެވެ.\n"ކަލޭއަށް ނުވިސްނެނީ ކަމެއް ނޫނީ ކަލޭ މަށާ ޖަދަލުކުރަން އުޅެނީ ކަމެއް ނޭނގެ. ބަލަ މަށަށް ފެނުނޭ ކަލޭ ނިޔާޒު ސައިކަލު ފަހަތުގައި އިންތަން. މަގޭ ހަވަނަ ހިއްސު ބުނެދިނޭ އެ ނިޔާޒު ސައިކަލު ފަހަތަށް މީހަކު އަރުވާނީ ކަމެއް ހާސިލުކުރަން ވެގެންކަން. ކަލޭއަކަށްނު އެނގޭނީ ވެސް އޭނާ ދެއްކި ވާހަކައެއް. ބުނި އެއްޗެއް ވެސް،" އާތިފާ އެއްގަމާ ދިމާއަށް ހިނގައިގަތެވެ. "މަށެއް ނޫޅެއް މަ ދައްކާ ވާހަކަ ގަބޫލުނުކުރާ މީހަކަށް ވާހަކައެއް ކިޔައިދޭކަށް. ކަލޭއަށް މަ ކިޔައިދީފިން ފިނާއަށް އެ ކަން ކުރި މީހާ ހޯދޭނެ ގޮތެއް. އެމީހާގެ ކަނާއަތު ޝަހާދަތް އިނގިލި ކައިރީ ހުދުހަމާ ކަޅުހަން ބެދޭ ހިސާބު އޮންނާނީ ހަލާކުވެފަ. އެ މަށަށް ޔަގީންވާ ކަމެއް."\n"މަޑުކޮށްބަލަ." އަހަރެން ދުވެފައި ކަހަލަ ގޮތަކަށް ގޮސް އާތިފާގެ ކުރިމަތީ ހުއްޓިލީމެވެ. "ދެން އެހެން ފާހަގައެއް ބުނެދީބަލަ."\n"ތިބުނީ؟" އާތިފާ ލޮލަށް ގޮތެއް ހަދައިލަމުން ބުނެލިއެވެ.\n"އެމީހާ ދެނެގަނެވޭނެ ކަހަލަ. މިބުނީ އެމީހާގެ ބޭރު ފުށުން ފިނާއަށް އެހެން ހެދިކަން އެނގޭވަރުގެ ނިޝާނެއް." އަހަރެން އަވަސްއަވަހަށް ބުނެލީމެވެ.\n"ކަލޭ ކީއްކުރަން ހޯދަންވީ؟ މަ ދައްކާ ވާހަކަ ގަބޫލު ނުކުރާ މީހަކަށް ކީއްކުރަން ބުނެދޭ ވާހަކައެއް. މަ ނޫޅެން." އާތިފާ ގަދަ ކޮށްލަމުން ހިނގައިގަތެވެ.\nއަހަރެން ހުއްޓި ހުރީއެވެ. އޭނާގެ ގޮތް އެނގޭތީއެވެ. އޭނާ ބޭނުންވަނީ އަހަރެން ތަޅުވާށެވެ. އޭނާއާ މެދު ސަމާލުކަން ލިބޭނެހެން ހުރިހާ ކަމެއް ބައްޓަން ކުރާށެވެ. އޭނާގެ ފަހަތުން އާދޭސްކޮށް ދުވޭތޯ ބަލާށެވެ.\n"އެހެންވީއިރު އެ ކުރު ސޯޓުގެ ކުލަ ބުނެލައިފަ ދޭބަލަ." އަހަރެން ތަންކޮޅެއް ބާރަށް ބުނެލީމެވެ.\n"ރަތް ގޮޅި ޖެހި." އާތިފާ ހިނގައިގަތީއެވެ.\n"އޭ މަޑުކޮށްބަލަ." އަހަރެން އަތް ހިއްލައިލަމުން ބުނެލީމެވެ.\nއާތިފާ ބަލައި ވެސް ނުލައި ހިނގައިގަތީއެވެ. އޭނާގެ ރަސްމީ ހިނގުމުގައެވެ. އަހަންނަށް ވިސްނައިލެވުނެވެ. ކަންފަތުގައި ގުގުމައިލީ އާތިފާ އެންމެ ފަހުން ބުނި ލަފުޒުތަކެވެ. ލޮލަށް ސިފަވާން ފެށީ މުށި ގަނޑުމަތީގައި އޮތް ސޯޓެވެ. އެއީ ވެސް ރަތް ގޮޅި ޖެހި ކުރު ސޯޓެކެވެ. ފިކުރުތައް ބޮލަށްލައިގެން އާތިފާ ދެއްކި ވާހަކަތަކާ މެދު ވިސްނަން ހުއްޓާ ފޯނު ވައިބުރޭޓުވާން ފެށިއެވެ. ފޯނަށް ބަލައިލެވުނެވެ. ގުޅަނީ ފިނާގެ ބައްޕައެވެ.\n"ދަރިފުޅާ! މާދަމާ ފިނާ މިކޮޅަށް ގެނައުމުގެ ހުރިހާ ކަމެއް މިހާރު ހަމަޖެހުނީ،" ފޯނު ނެގި އިރަށް ފިނާގެ ބައްޕަ އެއްފަހަރާ އަމުނައިލިއެވެ.\nފޯނުގައި ހުރެ އަހަރެން ހިނގަމުން ހިނގަމުން ކުރިއަށް ދިޔައީމެވެ. އޭރު މުޅިތަން ވަނީ އަނދިރިވެފައެވެ. މަގުތަކުގައި ދިއްލާފައިވާ ބޮކިތަކުގެ އަލިން މަގުތައް ވަނީ ރަތްކުލައަށް ބަދަލުވެފައެވެ. ދުރަށް ބަލައިލުމުން ފެންނަނީ ރީތި ހިތްފަހި މަންޒަރެކެވެ. ނަމަވެސް އަހަންނަށް އެ މަންޒަރުތަކުން ލިބެނީ ނުތަނަވަސްކަމެވެ. ސިކުނޑީގައި ކުރެހިފައިވަނީ މުޅީން ތަފާތު މަންޒަރެކެވެ. ފިނާގެ ހާލެވެ. އޭނާ ސަލާމަތަށް އުޅޭނެ ގޮތެވެ. އިރުކޮޅެއް ނުވަނީސް ހޮސްޕިޓަލަށް ދެވުނެވެ.\n"ވަރަށް އިރު ވެއްޖެ މިތާ އިންނަތާ." އަހަރެން ފެނުމުން ސިރާޖު ތެދުވިއެވެ.\nބަދަލުގައި އަހަންނަށް މުށްކަވާލެވުނެވެ. އޭނާއާ މެދު ހިތުގައި އުފެދިފައިވާ ޝައްކުތަކުގެ ސަބަބުންނެވެ. ސިރާޖުގެ މޫނަށް ބަލައިލެވުނަސް މީހާ ފުފޭވަރު އިތުރުވެއެވެ. ދެއަތުގެ މުށަށް ބާރުކޮށްލެވެއެވެ. އޭނާގެ ކަންކަށިމަތީގައި އެތިފަހަރެއް އަޅަންވީއޭ ވެސް ހިތް ބުނެލައެވެ. ނަމަވެސް، ދެވަނަ ސިކުންތުގައި އެ ޚިޔާލުގެ މައްޗަށް ބުއްދި އިސްކުރެވެއެވެ.\n"ފޯނު ނިވިފަ އޮތީމަ ގުޅައި ވެސް ނުލެވިގެން މިއުޅެނީ. ހިތަށް އެރީ ޝަރީ އައީމައޭ ދާންވާނީ އެހެންނޫނީ އެހީތެރިއަކަށް ގޮވާލާއިރު މީހަކު ނުހުންނާނޭ." ސިރާޖު އަތުގައި އޮތް ކޮތަޅު އަހަންނަށް ދިއްކޮށްލިއެވެ.\n"މި؟" ބަދަލުގައި އަހަރެން ސުވާލުކޮށްލީމެވެ.\n"ބުނީމެއްނު ޖީންސެއްގެ ވާހަކަ." ސިރާޖު ހިނިތުންވެލިއެވެ.\n"އޯހ. ޖީންސް އެކަނި ލައިގެން އުޅެވޭތަ؟ ނެތްތަ ގޮޅި ޖެހި އެއްޗެއް؟" އަހަރެން ބޭނުންވީ ޔަގީންކޮށްލާށެވެ.\n"ތިބުނީ؟" ސިރާޖު ފާޑަކަށް ބަލައިލިއެވެ. "ގޮޅި ޖީންސްތަ؟"\n"ނޫނޭ." އަހަރެން ލޮލުން އިޝާރާތްކޮށްލީމެވެ.\n"އޯހް! ގޮޅި ޖެހި އެއްޗެއް ދޯ!" ސިރާޖު ފާޑަކަށް ހީލިއެވެ. "މަ ނުގެން ގުޅެމޭ އެކަހަލަ އެއްޗެއް. އެ ވެސް ޝެއަރ ކުރެވޭ ކަހަލަ އެއްޗެއްތަ؟"\n"ކޮބާ މައްސަލައަކީ؟ އެއަށް ވުރެ ބޮޑެތި އެއްޗެހި ވެސް ޝެއަރ ކުރެއެއްނު މީހުން." އަހަރެން ގަސްތުގައި އެގޮތަށް ވާހަކަ ބަދަލުކުރީ މަގުސަދެއް އޮތީމައެވެ. (ނުނިމޭ)


ރޫޓް 66 ތުނޑީ ފުޓްސަލް ޗެލެންޖް: އައްޔަ ހާއްޕެގެ ލަނޑުތަކުން ކަންމަތި މޮޅުވިއިރު، ގޯޅި އެސްސީ ފުރަތަމަ މޮޅު ހޯދައިފި – Dhuvas Online\nރޫޓް 66 ތުނޑީ ފުޓްސަލް ޗެލެންޖް: އައްޔަ ހާއްޕެގެ ލަނޑުތަކުން ކަންމަތި މޮޅުވިއިރު، ގޯޅި އެސްސީ ފުރަތަމަ މޮޅު ހޯދައިފި\nލ. ގަމު ތުނޑީ ޒުވާނުންގެ ޓީމަކުން އިސްނަގައިގެން މިހާރު ކުރިޔައް ގެންދާ “ރޫޓް 66 ތުނޑީ ފުޓްސަލް ޗެލެންޖް 2020”ގައި ރޭ ވެސް ވަނީ ފޯރިގަދަ މެޗުތަކެއް ވަނީ ކުޅެފައެވެ.\nއެގޮތުން ރޭގެ ފުރަތަމަ މެޗުގައި ބައްދަލުކޮށްފައިވަނީ ގޯޅި އެސްސީއާއި ޑޭންޖަރަސް ބޯއީސް އެވެ. މި މެޗު ފަސޭހަ ކަމާއި އެކު 2-10 ގެ ނަތީޖާއިން ކާމިޔާބު ކޮށްފައިވަނީ ގޯޅި އެސްސީން ނެވެ.\nރޭގެ މެޗުގައި ތަފާތު މޮޅު ކުޅުމެއް ދެއްކި ގޯޅި އެސްސީ ތަފާތު ބޮޑު ނަތީޖާއަކުން މޮޅުވިއިރު، އެޓީމުގެ އަޙުމަދު ޙަލީމް ވަނީ މި މެޗުގައި5ލަނޑު ކާމިޔާބު ކޮށްފައެވެ.\nމީގެ އިތުރުން އެޓީމަށް ދެން ލަނޑުތައް ކާމިޔާބު ކޮށްދިނީ އިބުރާހީމް މުބާންއާއި ހުސެއިން ނާޝިދުއެވެ. މީގެ ތެރެއިން އިބުރާހީމް މުބާން3ލަނޑު ޖެހިއިރު، ހުސެއިން ނާޝިދު ވެސް ވަނީ2ލަނޑު ކާމިޔާބު ކޮށްފައެވެ. މި މެޗުގެ ޕްލޭޔަރ އޮފް ދި މެޗުގެ މަގާމަށް ހޮވިފައިވަނީ މި މެޗުގައި މޮޅު ކުޅުމެއް ދައްކާ5ލަނޑު ކާމިޔާބު ކޮށްދިން ޖާޒީ ނަމްބަރ7އަޙުމަދު ޙަލީމް އެވެ.\nރޭގެ ދެވަނަ މެޗުގައި ބައްދަލުކުރީ ކަންމަތި އެސްސީއާއި ރޯޔަލް އެފްސީ އެވެ. މި މެޗު ތަފާތު ބޮޑު ނަތީޖާއަކުން ކާމިޔާބު ކުރީ ކަންމަތި އެސްސީ އިންނެވެ.\nއެޓީމުން މި މެޗު ކާމިޔާބު ކުރީ 3-12 ގެ ނަތީޖާއަކުންނެވެ.\nމި މެޗު 3-12 ގެ ނަތީޖާއިން ކަންމަތި މޮޅުވިއިރު، މިއީ މި މުބާރާތުގައި މިހާ ތަފާތު ބޮޑުކޮށް ނަތީޖާ ފެނުނު ފުރަތަމަ މެޗެވެ. މި މެޗުގައި ކަންމަތި އެސްސީ އިން މޮޅު ކުޅުމެއް ދައްކާ ބޮޑު ނަތީޖާއަކުން މޮޅުވިއިރު، އެޓީމުގެ ޖާޒީ ނަމްބަރ9އަލީ ހާފިޒް ( އައްޔަ ހާއްޕެ) ވަނީ މި މެޗުގައި5ލަނޑު ކާމިޔާބު ކޮށްފައެވެ. އެހެން ކަމުން މި މުބާރާތުގައި މިހާތަނަށް ކަންމަތީ އެސްސީން ކުޅުނު ދެމެޗުގައި ވެސް މޮޅުވެފައިވާއިރު، މި ދެމެޗުގައި އަލީ ހާފިޒް ކާމިޔާބު ކުރި ލަނޑުގެ އަދަދު ވަނީ 10 އަށް އަރާފައެވެ. މިވަގުތު މި މުބާރާތުގެ ލީޑިން ޓޮޕް ސްކޯރާ އަކީވެސް އަލީ ހާފިޒްއެވެ.\nއަލީ ހާފިޒްގެ އިތުރުން ދެން ކަންމަތީ އެސްސީ އަށް ލަނޑުތައް ކާމިޔާބު ކޮށްދީފައިވަނީ އިބުރާހީމް އަސްވަދް އާއި ހުސެއިން ޝިފާއު އާއި އަބްދުﷲ އަރީފް އާއި އިބުރާހީމް ޝަރީފްގެ އިތުރުން އަބްދުލް މަތީން އަލީއެވެ. މީގެ ތެރެއިން އިބުރާހީމް އަސްވަދް އާއި ހުސެއިން ޝިފާއު، މިއިން ކޮންމެ ކުޅުންތެރިއެއްވެސް ވަނީ މި މެޗުގައި2ލަނޑު ކާމިޔާބު ކޮށްފައެވެ.\nމި މެޗުގެ ޕްލޭޔަރ އޮފް ދި މެޗުގެ މަގާމަށް ހޮވިފައިވަނީ މި މެޗުގައި މޮޅު ކުޅުމެއް ދައްކާ5ލަނޑު ކާމިޔާބު ކޮށްދިން ކަންމަތީގެ ޖާޒީ ނަމްބަރ9އަލީ ހާފިޒްއެވެ. މިއީ އޭނާ މި މަގާމު ޖެހިޖެހިގެން ހޯދި ދެވަނަ ފަހަރެވެ.\nމި މުބާރާތުގައި ރޭ ކުޅެން ހަމަ ޖެހިފައި އޮތް ޔުނައިޓެޑް ކިލާ އާއި އައުޓްރީފް އެސްސީގެ މެޗު ވަނީ މިއަދު ހަވީރަށް ލަސްކޮށްފައެވެ. އެހެން ކަމުން މި ދެޓީމު ބައްދަލުކުރާ މެޗު މިއަދު ހަވީރު 4:30 ގައި ކުޅޭނެއެވެ.\nމިރޭވެސް މި މުބާރާތުގެ3މެޗެއް ކުޅެވޭނެއެވެ. އެގޮތުން މިރޭ 20:30 ގައި ކުޅޭ ފުރަތަމަ މެޗުގައި ގޯޅި ޖޭއާރް އާއި ސުޕަސްޓާރ ބައްދަލުކުރާއިރު، 21:30 ގައި ކުޅޭ ދެވަނަ މެޗުގައި ބައްދަލުކުރާނީ ޑީޑީއެފް އަދި ޑޭންޖަރަސް ބޯއީސް އެވެ. އަދި މިރޭގެ ފަހު މެޗުގައި ބައްދަލުކުރާނީ ކަންމަތީ އެސްސީ އާއި ޑީކޭއެންޒެޑް އެވެ. މި މެޗު ފަށާނީ މިރޭ 22:30 ގައެވެ.\nމުބާރާތުގެ ފައިނަލް މެޗު ކުޅުމަށް ހަމަޖެހިފައިވަނީ މި މަހުގެ 28 ވަނަ ދުވަހުގެ ރެއެވެ.\nސެރިއޭ: ރޮނާލްޑޯ އާއި ނުލާ ކުޅުނު މެޗުން ޔުވެންޓަސް އަށް މޮޅެއް ނުވެވުނު!\nލަލީގާ: ކާޑިޒް އަތުން ރެއާލް މެޑްރިޑް ބަލިވިއިރު، ބާސެލޯނާވެސް ގެޓަފޭ އަތުން ބަލިވެއްޖެ\nޤައުމީ ދުވަހުގެ ދިދަ ނެގުމުގެ ޚާއްޞަ އިޙުތިފާލުގައި ރައީސް ބައިވެރިވެ ވަޑައިގަންނަވައިފި\nއެވަޓަން އިން ލިވަޕޫލް މޮޅުވިޔަ ނުދީ ހިފަހައްޓައިފި


Varah avahah fuluhah bayaan dheynan: Nasheed\nވަރަށް އަވަހަށް ފުލުހަށް ބަޔާން ދޭނަން: ނަޝީދު\nރައީސް މުހައްމަދު ނަޝީދު މިއަދު ނޫސްވެރިންނާ ބައްދަލުކުރައްވަނީ -- ފޮޓޯ: އަވަސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލާއާއި ގުޅިގެން ފުލުހުން ކުރިއަށް ގެންދާ ތަހުގީގަށް ވަރަށް އަވަހަށް ބަޔާން ދެއްވާނެ ކަމަށް އެމަނިކުފާނު ވިދާޅުވެއްޖެ އެވެ.\nހައެއް ފަހެއްގެ ހަމަލާއާއި ގުޅިގެން ރައީސް ނަޝީދުގެ ބަޔާން ނެގުމަށް ފުލުހުން ގެންދަނީ މަސައްކަތް ކުރަމުންނެވެ.\nފުލުހުންގެ ތަހުގީގަށް ރައީސް ނަޝީދުގެ ބަޔާނެއް ބޭނުންވާ ކަމަށް ފުލުހުން ބުނުމާ ގުޅިގެން ރައީސް ނަޝީދު އޭރު ވިދާޅުވީ އެމަނިކުފާނުގެ ބަހަކަށްވެސް ބަޔާނަކަށްވެސް ދައްކަން އޮތީ އެމަނިކުފާނުގެ ޖާނާއި، ހިތް އަދި މޭ ކަމަށެވެ.\nނަމަވެސް ރައީސް ނަޝީދުގެ ލީގަލް ޓީމުން ފަހުން ވަނީ ބަޔާނެއް ނެރެ އެމަނިކުފާނު ބަޔާން ދޭން ތައްޔާރަށް ހުންނެވި ކަމަށްވެސް ވިދާޅުވި އެވެ.\nރައީސް ނަޝީދު މިއަދު ނޫސްވެރިންނާ ބައްދަލުކުރައްވައި ވާހަކަދައްކަވަމުން ވިދާޅުވީ ފުލުހުން އެމަނިކުފާނުގެ ބަޔާނެއް ބޭނުންވާ ކަމަށެވެ. އެހެންކަމުން މިއަދުވެސް ވެސް އެ ބަޔާން ދެއްވަން ތައްޔާރަށް ހުންނެވި ކަމަށް ވިދާޅުވި އެވެ.\n"ފުލުސް އޮފީހުން އެދޭ އަޅުގަނޑު ބަޔާނެއް ދޭން. އިރާދަކުރެއްވިއްޔާ ލަސްތަކެއް ނުވެ ބަޔާން ދޭނަން،" ރައީސް ނަޝީދު ވިދާޅުވި އެވެ.\nއެމަނިކުފާނު އިތުރަށް ވިދާޅުވީ މެއި ހައެއްގެ ހަމަލާއަށް ފަންޑު ކުރި މީހުންނާއި އެކަމުގައި ޝާމިލްވި އިތުރު މީހުން ހޯދުމަށް ފުލުހުން އަދިވެސް މަސައްކަތް ކުރަމުންދާ ކަމަށެވެ.\nމެއި ހައެއްގެ ހަމަލާގެ ޝަރީއަތްތައް ސިއްރުކޮށްގެން ގެންދާ ގެންދިއުމާ ގުޅިގެން ރައީސް ނަޝީދު ވިދާޅުވީ އެކަން އެގޮތަށް ކުރަނީ އެތައް ބައެއްގެ މަސްލަހަތައް ވިސްނާފައި ކަމަށެވެ. ފަހަރެއްގައި މައްސަލަ ބައްލަވާ ގާޒީއަށް ވެސް އެކަމުން ނުރައްކަލެއް ކުރިމަތިވާތީ ޝަރީއަތް ސިއްރު ކުރަނީ ކަމަށް ވެދާނެ ކަމަށްވެސް ވިދާޅުވި އެވެ.\nހަމަލާ ދިނުމުގައި އިސްކޮށް ހުރި ކަމަށް ބުނާ އަހްމަދު އަދުހަމް ރަޝީދުގެ ޝަރީއަތުގެ އަޑުއެހުންތައް ސިއްރުކޮށްގެން ކުރިއަށް ގެންދަން ވަނީ ނިންމާފަ އެވެ.\nރައީސް ނަޝީދަށް ދިން ހަމަލާއާ ގުޅިގެން އިތުރު ހަ މީހެއްގެ މައްޗަށް ވެސް ދައުވާ އުފުލާފައިވެ އެވެ. އެއީ މއ. ފޭރުގެ މުޖާޒް އަހްމަދާއި، ގއ. ކޮނޑޭ ފޮޅޭމާ ތަހުމީން އަހްމަދާއި، ނ. މަނަދޫ ނޫރީގެ އަލީ ހައިޝަމްގެ އިތުރުން ގއ. ވިލިނގިލި ހުދުރުވާގެ، ފަހުމީ އަލީ އާއި، އއ. މާޅޮސް އަސަރީގެ، މުހައްމަދު ނާޒިމް އަދި މ. ކުދެހިގެ އިސްހާގެވެ. ނަމަވެސް އެ މީހުންގެ ޝަރީއަތް ގެންދަން އަދި ނިންމާފައި އޮތީ ހުޅުވާލައިގެން ކަމަށް ޕީޖީން ބުނެ އެވެ. އެކަމަކު ގައުމީ ސަލާމަތަށް ނުރައްކާވާ ފަދަ މައުލޫމާތުތަކެއް ލީކުވުމުގެ ފުރުސަތު އޮތްނަމަ ޝަރީއަތް ސިއްރުކުރާނެ ކަަމަށްވެސް ބުނެފައިވެ އެވެ.\nހަމަލާއާއި ގުޅިގެން ލ. ގަން ދުންފިނިއުފާ އަހުމަދު ފާތިހު އާއި ހއ. މޮޅަދޫ ބަހާރުގޭ އަބްދުﷲ އަލިމަނިކު އަދި ހއ. ހޯރަފުށީ އަލަނާސިގޭ މުހައްމަދު ތަސްލީމް ވެސް ހައްޔަރުކުރި އެވެ. ނަމަވެސް ފާތިހުގެ މައްޗަށް ދައުވާ ކުރެވެން ނެތް ކަމަށް ޕީޖީ އޮފީހުން ކަނޑައެޅުމުން އޭނާ މިހާރު ވަނީ ބަންދުން ދޫކޮށްލާފަ އެވެ. އަދި ތަސްލީމާއި އަލިމަނިކުގެ މައްޗަށް ދައުލަތުން އަދި އެއްވެސް ދައުވާއެއް އުފުލާފައެއް ނުވެ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ނަޝީދަށް އަމާޒު ކުރި ހަމަލަ\nޔޫޓީއެފް އެގްރީމެންޓް ދޭން ޑިފެންސްގައި އެދެފިން\nބޭރަށް ވަޑައިގަންނަވާ ދުވަސް ވިދާޅެއް ނުވި\nކަރަންޓް ނެތުމުން ނަޝީދުގެ ޕްރެސް ކެންސަލް\n"ނޯތު ކޮރެއާގެ މަންޒަރު ރާއްޖޭން ފެންނަން ނޭދެން"


MRP ge bahus: Sarukaaru othee goiy dhoo kuraa gothakah noon! | Mihaaru\nއެމްއާރުޕީގެ ބަހުސް: ސަރުކާރު އޮތީ ގޮތް ދޫކުރާ ގޮތަކަށް ނޫން!\nބޭސްތަކެއް މެނޭޖްކުރަނީ: ބޭސް ވިއްކާ އަގުބޮޑުކަމުގެ ޝަކުވާ ބޮޑު\nމީގެ ހަ އަހަރު ކުރިން ސިއްހީ ހިދުމަތް ދިނުމުގެ ގާނޫނަށް އަމަލުކުރަން ފެށުމުގެ ކުރިން ވެސް ސަރުކާރުން ދިޔައީ ބޭސް ވިއްކޭނެ އެންމެ މަތީ އަގު ނުވަތަ މެކްސިމަމް ރީޓެއިލް ޕްރައިސް (އެމްއާރުޕީ) ކަނޑައެޅުމުގެ އެކި މަސައްކަތް ކުރަމުންނެވެ.\nގާނޫނުގައި އެކަން ކަނޑައެޅުމާއެކު، އެމްއާރުޕީ ހަމަޖެއްސުމުގެ މަސައްކަތް 2018 ވަނަ އަހަރު ހަލުއި ވެގެންދިޔަ އެވެ. ނަމަވެސް އެކި ފަރާތްތަކުން ކުރިމަތިކުރި ފިއްތުންތަކުގެ ސަބަބުން ބޭސް ވިއްކޭނެ އެންމެ މަތީ އަގު ކަނޑައަޅައި، އެއަށް އަމަލުުކުރެވޭ ހިސާބަކަށް ނުދެ އެވެ.\nމި ފަހަރު ވެސް ވީ އެހެންނެވެ؛\nއެމްއާރުޕީއަށް އަމަލުކުރަން ފަށާނެ ތާރީހުތަކާއެކު، އޭގެ ގަވައިދު ނޮވެމްބަރު 15، 2021 ގައި ނެރުމާއެކު ފާމަސީތަކުން ކަންބޮޑުވުންތައް އޮއްސައިލި އެވެ. އެއާއެކު، ބޭސްފިހާރަ ހިންގާ ފަރާތްތަކާއެކު ރައީސް އޮފީހުގައި ބޭއްވި ބައްދަލުވުންތަކަށް ފަހު ނިންމީ އެމްއާރުޕީއަށް އަމަލުކުރާ ތާރީހު ފަސްކުރާށެވެ.\nއެ ގަވައިދަށް އިސްލާހު ގެނެސް، މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) އިން އަނެއްކާ ވެސް ޖެނުއަރީ 24، 2022 ގައި އިއުލާންކުރީ އަސާސީ ބޭސްތަކުގައި ހިމެނޭ ބަޔަށް އަމަލުކުރަން ފަށާނީ މާޗު 1، 2022 އިން ފެށިގެން ކަމަށެވެ. ނަމަވެސް ދެ ވަނަ ފަހަރަށް ފަސްކޮށްގެން ވެސް އެ އުސޫލަށް އަމަލުކުރެވޭ ގޮތެއް ނުވި އެވެ.\nކުރަންޖެހޭ ކަމެއް، ބަޖެޓަށް ވެސް ލުއިވާނެ\nރާއްޖެއަކީ މި ސަރަހައްދުގެ ގައުމުތަކުގެ ތެރެއިން ބޭހަށް އެންމެ ބޮޑު ހަރަދެއް ކުރާ އެއް ގައުމެވެ. ދުނިޔޭގެ ސިއްހަތު ޖަމިއްޔާއިން ހެދި ދިރާސާއިން އެނގުނީ ދެކުނު އޭޝިޔާގެ ގައުމުތަކާ އަޅާބަލާއިރު، 500،000 މީހުންގެ އާބާދީގެ މި ކުޑަކުޑަ ގައުމުގައި ބޭހަށް ކުރާ ހޭދަ 70 ގުނަ އިތުރުކަމެވެ.\nއެ ބަދަލުތައް ސަރުކާރުގެ އިންޝުއަރެންސް ނިޒާމުން ވަރަށް ރަނގަޅަށް ފެނެ އެވެ.\nޑޮކްޓަރީ ބޭހަށް އާސަންދައިން ކުރާ ހޭދަ އެއް އަހަރުން އަނެއް އަހަރަށް ދަނީ މަތިވަމުންނެވެ. އެ ދޮރު ބަންދުކުރެވޭނެ ހަރުދަނާ ނިޒާމެއް އޮންނަން ޖެހޭ ކަމަށް އިންޝުއަރެންސް ކުންފުނީގެ މެނޭޖިން ޑިރެކްޓަރު މަރިޔަމް ޝަފީގު ވިދާޅުވި އެވެ.\nއޭނާ ވިދާޅުވީ މިދިޔަ އަހަރު އެކަނި ވެސް 357 ފާމަސީއަކަށް އާސަންދައިން 800 މިލިއަން ރުފިޔާ ދޫކުރި ކަމަށެވެ. އެ ކުންފުނީގެ ޕޭއައުޓްގެ ގާތްގަނޑަކަށް 52 ޕަސެންޓު ހަރަދުކުރަނީ ވެސް ބޭސްފިހާރަތަކަށެވެ.\nއެއީ ވަރަށް ބޮޑު އަދަދެއް ކަމަށް މަރިޔަމް ވެސް ގަބޫލުކުރައްވަ އެވެ.\nއޭނާ ވިދާޅުވީ ރާއްޖޭގައި ބޭހަށް ކުރާ ހޭދަ ބޮޑުވަނީ މައިގަނޑު ދެ ސަބަބަކާ ހެދި އެވެ. އެއީ ބޭސް ކާ މީހުން ގިނަވުމާއި ބޭހުގެ އަގުބޮޑުވުމުންނެވެ. ނަމަވެސް ކޮންމެހެން ދޭންޖެހޭ ބޭސް އެކަނި ދީގެން އެ ހަރަދު 20-30 ޕަސެންޓަށް ކުޑަކުރެވޭނެ ކަމުގެ ޔަގީންކަން އޭނާއަށް އެބަ އޮތެވެ.\nސަރުކާރުން އެންމެ ފުރަތަމަ ނިންމީ މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ)ގެ އެސެންޝަލް ލިސްޓުގައި ހިމެނޭ 357 ބޭހެއްގެ އަގު ކޮންޓްރޯލްކުރާށެވެ. އެ ބަދަލުން އެކަނި ވެސް ބޭހަށް ކުރާ ހޭދައިން 205 މިލިއަން ރުފިޔާ ކުޑަކުރެވޭނެ ކަމަށް ފިނޭންސް މިނިސްޓްރީން ބުނެފައިވެ އެވެ.\nމަރިޔަމް ވިދާޅުވި ގޮތުގައި އެމްއާރުޕީ ކަނޑައެޅުމުން ބައެއް ބޭސްތައް އަގުބޮޑުވާއިރު، ދެން ހުރި ބޭސްތައް އަގުހެޔޮ ވުމުގެ ފުރުސަތު އެބައޮތެވެ. ނަމަވެސް އެމްއާރުޕީ ކަނޑައެޅުމުން ބޭހުގެ ހުރިހާ ކަމެއް ދާނީ އެއް ސްޓޭންޑަޑަކަށެވެ.\n"މިހާރުވިއްޔާ ފާމަސީއަށް ގެންނަ މީހާ ބޭނުން އަގެއްގައި ގެނެސްފައި ބުނެފާނެ ތިމަންނަ ވިއްކާނީ މިވެނި އަގެއްގައޭ. އެކަމަކު ވަކި އަގުތަކެއް ކަނޑައެޅިފައި ހުރީމަ ވާނީ ހަމަ އެ އަގުތަކުގައޭ ވިއްކާނީ،"\n"މިހާރުވިއްޔާ ފާމަސީއަށް ގެންނަ މީހާ ބޭނުން އަގެއްގައި ގެނެސްފައި ބުނެފާނެ ތިމަންނަ ވިއްކާނީ މިވެނި އަގެއްގައޭ. އެކަމަކު ވަކި އަގުތަކެއް ކަނޑައެޅިފައި ހުރީމަ ވާނީ ހަމަ އެ އަގުތަކުގައޭ ވިއްކާނީ،" މަރިޔަމް ވިދާޅުވި އެވެ.\nއެމްއާރްޕީ ކަނޑައަޅަން އާސަންދައިން އެހާ ބޮޑަށް ވަކާލާތުކުރަނީ ވެސް އެއް ހަމައެއްގައި ބޭސްތަކުގެ އަގު ހިފެހެއްޓުމަށެވެ. ވަރަށް އަގުބޮޑުކޮށް ވިއްކާ ބޭސްތައް އެބަހުރި ކަމަށާއި އެ ބޭސްތައް ބޮޑުވި ވަރަކަށް އާސަންދައަށް ވެސް ހަރަދު ބޮޑުވާނެ ކަމަށް މަރިޔަމް ވިދާޅުވި އެވެ.\nޑޮކްޓަރީ ބޭހަށް އާސަންދައިން މިހާރު ކަނޑައަޅާފައިވަނީ މާކެޓް އަގެކެވެ. ނަމަވެސް އެއީ ބޭހުގެ އަސްލު އަގެއް ނޫނެވެ.\n"އާސަންދަ ދޭ ހުރިހާ ފާމަސީތަކެއްގެ އަގު ބަލާފައި ނެރުނު މީން ވެލިއުއަކުން ހަދާފައި ހުރި އަގުތަކެއް އެއީ. އަސްލު ބޭހުގެ އަގަށް ބަލާފައި، އެއަށް ލާންޖެހޭ ޕަސެންޓޭޖުތައް ލާފައި ހެދޭ އަގެއް އެމްއާރުޕީއަކީ،"\nހެލްތު މިނިސްޓްރީން މީގެ ކުރިން ކުރި ނެރުނު ގަވައިދުގައި ބުނީ ބޭސް ވިއްކާއިރު ފައިދާގެ ގޮތުގައި އެންމެ ގިނަވެގެން ވެސް ނެގޭނީ 100 ޕަސެންޓު ކަމަށެވެ.\nއެމްއާރުޕީ ތަންފީޒުކުރިއަސް ފާމަސީތައް ނުހުއްޓި ކުރިއަށް ދާނެ\nއެމްއެފްޑީއޭގެ ޑިރެކްޓާ އައިޝަތު ޖަލީލާ ވިދާޅުވީ އެމްއާރުޕީއަކީ ގާނޫނުގައި ކަނޑައަޅާފައިވާ ކަމަކަށް ވުމުން އެ އޮތޯރިޓީން މަސައްކަތްކުރަނީ އެކަން ތަންފީޒުކުރާށެވެ.\nއެ ގަވައިދު ބުނާގޮތުން، ބޭހުގެ އަގު ކަނޑައަޅަން އެންމެ ފުރަތަމަ ޖެހެނީ މާކެޓުގައި ހުރި ބޭހުގެ އަގުތައް ހަމަޖައްސާށެވެ. އެ އަގު ކަނޑައަޅަން ޖެހެނީ ރާއްޖެ އެތެރެކުރާ ބޭހުގެ އެފްއޯބީ އަގުން މާކަޕެއް ލާފައި އަގުތައް ހަދާ ގޮތަށެވެ.\nއެފްއޯބީ ނެގިއިރު ބޭސް އިމްޕޯޓުކުރާ މީހުންގެ ކަންބޮޑުވުންތައް ހުރި ކަމަށް ޖަލީލާ ވިދާޅުވި އެވެ. އެހެންވެ، އެމްއާރުޕީއަށް އަމަލުކުރުން ފަސްކޮށް، ފިނޭންސް މިނިސްޓްރީ އާއި އާސަންދަ އަދި ޕޮލިސީ ސެކްޝަނާ ގުޅިގެން އަންނަނީ އެކަމުގެ މަޝްވަރާތައް އަނެއްކާ ވެސް ފަށައިފަ އެވެ.\nއެ އަގުތައް ރިވައިސްކުރުމަށްފަހު އެމްއާރުޕީގެ އާ އަގުތައް ކަނޑައަޅާނެ އެވެ.\n"އެކަމަކު އަޅުގަނޑުމެން މި މަސައްކަތް ކުރާކަށް ބޭނުމެއް ނުވޭ ފާމަސީތަކުގެ ވިޔަފާރި ހުއްޓޭ ކަހަލަ ގޮތަކަށް. ފާމަސީތަކަށް ވެސް ފީސިބްލް ގޮތަކަށް މި މަސައްކަތް ކުރީމަ ބޭހުގެ އަގު ކޮންޓްރޯލްކުރެވި އަދި ބޭސް ލިބޭނެ އިންތިޒާމް ހަމަޖެއްސޭނީ،" ޖަލީލާ ވިދާޅުވި އެވެ.\n"ވިޔަފާރިއަކާ ގުޅުން ހުރި މަސައްކަތެއް ވީމަ އެއްވެސް ގޮތެއްގައި ވިޔަފާރިވެރިންނާ ދެކޮޅަށް، ކޮންމެ ގޮތެއް ވިޔަސް ތަންފީޒުކުރުމެއް ނޫން އަޅުގަނޑުމެންގެ މަގުސަދަކީ. އިފެކްޓިވްކޮށް ބޭހުގެ އަގު ކޮންޓްރޯލްކޮށް، ވިޔަފާރިވެރިންނަށް ވެސް ގެއްލުންނުވާ ފަދަ ގޮތަކަށް ރެގިއުލޭޓްކުރުން."\n"ވިޔަފާރިއަކާ ގުޅުން ހުރި މަސައްކަތެއް ވީމަ އެއްވެސް ގޮތެއްގައި ވިޔަފާރިވެރިންނާ ދެކޮޅަށް، ކޮންމެ ގޮތެއް ވިޔަސް ތަންފީޒުކުރުމެއް ނޫން އަޅުގަނޑުމެންގެ މަގުސަދަކީ. އިފެކްޓިވްކޮށް ބޭހުގެ އަގު ކޮންޓްރޯލްކޮށް، ވިޔަފާރިވެރިންނަށް ވެސް ގެއްލުންނުވާ ފަދަ ގޮތަކަށް ރެގިއުލޭޓްކުރުން،"\nޖަލީލާ ވިދާޅުވާ ރަނގަޅު ގޮތުގައި އެމްއާރުޕީ ތަންފީޒުކުރި ނަމަވެސް ފާމަސީތައް ނުހުއްޓި ކުރިއަށް ދާނެ ކަމަށެވެ. އެކަމަކު މާކެޓުގައި މިހާރު ބޭސްތަކުގެ އަގުގައި ވަރަށް ބޮޑެތި ތަފާތުތައް އެބަހުރި ކަމަށެވެ. އޭގެ މިސާލެއްގެ ގޮތުގައި އޭނާ ދެއްކެވީ، އެއް ފާމަސީއަކުން ދެ ރުފިޔާއަށް ވިއްކާ ބޭސް ގުޅަ، އަނެއް ފާމަސީން ހަ ރުފިޔާއަށް ވިއްކުމެވެ. އަދި ބައެއް ފާމަސީތަކުގައި އޯނަރު ކަނޑައަޅާފައިވާ އަގަށްވުރެ ބޮޑުކޮށް ވެސް ބޭސް ވިއްކަ އެވެ.\n"އެހާ ބޮޑު އަގުގެ ތަފާތުތަކެއް އެބަހުރި،" އޭނާ ވިދާޅުވި އެވެ.\n"އެހެންވެގެން އަސްލު އަޅުގަނޑުމެން އެމްއާރުޕީއެއް ހަދަން އެހާ ވަރަށް ހިފަނީ ވެސް. އެކަމަކު ޗެލެންޖިން ހުރި ކަމެއް. ފާމަސީ ތެރޭގައި ހުރޭ އޭނާ ބޭނުން އަގެއްގައި ވިއްކާލާފައި، މީހާ ފެނުނީމަ އަގު ކަނޑައަޅަނީ. އެ މީހާއަށް އެފޯޑަބްލް އަގެއްގައި،"\n"އެހެންވެގެން އަސްލު އަޅުގަނޑުމެން އެމްއާރުޕީއެއް ހަދަން އެހާ ވަރަށް ހިފަނީ ވެސް. އެކަމަކު ޗެލެންޖިން ހުރި ކަމެއް. ފާމަސީ ތެރޭގައި ހުރޭ އޭނާ ބޭނުން އަގެއްގައި ވިއްކާލާފައި، މީހާ ފެނުނީމަ އަގު ކަނޑައަޅަނީ. އެ މީހާއަށް އެފޯޑަބްލް އަގެއްގައި."\nދުނިޔޭގެ ސިއްހަތު ޖަމިއްޔާއިން ހެދި ދިރާސާއަކާ ހަވާލަދެއްވައި ޖަލީލާ ވިދާޅުވީ މި ސަރަހައްދުގެ އެހެން ގައުމުތަކާ އަޅާބަލާއިރު ރާއްޖޭގައި ބޭހުގެ ހަރަދު 70 ގުނަ މަތި ކަމަށެވެ.\n"އެހެންވީމަ، ބޭހުގެ އަގު ރާއްޖޭގައި ކޮމްޕްރޭޓިވްލީ އަގުބޮޑު. އަގުބޮޑުވާ ސަބަބުތައް ވެސް މިހާތަނަށް ބެލިފައި ނެތް ކީއްވެގެން ކަމެއް އަގުބޮޑުވެފައިވަނީ. އެކަމަކު ބޭހުގެ އަގުބޮޑުކަން އެނގޭ،" އޭނާ ވިދާޅުވި އެވެ.\nބޭރުގެ ގިނަ ގައުމުތަކުގައި އެމްއާރުޕީ ކަނޑައަޅާފައި ހުންނަނީ ޖެނެރިކް ކެމިކަލަށެވެ. ނަމަވެސް ރާއްޖޭގައި ކޮންމެ ބްރޭންޑަކަށް އަގު ކަނޑައަޅަންޖެހެ އެވެ. އެއީ ޖަލީލާ ވިދާޅުވި ގޮތުގައި ވަރަށް އުނދަގޫ އަދި ބުރަ މަސައްކަތެކެވެ.\n"އެމްއާރުޕީގައި އާސަންދައިން ކަނޑައަޅާފައިވާ އަގަށްވުރެ ބޮޑު އަގު ވެސް އެބަހުރި. އަގު ކުޑަވާ ބޭސްތައް ވެސް އެބަހުރި. މިހާތަނަށް ރާއްޖޭގައި ބޭހުގެ އަގު ކަނޑައަޅާފައި ވަނީ އެކަށީގެންވާ ގޮތަކަށް ބެލިގެންނެއް ނޫން،" ޖަލީލާ ވިދާޅުވި އެވެ.\nފުރަތަމަ ގަވައިދު ނެރުނު އިރު، އޭގައި އޮތީ އެމްއާރުޕީ ނެރުމަށްފަހު ކޮންމެ ތިން އަހަރަކުން އެއް ފަހަރު އަގު މުރާޖާ ކުރަންވާނެ ކަމަށެވެ. ނަމަވެސް، ކަންބޮޑުވުންތަކާއެކު އެމްއެފްޑީއޭއިން މިހާރު ހުށަހަޅަނީ ދެ އަހަރުން އެއް ފަހަރު އަގުތައް ރިވިއުކުރަން ޖެހޭނެ ކަމަށެވެ.\nބޭސްތަކެއް މެނޭޖްކުރަނީ: އެމްއާރުޕީ ކަނޑައެޅުމަކީ ބޭހުގެ އަގުތައް އެއްވަރެއްގައި ހިފެހެއްޓުމަށް މުހިންމު ކަމެއ\nއެކަމަކު އަގުތައް ރިވިއުކުރުމުގެ މުއްދަތާ މެދު ވިޔަފާރިވެރިންގެ ބަހެއް އޮންނަން ޖެހޭތީ، މަޝްވަރާތަކަށް ފަހު އެ މުއްދަތަށް ބަދަލެއް އަތުވެދާނެ އެވެ.\nޖަލީލާ ވިދާޅުވީ އެޕީލް ޕްރޮސީޖާގައި، އިންޑިވިޖުއަލް ބޭހެއް ގެނައުމުގެ އަގާ ގުޅޭ ގޮތުން އެއްވެސް މައްސަލައެއް އުޅޭނަމަ ބޭސް އިމްޕޯޓުކުރާ ފަރާތުން އެކަން ހުށަހެޅޭނެ އެވެ. އޭރުން އެކަންތައް ބަލައި ބަދަލެއް ގެންނަ ނަމަ އެކަމެއް ގެންނާނެ އެވެ.\nފާމަސީތަކުގެ ކިތައްމެ ގޮންޖެހުންތައް ހުރި ނަމަވެސް އެމްއެފްޑީއޭ އަދި އެމްއާރުޕީއާއެކު ބަޖެޓަށް އެންމެ ބޮޑު ލުއެއް ލިބޭ އާސަންދައިން ހުރީ ކިތައްމެ ދަތިތަކެއް ކުރިމަތިވިނަމަސް އެމްއާރުޕީއަށް އަމަލުކުރުން މަޑުޖައްސާލާ ގޮތަކަށް ނޫނެވެ.\nޓެކްނޮލޮޖީ އެދެވޭގޮތެއްގައި ބޭނުންކޮށްގެން ތިކަމަށް ހައްލު ގެނެވޭނެ. ބޭސް ވިއްކުން އެއްޕްލެޓް ފޯމެއްގެ ތެރެއަށް ލާންވީ. އާސަންދަ ހުއްދަ ދީފައި ނެތަސް އާސަންދައިގެ ތެރެއިން ބޭސް ވިއްކަންވީ. ކޭޝްކޮށް ވިއްކިޔަސް ސިސްޓަމްތެރެއިން ވިއްކަންވީ. ބޭސްއެތެރެ ކުރާ ހިސާބުން އާސަންދައިގެ ޕޯރޓަލްއަކަށް ބޭސް އެޅެމުންދާންވީ، މިދައްކަނީ ހުރިހާ މުދަލެއްގެ ވާހަކައެއް ނޫން. އެތެރެވާއިރު ސިސްޓަމަށް އެންޓަރ ވެގެން އެތެރެވާނަމަ، މިކަމަށް އަންނަ ހައްލު ބޮޑުވާނެ.\nރައީސްއޮފީހުން އެތަން ދޯދިޔާވެ ސުޓާފުން ވަކިކުރަނީކަމަށް އިތުބާރުހިފޭ\nޓެކްސީ ޑްރައިވަރުންނެކޭ ތަފާތެއްނެތް، ދިވެހިން ތަފާތުވާނެ\nކޮންމެ ވިޔަފާރިއެއްކުރިޔަސް ވައްކަން ނުކޮށް ދިވެހިންނަކަށް ނުކުރެވޭ. ބޭހުގެ ވިޔަފާރި ރެގިއުލޭޓް ނުކޮށް ވާކަށްނެތް. ނުކުރުމުން މައްސަލަޖައްސާ. ކުރަންހިފާއިރަށް 'ކަންބޮޑުވުން'ތަށް ބަންޑުންވެ މަޑުޖައްސަންޖެހޭ. ގާނޫނުގައި އޮންނަނީ ހަދަންޖެހޭ އެއްޗެކޭ. ރަށްމެދަށްވިހާފައޮންނަ އެއްޗެއްތާ.